Majileehakee emme bodu jareema hingaa factory, ekan badhalu kuraanan: Shahid | Mihaaru\nއިދިކޮޅު އިއްތިހާދުގެ ޖަލްސާގައި ޝާހިދު ވާހަކަ ދައްކަވަނީ: މަސީހާ ދެކޮޅަށް ތިބި ހަގީގީ އަދަދު އަދި ފެންނާނެ ކަމަށް ވިދާޅުވި. --ފޮޓޯ: ހުސެއިން ވަހީދު/މިހާރު\nމަޖިލީހަކީ އެންމެ ބޮޑު ޖަރީމާ ހިންގާ ފެކްޓަރީ، އެކަން ބަދަލުކުރާނަން: ޝާހިދު\n03 ޖުލައި 2017 - 23:28 26 comments\nސަރުކާރުގެ މެޖޯރިޓީ މެމްބަރުންނާ އެކު ރައްޔިތުންގެ މަޖިލީހަކީ މި ގައުމުގައި އެންމެ ބޮޑު ޖަރީމާ ހިންގާ ފެކްޓަރީ ކަމަށާއި އެތަން މިހާރު ހިންގަމުންދާ ގޮތް އިދިކޮޅު ފަރާތްތަކުން ބަދަލުކުރާނެ ކަމަށް މަޖިލީހުގެ ކުރީގެ ރައީސް، ހެންވޭރު އުތުރު ދާއިރާގެ މެމްބަރު އަބްދުﷲ ޝާހިދު މިރޭ ވިދާޅުވެއްޖެ އެވެ.\nއިދިކޮޅު ފަރާތްތަކުން ކުނޫޒްގައި ކުރިއަށް ގެންދާ ޖަލްސާގައި ޝާހިދު ވިދާޅުވީ ބަންދަށް ފަހު މަޖިލިސް މިއަދު ހުޅުވިއިރު ރައްޔިތުންގެ ހިތުގެ ވިންދުތައް ވަނީ އަވަސްވެފައި ކަމަށެވެ. އެކަން އެނގި ތިބެ، ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމުގެ ވޯޓު މިއަދު ހުށަހެޅީ ރައްޔިތުން އުއްމީދުކުރި ގޮތަށް ކަމަށް ޝާހިދު ވިދާޅުވި އެވެ.\n"ރައްޔިތުންގެ އުއްމީދު ހަމަކުރީ 45 އިން، ހަގީގީ އަދަދު އަދި އޮތީ ކުރިއަށް، އެ އަދަދު ނެރެ ރައްޔިތުންނަށް ދައްކާނަން،" ޝާހިދު ވިދާޅުވި އެވެ.\nއޭނާ ވިދާޅުވި ގޮތުގައި ރައްޔިތުންގެ މަޖިލީހުގެ މެމްބަރުން ތިއްބަވަނީ ގާނޫނުއަސާސީ އަށް ހުރުމަތްތެރިކޮށް ހިއްތަވާނެ ކަމަށް މާތް ﷲ ގަންދީ ހުވައެއްކޮށްގެންނެވެ. އެކަމަކު އެ ހުވަޔާ ޚިލާފަށް މެމްބަރުން މަސައްކަތް ކުރައްވަން މަޖުބޫރުވެވަޑައިގަތް ނަމަވެސް އެންމެ ފަހުން ކެތް ނުކުރެއްވުނު ކަމަށް ވިދާޅުވި އެވެ.\nސަރުކާރު ކޯލިޝަންގައި ތިއްބެވި މެމްބަރުންތަކެއް އިދިކޮޅު ފަރާތްތަކާ ގުޅިވަޑައިގަތީ، އެހެންވެ ކަމަށް ޝާހިދު ވިދާޅުވި އެވެ.\nއޭނާ ވިދާޅުވީ މަޖިލީހުގެ ރިޔާސަތަކީ ވަރަށް ޝަރަފުވެރި ގޮނޑިއަކަށް ވި ނަމަވެސް އެ ގޮނޑީގެ ޝަރަފު ވެސް ވަނީ ގެއްލުވާލާފައި ކަމަށެވެ. ރައްޔިތުންގެ ތާއީދު ނެތުމުން މަސީހު އެ ގޮނޑިން އިސްތިއުފާ ދެއްވަން ޖެހިވަޑައިގަންނަވާ ކަމަށް ޝާހިދު ވިދާޅުވި އެވެ.\nޝާހިދު މިރޭ ވެސް ތަކުރާރު ކުރެއްވި ގޮތުގައި ސަރުކާރުން ދަނީ ރައްޔިތުންނަށް އަނިޔާވެރިވަމުންނެވެ. މެމްބަރުން މިހާރު ތިއްބެވީ އަނިޔާވެރިކަމަށް ބޯލަނބަން ތައްޔާރަށް ނޫން ކަމަށް ވިދާޅުވި އެވެ.\n"އަނިޔާވެރިކަމަށް ދުވަހަކު ވެސް ކާމިޔާބެއް ނުލިބޭނެ،" ޝާހިދު ވިދާޅުވި އެވެ.\nސަރުކާރު ކޯލިޝަންގައި ހިމެނިވަޑައިގަންނަވާ މެމްބަރުން މިހާރު ތިއްބެވީ "ފެތެމުންދާ އޮޑިއެއްގައި" ކަމަށާއި އެ އޮޑިން ފައިބައި އިދިކޮޅު ފަރާތްތަކާ ގުޅިވަޑައިގަތުމަށް ޝާހިދު ގޮވާލެއްވި އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް އިދިކޮޅު ފަރާތްތައް އަދާލަތު ޕާޓީ އަބްދުﷲ ޝާހިދު، ފޮރިން މިނިސްޓަރު ޖުމްހޫރީ ޕާޓީ އަބްދުﷲ މަސީހް މުހައްމަދު އިތުބާރުނެތްކަމުގެ ވޯޓް ޕީޕީއެމް


Mithibee varah rangalhah loa hulhuvaigen baazuthakuge harakaaiythakah balan: Adhurey | Jazeera\tމިތިބީ ވަރަށް ރަނގަޅަށް ލޯހުޅުވައިގެން ބާޒުތަކުގެ ޙަރަކާތްތަކަށް ފާރަވެރިކަމާއެކު ބަލަން: އަދުރޭ - Jazeera\nމިތިބީ ވަރަށް ރަނގަޅަށް ލޯހުޅުވައިގެން ބާޒުތަކުގެ ޙަރަކާތްތަކަށް ފާރަވެރިކަމާއެކު ބަލަން: އަދުރޭ\nއަބްދުﷲ ނަސީރު އިބްރާހިމް January 10, 2021 153 views0\nޕީޕީއެމް/ޕީއެންސީގެ ލީޑަރޝިޕް އޮތީ ވަރަށް ރަނގަޅަށް ލޯހުޅުވައިގެން ބާޒުތަކުގެ ޙަރަކާތްތަކަށް ފާރަވެރިކަމާއެކު ބަލަންކަަށް ޕީއެންސީގެ ނައިބް ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެ އެވެ.\nމިނިކާ ބާޒުތައް އައިސް ޕީޕީއެމް/ޕީއެންސީގެ ކޮންޓްރޯލް ނެންގެވުމުގެ ފުރުސަތު ނުދެއްވުމަށް ޕާޓީގެ މެމްބަރުންގެ ކިބައިން ކުރީގެ ރައީސް އަބްދުﷲ ޔާމީން އެދިވަޑައިގެންނެވީ އެމަނިކުފާނުގެ މައްޗަށް ޖަލު ހުކުމެއް އިއްވުމުގެ ކުރިންނެވެ. ނަމަވެސް އެ މިނިކާ ބާޒުތަކަކީ ކޮބައިކަމެއް އެމަނިކުފާނު އެ ދުވަހުވެސް ވިދާޅެއްނުވެ އެވެ.\n"ޕީޕީއެމްގެ ތެރެ އޮތީ ބައިބައިވެފައި، ލީޑަޝިޕްއަށް ޔާމީން އިތުބާރެއް ނުކުރައްވާ!" މި ސުރުހީގެ ދަށުން ޖަޒީރާއިން ޝާއިރުކޮށްފައިވާ ރިޕޯޓަކާއި ގުޅުވައި އަދުރޭ ކުރެއްވި ޓުވީޓެއްގައި ވިދާޅުވީ ޕީޕީއެމް/ޕީއެންސީ ބައިބައި ކުރަން ގާތުންނާ ދުރުން ތިޔަކުރާ މަސައްކަތަކީ ބޭކާރު މަސައްކަތެއް ކަމަށެވެ. އަދި ރައީސް ޔާމީންގެ ފުރިހަމަ އިތުބާރު ލީޑަރޝިޕްއަށް އެބައޮތްކަމަށް އޭނާ ވިދާޅުވި އެވެ.\nއަދުރޭ ވިދާޅުވީ ވަރަށް ރަނގަޅަށް ލޯހުޅުވައިގެން ބާޒުތަކުގެ ޙަރަކާތްތަކަށް ފާރަވެރިކަމާއެކު ބަލާކަމަށެވެ.\nބުރާާސްފަތި ދުވަހު ރައީސް އަބްދުﷲ ޔާމީންގެ ޤާނޫނީ ވަކީލުންގެ ޓީމުން ބޭއްވި ނޫސްވެރިންގެ ބައްދަލުވުމެއްގައި އިސް ވަކީލް އަދި ރައީސް އަބްދުﷲ ޔާމީންގެ ފުރަތަމަ ނައިބް ރައީސް ޑރ. މުހައްމަދު ޖަމީލް އަހުމަދު، ރައީސް ޔާމީނާއި ހަވާލާދެއްވައި ވިދާޅުވީ ޕާޓީ އެކަތިގަނޑަކަށްވުމަށް ރައީސް ޔާމީން އެދިވަޑައިގަންނަވާކަމަށެވެ. އަދި ކާމިޔާބު ލިބެން އޮތީ އޭރުންކަމަށް ރައީސް ޔާމީން ދެކިވަޑައިގަންނަވާކަމަށް ޖަމީލް ވިދާޅުވި އެވެ.


ވުހާން ސިޓީއިން އެކަނި 42 ހާސް މީހުން މަރުވި ކަމަށް އެ ސަރަހައްދުގެ މީހުން ބުނޭ – Dhen.mv\nވުހާން ސިޓީއިން އެކަނި 42 ހާސް މީހުން މަރުވި ކަމަށް އެ ސަރަހައްދުގެ މީހުން ބުނޭ\nދެން އެމްވީ March 30, 2020 - 3:42 am\nކޮވިޑް19 ޖެހިގެން ވުހާން ސިޓީއިން އެކަނި ވެސް 42 ހާސް މީހުން މަރުވިކަމަށް އެ ސަރަހައްދުގެ އާންމުންނާއި ހަވާލާދީ ޑެއިލީ މެއިލް ބުނެފިއެވެ.\nމި އަދަދަކީ ޗައިނާއިން ވައިރަހުގެ ސަބަބުން މަރުވި ކަމަށް ރިޕޯޓުކުރި އަދަދަށް ވުރެ ދިހަ ގުނަ އިތުރު އަދަދެކެެވެ. ޗައިނާގެ އިދާރާތަކުން ރިޕޯޓުކޮށްފައިވަނީ 81,439 މީހުނަށް ވައިރަސް ޖެހި 3,300 މީހުން މަރުވިކަމަށެވެ. މީގެ ތެރެއިން 3182 މީހުންގެ މަރު ރިޕޯޓުކޮށްފައިވަނީ ވުހާން އޮންނަ ހުބެއި ޕްރޮވިންސުންނެވެ.\nވުހާން ގެ އާންމު ރައްޔިތުންނާއި ހަވާލާދީ ޑެއިލީ މެއިލް އިން ރިޕޯޓުކޮށްފައިވާ ގޮތުގައި ކޮންމެ ދުވަހަކު ޖަނާޒާ ބާއްވާ7ތަނެއްގެ ތެރެއިން ކޮންމެ ތަނަކުން 500 މީހުންގެ ހަށިތައް އާއިލާތަކާއި ދަނީ ހަވާލުކުރެވެމުންނެވެ. މަރުވި މީހުންގެ އަންދާލެވިފައިިވާ ހަށިތައް އާއިލާއާއި ހަވާލުކުރުމުން ގެންދަނީ އޭޕްރިލް ފަސް ވަަނަ ދުވަހުގައި އެމީހުންގެ ހަނދާނުގައި އޮންނަ ފެސްޓިވަލަކަށެވެ.\nކަންމިހެން އޮތްއިރު 12 ދުވަހުގެ ތެރޭގައި 42000 ވުރެ ގިނަ މީހުންގެ ހަށި އާއިލާއާއި ހަވާލު ކުރެވިފައިވާނެކަމަށް ޑެއިލީ މެއިލް އިން ކުރި ރިޕޯޓުގައިވެއެވެ.\nމިކަން މީހުންގެ ސަމާލުކަމަށް އައިސްފައިމިވަނީ ދެމަސް ދުވަހުގެ މުއްދަތަކަށް އެ ޕްރޮވިންސް ފުރަބަންދުކޮށްފައި ބޭއްވުމަށްފަހު ހުޅުވާލިތަނާއެެވެ. ވުހާން އަކީ ކޮވިޑް19 އެންމެ ފުަރަތަމަ ރިޕޯޓުކުރެވުނު ސިޓީއެވެ.\nމި މައްސަލަ ފެންމަތި ވުމާއެކު މަރުވި މީހުންގެ އަދަދުތައް ޗައިނާގެ އިދާރާތަކުން އޮޅުވާލިކަމަށް ބުނެ ގިނަ ބަޔަކު އަންނަނީ ނުރުހުން ފާޅުކުރަމުންެނެވެ.\n2019 ވަނަ އަހަރުގެ ޑިސެންބަރު މަހުގެ ތެރޭގައި ޗައިނާއިން ފެނުނު މި ވައިރަސް މިހާތަނަށް މުޅި ދުނިޔެއިން7ލައްކައަށް ވުރެ ގިނަ މީހުނަށް ޖެހި 34 ހާހަށް ވުރެ ގިނަ މީހުންވަނީ މަރުވެފައެވެ. ޗައިނާގައި ބަލި ކޮންޓްރޯލް ވި ނަމަވެސް ޔޫރަޕުގެ ގައުމުތަކުގެ އިތުރުން އެމެރިކާ އަދި އިރާނުގައި ވެސް ވައިރަސް ދަނީ ހަލުވިކަމާއެކު ފެތުރެމުންނެވެ.


ދެ އިންޖީނާއި ލާންޗެއް ނީލަމުގައި ވިއްކާލުން\nކައްދޫ އެއަރޕޯޓުގެ ލާންޗުގައި އަޅާފައިވާ2އިންޖީނު (ޕާރކިންސް، ސޭބާ 215 ހޯސްޕަވަރުގެ، ޑީސަލް) މި ދެ އިންޖީނު އަޅާފައިވާ ލާންޗާއެކު ނީލަމުގައި ވިއްކާލަން ބޭނުންވެއެވެ. މި ލާންޗަކީ 1993 ގައި އުފައްދާފައިވާ ލާންޗެކެވެ. ލާންޗް މިހާރު އޮތީ ކައްދޫ ބަނދަރުގައެވެ.\nނީލަން ފެށޭ އަގު:\nޕާކިންސް ސޭބާ (ޑީސަލް)\nނީލަމުގައި ބައިވެރިވެވަޑައިގަންނަވާ ބޭފުޅުން އަގު ހުށަހަޅުއްވާނީ ސިޓީއަކުން ކައްދޫ އެއަރޕޯޓް އޮފީހަށެވެ. ހުށަހެޅިފައިވާ އެންމެމަތީ އަގު ކައްދޫ އެއަރޕޯޓުގެ ނޯޓިސްބޯޑުގައި ބެހެއްޓިފައިވާނެއެވެ. ހުށަހެޅިފައިވާ އަގަށް މަދުވެގެން އިތުރުކުރެވޭނީ 5,000.00 (ފަސްހާސް ރުފިޔާ) އެވެ. ނީލަމުގެ އަގު އެކަށީގެންވާ ހިސާބަށް އެރުމަށްފަހު ވިދިވިދިގެން3(ތިނެއް) ދުވަހު އެއްއަގެއް އޮވެއްޖެނަމަ އެ އަގު ހުށަހެޅުއްވި ފަރާތަކަށް ނީލަން ނިންމާލެވޭނެއެވެ. އަގު ހުށަހަޅުއްވާއިރު ނީލަން ނަންބަރާއި ހުށަހަޅުއްވާ އަގު ސާފުކޮށް އެނގެން އޮންނާންވާނެއެވެ.\n16 ރަމަޟާން 1434


World Cup Qualification: Guam Kairin Faseyha Molheh Hoadhai China Fas Belumeh Nethi Kuriah - Vaguthu\nވޯލްޑް ކަޕް ކޮލިފިކޭޝަން: ގުއާމް ކައިރިން ފަސޭހަ މޮޅެއް ހޯދައި ޗައިނާ ފަސްބެލުމެއް ނެތި ކުރިއަށް\nވޯލްޑް ކަޕް އަދި އޭޝިއަން ކަޕް ކޮލިފިކޭޝަންގެ ގްރޫޕް އޭގައި ގުއާމް އާއި ދެކޮޅަށް ކުޅުނު މެޗު ކާމިޔާބުކޮށް ޗައިނާ އިން ގްރޫޕްގެ އެއްވަނަ މަގާމުގައި ހަމަޖެހިލައިފި އެވެ.\nމިއަދު ހަވީރު ޗައިނާގައި ކުޅުނު މެޗު އެގައުމުން ކާމިޔާބުކުރީ ފަސޭހަކަމާއެކު 7-0ގެ ނަތީޖާއަކުންނެވެ. މިއަދު ލިބުނު މޮޅާއެކު ޗައިނާ އަށް ދެ މެޗުން ހަ ޕޮއިންޓް ލިބިފައިވާއިރު އެޓީމުގެ ފައިދާ ލަނޑުގެ އަދަދުގެ ވަނީ 12 އަށް އަރާފަ އެވެ. ކޮލިފައިންގެ ފުރަތަމަ މެޗުގައި މާލޭގައި ރާއްޖެ އާއި ވާދަކުރި މެޗު ޗައިނާ ކާމިޔާބުކުރީ 5-0އިންނެވެ.\nގްރޫޕް އޭގެ ދެވަނައިގައި މިވަގުތު ސީރިއާ އޮތްއިރު ތިންވަނައިގައި އޮތީ ފިލިޕީންސް އެވެ. މިދެޓީމުގެ ފަހަތުން ރާއްޖެ އަށް ހަތަރުވަނަ މަގާމު ލިބެނީ ރާއްޖެ ކޮޅަށް ވަދެފައި ހުރި ލަނޑުގެ އަދަދު ގިނަވީމަ އެވެ. މިރޭ މި ގްރޫޕްގައި ކުޅޭ ދެވަނަ މެޗުގައި ބައްދަލުކުރާނީ ސީރިއާ އާއި ރާއްޖެ އެވެ.\nއިޓަލީ އަށް 2006 ވަނަ އަހަރުގެ ފީފާ ވޯލްޑް ކަޕް ކާމިޔާބު ކޮށްދިން ކޯޗު މާސެލޯ ލިއްޕީގެ އިރުޝާދުގެ ދަށުން ކުޅޭ ޗައިނާ އިން މި މެޗަށް ނެރުނީ ނިސްބަތުން ޒުވާން ފުރަތަމަ އެގާރަ އެކެވެ. މިއަދުގެ މެޗުގައި ޗައިނާ އިން ޖެހި ހަތް ލަނޑުގެ ތެރެއިން ހަ ލަނޑު ޖަހާފައިވަނީ ފުރަތަމަ ހާފުގަ އެވެ. ޗައިނީސް ސުޕާ ލީގުގެ ޓިއާންހިން ޓިއަންހާއި އަށް ކުޅެމުން އަންނަ ތަޖުރިބާކާރު ފޯވަޑް ޔާންގް ޒޫ ވަނީ މިއަދުގެ މެޗުގައި ހަތަރު ލަނޑު ޖަހާފަ އެވެ. އުމުރުން 32 އަހަރުގެ ޒޫ އޭނާގެ ހަތަރު ލަނޑުވެސް ކާމިޔާބުކުރީ ފުރަތަަމަ ތިރީސް މިނެޓު ތެރޭގަ އެވެ.\nފޯވާޑުންގެ ދަތިކަން ކުރިމަތިވުމުން އެ ގައުމުގެ ރަށްވެހިކަން ދިން ބްރެޒިލް ފޯވާޑް އެލްކެސަން ވެސް މިއަދުގެ ސްކޯ ޝީޓުން ޖާގަހޯދިއިރު އޭނާ ވަނީ މިދިޔަ މަހު ގަލޮޅު ދަނޑުގައި ކުޅުނު މެޗުގައި ރާއްޖެ ކޮޅަށް ވެސް ޖަހާފަ އެވެ. ގުއާމް ކޮޅަށް ޗައިނާގެ ބާކީ ލަނޑުތައް ކާމިޔާބުކޮށްދިނީ ސްޕެއިންގެ އެސްޕާންޔޯލް އަށް ކުޅެމުން އަންނަ ފޯވަޑް ވޫ ލީ އާއި ޗައިނީސް ލީގުގެ ޖިއާންގްޒޫ ސުނިންގެ މިޑްފީލްޑަރު ވޫ ޒީ އެވެ.\nވޯލްޑް ކަޕް ކޮލިފިކޭޝަންގައި ޗައިނާ ދެން ނުކުންނާނީ މި މަހުގެ 15 ވަނަ ދުވަހު ފިލިޕީންސް އާއި ދެކޮޅަށެވެ. ހަމަ އެދުވަހު ގުއާމް ބައްދަލުކުރާނީ ސީރިއާ އާއެވެ.


Teacher aku maa ginain salaam bunaathee Mathiveri School beleniveringe ihuthijaajeh, govaalee ithuru teacher inn hoadhumah - One Online\nމަތިވެރި ސްކޫލުގެ ބެލެނިވެރިން އިހުތިޖާޖު ކުރަނީ----\nޓީޗަރަކު މާގިނައިން ސަލާމް ބުނާތީ މަތިވެރިީ ސްކޫލު ބެލެނިވެރިންގެ އިހުތިޖާޖެއް، ގޮވާލީ އިތުރު ޓީޗަރުން ހޯދުމަށް\nއއ. މަތިވެރި ސްކޫލުގެ ފައުންޑޭޝަން ސްޓޭޖު (އެލްކޭޖީ، ޔޫކޭޖީ)ގެ ޓީޗަރެއް މާ ގިނައިން ސަލާމް ބުނާ މައްސަލަ ހޫނުވެ، ބެލެނިވެރިން އިހުތިޖާޖުކޮށްފިއެވެ.\nމަތިވެރީ ކައުންސިލްގެ މެންބަރަކު "ވަން" އަށް ވިދާޅުވީ، ބެލެނިވެރިން އިހުތިޖާޖުކޮށްފައިވަނީ ފައުންޑޭޝަން ސްޓޭޖަށް ކިޔަވައިދިނުމަށް އެރަށުގައި ތިބޭ ދެ ޓީޗަރުން ކުރެ ޓީޗަރަކު މާ ގިނައިން ސަލާމް ބުނާތީ ކަމަށާއި އެ ޓީޗަރު ސަލާމް ބުނުމުން ބައެއް ދުވަހު ކްލާސްތައް ނުބޭއްވޭ ކަމަށެވެ. ބައެއް ފަހަރު ދެ ޓީޗަރު އެއްފަހަރާ ސަލާމް ބުނުމުން ކްލާސްތައް އެއްގޮތަކަށްވެސް ނަގައިނުދެވޭ ކަމަށް އޭނާ ވިދާޅުވިއެވެ.\nއެ މައްސަލައަށް ހައްލެއް ނުލިބި ދިގުލައިގެންދާތީ މަތިވެރި ސްކޫލުގެ ފައުންޑޭޝަން ސްޓޭޖުގައި ކިޔަވާ ކުދިން މިއަދު ސްކޫލަށް ނުފޮނުވައި ބެލެނިވެރިން ވަނީ މިއަދު ހެނދުނު ސްކޫލު ކުރިމަތީގައި އިހުތިޖާޖުކޮށްފައެވެ.\nކައުންސިލް މެންބަރު ވިދާޅުވީ، އެރަށު ސްކޫލުގެ ފައުންޑޭޝަން ސްޓޭޖުގައި 43 ކުދިން ކިޔަވަމުން އަންނަ ކަމަށެވެ. އެއީ ޔޫކޭޖީގައި 24 ކުދިން އަދި އެލްކޭޖީގައި 19 ކުދިންނެވެ.\n"އެޑިއުކޭޝަނުން މި ބުނަނީ ކޮންމެ 25 ކުއްޖަކަށް ޓީޗަރެއް ހުންނަން ޖެހޭ ވާހަކަ. އެކަމު ކިހިނެއްތޯ ހާއްސަ އެހީއަށް ބޭނުންވާ ކުދިންވެސް ކްލާހުގައި ހިމެނޭއިރު އެންމެ ޓީޗަރަކުން އެވަރުގެ ކްލާހެއް މެނޭޖުކުރާނީ،" ކައުންސިލް މެންބަރު ވިދާޅުވިއެވެ.\nކައުންސިލް މެންބަރު އިތުރަށް ވިދާޅުވީ، ބެލެނުވެރިންގެ ކަންބޮޑުވުންތައް ކައުންސިލާވެސް ހިއްސާކޮށްފައިވާ ކަމަށާއި ބެލެނިވެރިންގެ އެދުމަކީ އިތުރު ޓީޗަރަކު ހަމަޖައްސައިދިނުން ކަމަށެވެ. އަދި އެކަން ކައުންސިލުން ކަމާ ބެހޭ އިދާރާތަކާއި މިނިސްޓްރީތަކުގެ ސަމާލުކަމަށް ގެންނާނެ ކަމަށް ވެސް ވިދާޅުވިއެވެ.\nގުޅޭ ޓެގު އެޑިއުކޭޝަން މިނިސްޓްރީ ަައއ މަތިވެރި\nފިޔަވަޅުތައް ހަރުކަށިކޮށް ދިއްދޫގައި ކާފިއު ހިންގަން ފަށައިފި


SunOnline: India adhi Bangladesh ge 919 meehun gaumah fonuvaalaifi\nއިންޑިއާ އަދި ބަންގްލަދޭޝްގެ 919 މީހުން ގައުމަށް ފުރުވާލައިފި\nއައިޝަތު ފަރީޙާ 05 Jun 2020, 21:20\n200 ބަންގްލަދޭޝް މީހުން އެނބުރި ގައުމަށް --ފޮޓޯ: މޯލްޑިވިއަން\nރާއްޖޭގައި އުޅޭ އިންޑިއާ އަދި ބަންގްލަދޭޝްގެ 900 އަށް ވުރެ ގިނަ މީހުން މިއަދު އެމީހުންގެ ގައުމަށް ފުރުވާލައިފިއެވެ.\nމިއީ ކޮވިޑް19 އާ ގުޅިގެން ރާއްޖޭގައި އުޅޭބިދޭސިން އެނބުރި ގައުމަށް ފުރުވާލުމުގެ މަސައްކަތުގެ ތެރެއިން ދިވެހި ސަރުކާރާއި އިންޑިއާ ހައިކޮމިޝަނުން ކުރިއަށް ގެންދިޔަ ދެ އިވެކުއޭޝަން ޕްރޮގްރާމެވެ.\nމިހާތަނަށް ބަންގްލަދޭޝްގެ 1600 މީހުން ފުރުވާލައިފި\nރާއްޖޭގައި އުޅޭ ބަންގްލަދޭޝްގެ 1600 އަށް ވުރެ ގިނަ މީހުން މިހާތަނަށް ވަނީ ގައުމަށް ފުރުވާލައިފަ އެވެ.\nކޮވިޑް19 ގެ ހާލަތާ ގުޅިގެން ރާއްޖޭގައި ސައްހަ ލިޔެކިޔުން ނެތި އުޅޭ ބަންގްލަދޭޝްގެ ރައްޔިތުންނާއި އެނބުރި ގައުމަށް ދާން ބޭނުން އެ ގައުމުގެ ރައްޔިތުން ފޮނުވާލުމަށް ސަރުކާރުން ދަނީ ފްލައިޓުތައް ބާއްވަމުންނެވެ. އެގޮތުން މިއަދުވެސް މޯލްޑިވިއަންގެ ފްލައިޓެއްގައި ބަންގްލަދޭޝްގެ 200 މީހުން ވަނީ ފުުރުވާލައިފައެވެ.\nމީގެ ކުރިންވެސް އެކި ފަހަރު މަތިން ބަންގްލަދޭޝްގެ ރައްޔިތުން ގައުމަށް ގެންދިޔުމަށް މޯލްޑިވިއަން އިން ވަނީ އެގައުމަށް ޗާޓަރު ދަތުރުތައް ބާއްވައިފައެވެ.\nމިހާތަނަށް 1633 އެއްހައި ބަންގްލަދޭޝް ރައްތުން އެނބުރި ގައުމަށް ފުރުވާލާފައިވެއެވެ.\nއޭގެ ތެރޭގައި މޯލްޑިވިއަންގެ ފްްލައިޓުތަކުގައި ގެންދިޔަ މީހުންނާއި ދިވެހި ސަރުކާރުން ޗާޓަރު ކުރި ބަންގްލަދޭޝްގެ އެއާލައިނެއްގެ ފްލައިޓެއްގައި ގެންދިޔަ މީހުންގެ އިތުރުން އެގައުމުގެ އަސްކަރީ މަތިންދާބޯޓެއްގައި ދެ ފަހަރެއްގެ މަތިން ގެންދިޔަ މީހުން ހިމެނެއެވެ.\nމީގެ ކުރިން ކަމާބެހޭ ފަރާތްތަކުން ހާމަކޮށްފައިވާ ގޮތުގައި ސައްހަ ލިޔެކިޔުންތެތި 63،000 އެއްހައި ބަންގްލަދޭޝް މީހުން ރާއްޖޭގައި އުޅޭނެއެވެ.\nސަރުކާރުން ހާމަކޮށްފައިވާގޮތުން ކުރިއަށް އޮތް ތިން މަސްތެރޭ، ރާއްޖޭގައި ގަވައިދާ ހިލާފަށް އުޅޭ 5،000 ބިދޭސިން އަނބުރާ ގައުމަށް ފޮނުވާލެވޭނެ އެވެ.\nރާއްޖެއިން މިހާތަނަށް 1872 މީހުން ކޮވިޑަށް ޕޮޒިޓިވް ވެފައިވާއިރު އޭގެ ތެރޭގައި އެންމެ ގިނައީ ބަންގްލަދޭޝް މީހުންނެވެ. އެގައުމުގެ 1015 މީހަކު ބައްޔަށް ޕޮޒިޓިވް ވެފައިވާއިރު ރާއްޖެއިން ބަލީގައި މަރުވި ހަތް މީހުންގެ ތެރޭގައި އެ ގައުމުގެ ތިން މީހުން ހިމެނެއެވެ.\nއިންޑިއާގެ 2500 އަށް ވުރެ ގިނަ މީހުން އެނބުރި ގައުމަށް\nރާއްޖޭގައި އުޅޭ އިންޑިއާ ރައްޔިތުންގެ ތެރެއިން 2500 އަށް ވުރެ ގިނަ މީހުން މިހާތަނަށް ވަނީ އެނބުރި ގައުމަށް ފުރުވާލައިފައެވެ.\nރާއްޖޭގައި އުޅޭ އިންޑިއާ ރައްޔިތުންގެ ތެރެއިން އެނބުރި ގައުމަށް ދާން ބޭނުންވާ މީހުން ފުރުވާލުމަށް ހަތަރު ފަހަރެއްގެ މަތިން އިންޑިއާ އަސްކަރިއްޔާގެ މަނަވަރެއް ވަނީ އައިސްފައެވެ. މީގެ އިތުރުން އެއާ އިންޑިއާގެ ޗާޓަރު ބޯޓުތަކުގައިވެސް ބައެއް މީހުން ވަނީ ފުރުވާލައިފައެވެ.\nއިންޑިއާ އަސްކަރިއްޔާގެ މަނަވަރުގެ ހަތަރުވަނަ ދަތުރު މިއަދުކޮށްފައިވާއިރު މިއަދުގެ ދަތުރުގައި 719 މީހުން ވަނީ ފުރުވާލައިފައެވެ. މީގެ ތެރޭގައި ހިމެނެނީ ޓަމިލްނާޑޫ އަށް ނިސްބަތްވާ މީހުންނެވެ. މި މީހުން އެނބުރި ދާނީ ޓުޓިކޮރިން ބަނދަރަށެވެ.\nއިންޑިއާ އިން ރާއްޖެ އަށް ކަނޑައަޅާފައި ހުންނަވާ ސަފީރު ސަންޖޭ ސުދީރު ވިދާޅުވީ އެކި ގައުމުތަކުގައި އުޅޭ އިންޑިއާ ރައްޔިތުން އެނބުރި ގައުމަށް ގެންދިޔުމަށް އެ ގައުމުގެ ސަރުކާރުން ފަށާފައިވާ "ވަންދޭ ބާރަތު" މިޝަންގެ އަދި އޮޕަރޭޝަން ސަމުންދަރުސެޓޫގެ ދަށުން ކަނޑުމަގުން އެކަނިވެސް ރާއްޖޭގައި އުޅޭ 2000 އަށް ވުރެ އިންޑިއާ ރައްޔިތުން އެނބުރި ގައުމަށް ގެންގޮސްފައިވާ ކަމަށެވެ.\n"މިއަދާއި ހަމައަށް 2500 އަށް ވުރެ ގިނަ މީހުން އެނބުރި ހިނގައްޖެ. މީގެ ތެރޭގައި އެއާ އިންޑިއާ އަދި ޕްރައިވެޓް ޗާޓާ ތަކުން ދިޔަ މީހުންވެސް ހިމެނޭ،" ސަންޖޭ ވިދާޅުވިއެވެ.\nރާއްޖޭގައ އުޅޭ އިންޑިއާގެ ރައްޔިތުން އެނބުރި ގައުމަށް ގެންދިޔުމަށް އިންޑިގޯ އިން ވަނީ އިއްޔެ ޗާޓާޑު ދަތުރެެއް ކޮށްފައެވެ. މިދަތުރުގައި 300 އަށް ވުރެ ގިނަ މީހުން އެނބުރި ގޮސްފައިވެއެވެ.\nސަފީރު ވިދާޅުވީ ކުރިއަށް އޮތްތަނުގައި އެއާ އިންޑިއާ އިން ނިއުދިއްލީ އަދި ޓްރެވިންޑްރަމް އަށް ދަތުރުތައް ކުރާނެ ކަމަށެވެ. މީގެ އިތުރުން ޗާޓާޑް ދަތުރުތައްވެސް ބާއްވާނެ ކަމަށް ސަފީރު ވިދާޅުވިއެވެ.\n"އުއްމީދަކީ ރާއްޖޭގައި އުޅޭ އިންޑިއާ ރައްޔިތުންގެ ތެރެއިން ވހާވެސް ގިނަ ބަޔަކަށް އެނބުރި އާއިލާތަކާއި ހަމައަށް ދެވެނެ ގޮތް ފަހިވުން. އަދި މި ހާލަތުން އަރައިގަނެވުމާއެކު އެނބުރި ރާއްޖެ އައިސް އެމީހުންގެ މަސައްކަތަށް އެނބުރި ދިޔުން،" ސަފީރު ވިދާޅުވިއެވެ.\nރާއްޖޭގައި އެކި މަސައްކަތްތަކުގައި 27،000 އެއްހައި އިންޑިއާ ރައްޔިތުން އުޅެއެވެ.\nރާއްޖެއިން މިހާތަނަށް 1872 މީހަކު ކޮވިޑަށް ޕޮޒިޓިވް ވެފައިވާއިރު އޭގެ ތެރޭގައި އިންޑިއާގެ 190 މީހުން ހިމެނެއެވެ.


Shiraaneege kolam: minivankamuge ihsaas kurevey hehyeve?\nމިނިވަން ދުވަސް، މިނިވަން ދުވަސް އުފަލުން އައީ މިނިވަން ދުވަސް…………ދިވެހި ދިދަޖެހި ފެހި ބަނޑޭރިލީ ފޮތުން ދަސްކޮށްގެން އެބައިތުތައް ކިލާސްތަކާއި އުނދޯލިތަކުގައި ހަރުއަޑުންކީ ހަނދާން ހަމަ ޔަގީނުންވެސް އަޅުގަނޑުފަދަ ނުވަދިހައިގެ ޒުވާނުން ހުންނާނެއެވެ. ޖުލައި 26 ވަނަ ދުވަހަށްޓަކައި ރައްޔިތުން ނިކުމެ ރަށުތެރެ ސާފުކޮށް މަގުތަކުގެ އާބާތުރަ ފިލުވި ހަނދާނާއި އެދުވަހުގެ ދިދަ ނެގުމުގެ ރަސްމިއްޔާތާއި އެނޫންވެސް ޖަލްސާތަކުގައި އިވުނު ޖޯޝާއި ފޯރިން ފުރިގެންވި އެތައް ވާހަކަތަކުން ހީބިހި ނަގައިގެން ދިޔަ ދިޔުންވެސް ހިތުންފިލާހާ ޒަމާނެއް އަދި ނުވެއެވެ.އެހެން ނަމަވެސް ޖުލައި26 އައުމުން މިއަދު އެއުފާވެރިކަން ހިތަށް ވަދޭހެއްޔެވެ؟ ގައުމީ ލަވަތަކުގެ އަޑު މިޖައްވުގައި އެބަގުގުމާ ހެއްޔެވެ؟ އަޅުގަނޑުމެން އެދުވަހު އެކުރި މިނިވަން އިހުސާސްތައް މިއަދުގެ ދަރިން އެބަކުރޭހެއްޔެވެ؟\nއަޅުގަނޑުގެ ޖަވާބަކީ ނޫނެކެވެ. ކީއްވެގެންހެއްޔެވެ؟ މިއަދުވެސް ރަސްމީ ޖަލްސާތައް ބާއްވައެވެ. ހެނދުނު ހެނދުނާއި ދިދަ ނަގައެވެ. ޝަހީދު ހުސެއިން އާދަމްގެ ހަނދާނީބިނާ ކުރިމަތީގައި ހައިބަތު ވަރުގަދަ ބޮޑު ދިދަ އެބަ ވިހުރެއެވެ. ނުވިތަނަކަށް ފުޅަނދުބުރު ބާއްވާ ހަވާވެސް އަރުވައެވެ. ސްކޫލުތަކުން އަގުބޮޑެތި ނެށުން ތައްޔާރު ކުރާކުރުން ނިމުމަކަށްވެސް ނާދެއެވެ. ދެން ބަދަލުވެގެން މިއުޅެނީ ކޮންކަމެއް ހެއްޔެވެ؟ މަދުވެގެން މިއުޅެނީ ކޮންކަމެއް ހެއްޔެވެ؟ އަޅުވެތިކަން ދެކުނު ދިވެހިން ނެތީ ހެއްޔެވެ؟\nއަޅުގަނޑުގެ ނަޒަރުގައި ބަދަލުވީ ދިވެހިންނެވެ. އަޅުގަނޑު މެންގެ ވިސްނުމެވެ. ދިރިއުޅުމުގެ ވައްޓަފާޅިއާއި ފެންވަރެވެ. ފިކުރެވެ. މަގުސަދުވެސްމެއެވެ. ގައުމީވަންތަކަމާއި އެޖޯޝާއި ފޯރި ދޫވަމުންގޮސް ގާދޫ ކޮލުން މިއޮށްގެން ނިކުންނަނީއެވެ. ފިކުރުތަކުގައި ކުލަފޮށީގެ ހުރިހާ ކުލައެއް ހުސްކޮށް ޖައްސާ ނިމުނީއެވެ. އޭގެ އަގަކަށް ގައުމީ ލޯބާއި، ގައުމީ ރޫޙުގެ އިތުރުން އެއްބައެއްވަންތަކަން ވެދުންކޮށްފައެވެ. ގާނޫނާއި ގަވައިދަކީ އެދުވަހެއްގައި ހުންނަވާ މާލިމީއާއި ފަޅުވެރިން ބޭނުންގޮތަކަށް މޮޑޭ ފުއްގަޑެއްކަމުވެސްވީއެވެ.\nތާރީޚުން އިބުރަތް ހާސިލުނުވެ އެލިބުނު ފިލާވަޅުތައް ހަނދާނުން ކައްސާލެވުނީއެވެ. ދިވެހިންގެ ޢިއްޒަތާއި އަބުރާއި މިނިވަންކަން ވިއްކީ ދިވެހި ޚާއިނުންކަންވެސް ހަނދާންނެތުނީއެވެ. އެފަދަ ގައްދާރުން އުފެދުމަށް ޖާގަ ލިބުނީ އަމިއްލަ އެދުމުން ފޯވެފަައިވާ މީހުން ގިނަވެގެންކަން އެގިތިބެ އެޖާގަ ދޭން އަނެއްކާވެސް ފެށުނީއެވެ. ވެރިކަމުގެ ތަޙުތު ހިމާޔަތްކުރުމަށް ވަށައިގެން ވާޖަހާ ބިތްބިތަށް ދަމަންފެށި، މިނިވަންކަމުގެ ފޮނި ރަހަ އަރުތެރެއިންވެސް ފުހެވެންފެށީއެވެ. އަޅުވެތިކަމުގެ ހިތިކަމާއި ޖިޒީގައިހުރި އައްސިވެސް މާޒީގެ ތެރެއަށްގެެއްލިގެންދިޔައީއެވެ.\nމިނިވަންކަމަކީ ކޮބައިކަމާއި އެއަތުން ބީވެގެން ދިއުމުންވާނެ ގޮތް ދަރިންނަށް ކިޔައި ނުދެވުނީއެވެ. ގައުމީ ރޫޙު ހިތްތަކުގައި އަށަނުގެންނެވުނީއެވެ. ހެޔޮ ނަމޫނާއެއްވެސް ނުމެދެއްކުނީމެއެވެ. ޖަަލްސާތަކަކީ އެވަގުތެއްގައި މިނަވުގެ ހުންގާނުގައި ހުންނަވާ ބޭފުޅެއްގެ ދެއްކުންތެރިކަން ހާމަކުރުމަށްކުރާ ކަމަކަށްވެއްޖެއެވެ. ފުޅަނދު ބުރަކީ ކުޑަކުދިންނަށް ދައްކާލެވޭ ކުޅިވަރަކަށްވެގެންހިގައްޖެއެވެ. ޖުލައި ސައްބީސް ބަންދަކީ ހިމައެކަނި ދިރިއުޅުމުގެ ބުރަ މަސަކަތުން ދުރުވެ ހަމަ ނޭވާލާން އޮންނަ ޗުއްޓީއަކަށްވެގެންވެސްހިގައްޖެއެވެ. ސިޔާސީ ޕާޓީތަކުން އެބަޔަކަށް ލެވުނު ކުލައެއްގެ ރޮގު ދިމަދިމާލުގައި ދަމާލާ ދުވަހަކަށްވެސްވީމެއެވެ.\nއެހެންކަމުން މިދަތުރު ކުރަމުންދާ މިސްރާބުން މާދަމާވެސް އަޅުގަނޑުމެންގެ މިނިވަންކަން ގެއްލިގެންގޮސް މިނަވު ފަރަކަށް އަރައި ތިންލައްކަ ދިވެހިން ކަނޑުވެގެން ހިގައިދާނެއެވެ. މީގެ އަހަރެއްފަހުން މިދުވަސް މިހެން ފާހަގަކުރަން ބޭނުންކަމުގައި ވަނީވިއްޔާ އަޅުގަނޑުމެން ތެދުވަންވީ ވަގުތަކީ މިއީއެވެ. އަމިއްލައެދުން ނަގައި އަތުކޮޅަށް ހޫރާލައި ގައުމުގެ މަސްލަހަތު ކުރިއަށްނެރެ އަންނަން އޮތް ޖީލުތަކަށް ނަމޫނާ ދައްކަންވީ ދަނޑިވަޅަކީ މިއީއެވެ. މިނިވަން ސަތޭކަ ފާހަގަ ކުރުމަށް އަޅުގަނޑުމެންގެ ދަރިން މާދަމާ ޖޯޝާއި ފޯރީގައި ފެއްސާއި ރަތާއި ހުދާއި ހުރި ދިދައިގެ ހިމާޔަތުގައި ތިބެވޭނީ މިއަދު އަޅުގަނޑުމެންގެ އަމަލުތައް ބެހެއްޓުނު ގޮތަކުންނެވެ. އެޒިންމާ އަޅުގަނޑުމެންގެ ކާބަފައިން އަދާކޮށްދިން ފަދައިން އަޅުގަނޑުމެންގެ ދަރިންނަށް އަދާކޮށްދިނުމަށް އަތުކުރި އޮޅާލަންވީ މިއަދުއެވެ. މާދަމާ މާ ލަސްވެދާނެއެވެ.\nނޯޓް:ހދ ކުޅުދުއްފުއްޓަށް އުފަން ޑރ. ޝިރާނީ އަބުދުލްރަހްމާނަކީ ރަޝިޔާގެ ނިޒްނީ ނޮވްގޮރޯޑް ސްޓޭސް މެޑިކަލް އެކަޑަމީން އެމްބީބީއެސް ހައްދަވާފައިވާ ބޭކަނބަލެކެވެ. އޭނާ މިހާރު ވަޒީފާ އަދާކުރައްވަނީ ޤައުމީ ޔުނިވަރސިޓީގެ ފެކަލިޓީ އޮފް ހެލްތް ސައިންސަސްގެ ޕާޓް ޓައިމް ލެކްޓަރާއެއްގެ މަގާމުގަ އެވެ.


15 aharuge kujjakah jinsee goana kuri bidheysee ge bandhah 15 dhuvas jahaifi | ThePress\n15 އަހަރުގެ ކުއްޖަކަށް ޖިންސީގޯނާކުރި ބިދޭސީގެ ބަންދަށް 15 ދުވަސް ޖަހައިފި\nކުޑަކުއްޖަކަށް ޖިންސީ އަނިޔާ ލިބޭކަން ދައްކުވައިދޭ ޕޯސްޓަރެއް\nރާއްޖޭގައި އުޅޭ ބިދޭސީއަކު ދިވެހި 15 އަހަރުގެ އަންހެން ކުއްޖަކަށް ޖިންސީ ގޯނާ މައްސލައިގައި އެ މީހާގެ ބަންދަށް 15 ދުވަސް ޖަހައިފިއެވެ.\nފުލުހުން ބުނީ ޖިންސީ ގޯނާ ކުރި ކަމުގެ ތުހުމަތަށް ކޯޓު އަމުރުގެ ދަށުން މިދިޔަ އަންގާރަ ދުވަހު ހައްޔަރު ކުރި ބިދޭސީ މީހާއަށް ވަނީ 15 ދުވަހުގެ މުއްދަތެއް ދީފައި ވަނީ ކޯޓުން އަމުރެއްގެ ދަށުން ކަމަށެވެ. ހައްޔަރު ކުރި ބިދޭސީ މީހާއަކީ ބަނގުލަދޭޝްގެ 40 އަހަަރުގެ ފިރިހެނެކެވެ.\nޖިންސީ ގޯނާގެ މި މައްސަލަ ފުލުހުންނަށް ހުށަހެޅީ މިދިޔަ އަންގާރަ ދުވަހު ފުވައްމުލަކާއި އައްޑޫ ސިޓީ ހިމެނޭ ފުލުހުންގެ ޑިވިޝަން އަށެވެ.\nބިދޭސީން ޖިންސީގޯނާ ކުރާ މައްސަލަތަށް އިތުރުވެފައިވާއިރު މިއަދި ވަނީ ބަރަހަނާއަށް ހުރި ބިދޭސީއަކު އަންހެނެއްގެ ގެއަށްވެދެ ޖިންސީ ފުރައްސާރަ ކުރި މައްސަލައެއްގައި އެމީހާ ހައްޔަރު ކޮށްފައެވެ.\nއަދި އިއްޔެ ވަނީ ބިދޭސީ ފިރިހެނަކު ހާއްސަ އެހީއަށް ބޭނުންވާ ދިވެހި އަންހެނަކަށް ޖިންސީ ގޯނާކޮށްފައިވާއިރު، ހާއްސަ އެހީއަށް ބޭނުންވާ އަންހެނަކަށް ބިދޭސީއަކު ވަނީ ޖިންސީ ގޯނާކޮށްފައެވެ. އަދި އުމުރުން 12 އަހަރުގެ ފިރިހެން ކުއްޖަކަށްވެސް ޖިންސީ ގޯނާކުރި ޒުވާނަކުވެސް ވަނީ ހައްޔަރުކޮށްފައެވެ.\nމިކަމާ ގުޅިގެން ފުލުހުން ބުނީ، ނޯތް ޕޮލިސް ޑިވިޝަނުގެ ރަށެއްގައި 12 އަހަރުގެ ފިރިހެން ކުއްޖަކަށް ޖިންސީ ގޯނާކުރި މައްސަލައެއްވެސް ވަނީ ފުލުހުންނަށް ހުށަހަޅާފައެވެ. މި މައްސަލައާ ގުޅިގެން ކޯޓު އަމުރެއްގެ ދަށުން 20 އަހަރުގެ ދިިވެހި ފިރިހެނަކު ހައްޔަރުކޮށްފައިވާ ކަމަށްވެސް ފުލުހުން ބުނެއެވެ.\nމީގެ އިތުރުންވެސް މިދިޔަ މަހު 31 ވަނަ ދުވަހު އުތުރުގެ ރަށެއްގައި އުމުރުން 14 އަހަރުގެ ކުޑަ ފިރިހެން ކުއްޖަކަށް 2018 ވަނަ އަހަރުން ފެށިގެން އެކި ދުވަސް މަތިން ޖިންސީ ގޯނާކުރި މައްސަލައެއްގައި ދެ ބިދޭސީން ވަނީ ހައްޔަރުކޮށްފައެވެ. އަދި އެމީހުންގެ ބަންދަށް މިހާރު ވަނީ 15 ދުވަހުގެ މުއްދަތެއް ޖަހާފައެވެ.\nހަބަރު ޖިންސީ ގޯނާ ޖެންޑާ މިނިސްޓްރީ


SunOnline: Bridge in Fee nagan gina bayaku thaaeedhu\nބުރިޖުން ފީ ނަގަން ގިނަ ބަޔަކު ތާއިދު: ސާވޭ\nމުހައްމަދު އައުޒަމް 05 Sep 2019, 11:53\nސިނަމާލެ ބުރިޖު --ސަން ފޮޓޯ/ އަހުމަދު އަވްޝަން އިލްޔާސް\nސިނަމާލެ ބްރިޖުން ހައިވޭ ފީއެއް ނަގަން ގިނަ ބަޔަކު ތާއީދުކޮށްފި އެވެ.\nސިނަމާލެ ބުރިޖު ހުޅުވީ މިދިޔަ އަހަރު ސެޕްޓެމްބަރު މަހު އެވެ. ނަމަވެސް މިހާތަނަށްވެސް ބުރިޖުން ދަތުރުކުރާ ވެހިކަލްތަކުން ނަގާގެ ފީއެއް ކަނޑައެއް ނާޅަ އެެވެ.\nސިނަމާލެ ބުރިޖަށް އެއް އަހަރު ފުރުމާ ގުޅިގެން މޯލްޑިވްސް ޗައިނާ ޓްރޭޑް އެންޑް ކަލްޗަރަލް އެސޯސިއޭޝަންއާ ގައުމީ ޔުނިވާސިޓީގެ ދަރިވަރުންގެ ޖަމިއްޔާ އެމްއެންސާޔޫއެސްޔޫ ގުޅިގެން ކުރި ސާވޭގައި ބުނީ ބުރިޖު ހުރަސް ކުރުމަށް ހައިވޭ ފީއެއް ނަގަން 66 ޕަސެންޓް މީހުން ތާއިދުކޮށްފައިވާ ކަމަށެވެ.\nއެހެން ނަމަވެސް ސާވޭގައި ބައިވެރިވި ގިނަ މީހުން ބުނީ ބުރިޖު ހުރަސްކުރާ ސައިކަލްތަކުން ފީއެއް ނެގުމަށް ތާއިދު ނުކުރާ ކަމަށެވެ. އަދި 26 ޕަސެންޓް މީހުން ބުނީ ފީގެ ގޮތުގައި ސައިކަލްތަކުން ފަސް ރުފިޔާ ނެގުމަށް ތާއީދުކުރާ ކަމަށެވެ.\nސައިކަލްތައް ފިޔަވައި އެހެނިހެން ވެހިކަލްތަކުން ހައިވޭ ފީއެއް ނެގުމަށް 74 ޕަސެންޓް މީހުން ވަނީ ތާއީދުކޮށްފަ އެވެ. އެ ފީ ފަސް ރުފިޔާ އަދި 10 އާ ދެމެދުގެ އަގަކަށް ކަނޑައަޅަން ފެންނަ ކަމަށްވެސް ވަނީ ބުނެފަ އެވެ.\nސާވޭގައި ބައިވެރިވި މީހުންގެ ތެރެއިން 46 ޕަސެންޓް މީހުން ބުނީ ބުރިޖު ހުރަސް ކުރާއިރު ހެލްމެޓް އަޅަައިގެން ދަތުރުކުރަން އުނދަގޫ ކަމަށާއި އެހެން ނަމަވެސް އެއީ ރައްކާތެރިގޮތް ކަމަށްވެސް ވަނީ ބުނެފަ އެވެ.


2 vana dharifulhu dhinee thalassaemia ah shifa eh! | Mihaaru\nރިޕޯޓް / ތެލެސީމިއާ\nދެ ވަނަ ދަރިފުޅު ދިނީ ތެލަސީމިއާއަށް ޝިފާއެއް!\nޝަހީދާގެ ދެމަފިރިން އެ މީހުންގެ ހަގު ދަރިފުޅާއެކުގައި ފޮޓޯއަކަށް ހުއްޓިގެން:\n28 ޑިސެމްބަރ 2020 - 10:01\nދެ ކެރިއަރުންގެ ގޮތުގައި މީގެ 16 އަހަރު ކުރިން، ނާސިހު ޖަމާލާއި ޝަހީދާ އަހުމަދު، ހަޔާތުގެ ގޮށް ޖަހާލީ އައިސްދާނެ ރާޅުގެ ބިޔަކަން އެނގި ތިބެ އެވެ. ތެލަސީމިއާ ކުއްޖެއް ލިބުމުގެ ފުރުސަތު ބޮޑު ނަމަވެސް އޭރު އެ މީހުން ހިތްހަމަޖައްސާލީ، ބަލިވެ އިނުމުން ޓެސްޓު ހަދައިގެން ލޭ އަޅާ ކުއްޖެއްތޯ ބެލޭނެތީ އެވެ. ކައިވެންޏަށް ހަތަރު އަހަރު ފަހުން، ޝަހީދާ ބަނޑުބޮޑުވި އެވެ. އެކަމަކު ހެދި ޓެސްޓުތަކުން ބަލި ކުއްޖެއްކަން ޔަގީންވި ނަމަވެސް އެ ކުއްޖާ އެބޯޓްކޮށްލުމުގެ ހިތްވަރެއް އެ މީހުންނަކަށް ނުލިބުނެވެ.\nތެލަސީމީއާ ކުއްޖެއް ގޮވައިގެން، ވޭތުވެ ދިޔަ 12 އަހަރު، އެ މީހުންގެ ދިރިއުޅުން ހިތްދައްޗެވެ. ލޭ ހޯދަން މާ އުނދަގޫ ނުވި ނަމަވެސް، ކޮންމެ ފަހަރަކު ދަރިފުޅު އުފުލަން ޖެހޭ ވޭނަށް ކެތްކުރުމަކީ އުނދަގޫ ކަމެކެވެ. ނަމަވެސް އެ މީހުންގެ ދެ ވަނަ ދަރިފުޅު، މީގެ ދުވަސްކޮޅެއް ކުރިން އުފަންވީ ބޭބެއަށް އުއްމީދަކާ އެކުގަ އެވެ. ތެލަސީމިއާ ބަލިން މުޅިން ސަލާމަތްވުމަށް، ހަދަން ޖެހޭ ބޯންމެރޯ ޓްރާންސްޕްލާންޓްގެ އެހީއެއްގެ ގޮތުގަ އެވެ.\nތެލަސީމިއާ ބަލީގެ ޝިފާއެއްގެ ގޮތުން މީގެ ކުރިން ވެސް ޓްރާންސްޕްލާންޓް ހަދަ އެވެ. އެކަމަކު ޝާހިދާގެ ދެމަފިރިންނަކީ ތެލެސީމިއާގެ ބަލި ނުހުންނަ އަދި އެޗްއެލްއޭ ދިމާވޭތޯ ޔަގީންކުރުމަށް ފަހު، އައިވީއެފް މެދުވެރިކޮށް ދަރިއެއް ހޯދި ފުރަތަމަ ދިވެހިންނެވެ.\n"އަޅުގަނޑުމެން ދެ އަހަރު ވަންދެން މެލޭޝިޔާގައި ތިބެގެން މި ފަރުވާ ހޯދީ. އިރާދަކުރެއްވީތީ ދެ ވަނަ ފިރިހެން ދަރިފުޅު އުފަންވީ، އޭނާއަށް އެއްވެސް ގެއްލުމެއް ނުވާނެ ގޮތަކަށް، ފުރަތަމަ ދަރިފުޅުގެ ޝިފާއެއްގެ ގޮތުގައި،" ޝަހީދާ، 38، ކިޔައިދިނެވެ.\nދަރިފުޅުގެ ފަރުވާއަށް ދިގު ދަތުރެއް\nތެލެސީމިއާ ބަލީގެ ދާއިމީ ފަރުވާއަކީ ބޯންމެރޯ ޓްރާންސްޕްލާންޓް ހެދުމެވެ. އެކަމަކު ލޭގެ ގުރޫޕް ދިމާވާން ޖެހޭ ގޮތަށް، ދިފާއީ ނިޒާމުގައި ހިމެނޭ ހިއުމަން ލިއުކޮސައިޓް އެންޓިޖެންޓް ނުވަތަ އެޗްއެލްއޭ ދިމާވާ މީހުން، އާއިލާ ތެރެއިންނާއި ބޭރުން ވެސް ހޯދުމަކީ ވަރަށް އުނދަގޫ ކަމެކެވެ. އެޗްއެލްއޭ ދިމާވެއްޖެ ނަމަ، އޭނާގެ ބޯންމެރޯއިން ލޭ ނަގައިގެން ތެލަސީމިއާ ބަލީގެ މީހާއަށް އަޅަނީ އެވެ. އެކަމަކު މިކަން ކާމިޔާބުވުމުގެ އޮތީ އެންމެ ހަ ޕަސެންޓެވެ.\nޝަހީދާގެ ދެމަފިރިންނާއި ހައިރެކްސް އައިވީއެފް ޕްރޮސީޖާގައި އިސްކޮށް ހަރަކާތްތެރިވެވަޑައިގެންނެވި ދިވެހި ޑޮކްޓަރު، ސަލީމް، (ކ-2) އާއި ލެބޯޓަރީގެ އިތުރު ޑޮކްޓަރުން ފޮޓޯއަކަށް ހުއްޓިގެން\nމެލޭޝިޔާގެ ޖެނެޓިކް ލެބޯޓަރީ، ޖެނެމިކްސްލެބުން މިކަމަށް ހައްލެއް ހޯދައިދިން އިރު މިއީ އޭޝިއާ ސަރަހައްދުން ވެސް މި ހިދުމަތް ދޭ ހަމައެކަނި ތަނެވެ. މި ލެބޯޓަރީގައި އިސްކޮށް މަސައްކަތް ކުރައްވަނީ ވެސް ދިވެހި ޑޮކްޓަރެކެވެ. މެލޭޝިޔާގައި މިހާރު މަސައްކަތް ކުރައްވަމުން ގެންދަވާ ޑރ. މުހައްމަދު ސަލީމް ކިޔައިދެއްވި ގޮތުގައި މިއީ، ދިގު އެކަމަކު އެންމެ ފުރިހަމަ ނަތީޖާ ނެރެވޭނެ ފަދަ ޕްރޮސީޖާއެކެވެ.\nއާއްމުކޮށް އައިވީއެފް ހަދަނީ، އަންހެން މީހާގެ ބިހާއި ފިރިހެން މީހާގެ ދަރިފަނި ފާޓިލައިޒްކޮށްގެން ނުވަތަ މުޑުވައްކޮށްގެން އެމްބްރިއޯއެއް ހަދައިގެންނެވެ. ސަލީމް ދެއްވީ ވެސް ހަމަ އެފަދަ ފަރުވާއެކެވެ. އެކަމަކު ތަފާތަކީ، ތެލަސީމިއާ ބަލީގެ ކުއްޖާއާ ދިމާވާ އަދި ލޭ އަޅާ ބަލި ނެތް އެންބްރިއޯއެއް ހަދަން ޖެހުމެވެ. މި ފަރުވާގައި، ދޮށީ ކުއްޖާގެ އުމުރާއި ސިއްހީ ހާލަތާއި ބޯން މެރޯ ހެދިދާނެތޯ ފަދަ ކަންތައްތައް ބަލަން ޖެހެ އެވެ. މަންމަގެ އުމުރަށް ވެސް ބަލައި، ކިތައް ބިސް ނެގޭނެތޯ ޔަގީން ކުރެ އެވެ.\n"އާއްމުކޮށް އައިވީއެފް ފަށާފައި އެމްބްރިއޯތައް ފާޓިލައިޒް ކުރަނީ. އެކަމަކު މި ޕްރޮސީޖާގައި، އެބަ ޖެހޭ ސްޕާމް އާއި ބިސް ނަގާފައި ފާޓިލައިޒްކޮށްފައި، 5-7 ދުވަސް އިންކިއުބޭޓްކޮށް، އެ ރަނގަޅިއްޔާ އޭގެ ކައިރި ފަށުން ހައެއްކަ ސެލް ނަގަން. އެ ސެލްތައް އަޅުގަނޑުމެން ލެބޯޓަރީގައި މި ޓެސްޓު ކުރަނީ އެޗްއެލްއޭ ދިމާވޭތޯ ބަލަން. ތެލަސީމިއާ ހުރިތޯ ބަލަން،" ސަލީމް ވިދާޅުވި އެވެ.\n"މި ގޮތަށް ވިއްސަކަށް އެމްބްރިއޯ ފާޓިލައިޒް ކުރަން ޖެހޭ. ދެން ހުރިހާ ގޮތަކުން ވެސް އެންމެ ރަނގަޅު، މެޗުވާ އެމްބްރިއޯއެއް [ރަހިމުގައި] މި އިމްޕްލާންޓް ކުރަނީ."\nމަންމަގެ ރަހިމަށް އެމްބްރިއޯ ލުމަށް ފަހު ވެސް 15 ހަފުތާ ފަހުން، އެޗްއެލްއޭ ދިމާވޭތޯ ޓެސްޓު ކުރަން ޖެހެ އެވެ. ސަލީމް ވިދާޅުވި ގޮތުގައި ވިހެއުމަށް ފަހު ދަރިފުޅުގެ ފޫޅުދަނޑިން ނަގާ ސްޓެމްސެލް އަކީ، ދޮށީ ކުއްޖާގެ ތެލެސީމިއާގެ ފަރުވާ އެވެ. މި ސެލްތައް ޖެހޭނީ އެ ކުއްޖާއަށް ޓްރާންފިއުސް ކުރާށެވެ.\nތެލަސީމިއާ ކުއްޖެއްކަން ޔަގީންވީމައި މިހާރު ގިނަ މީހުން އެބޯޓް ކުރަނީ. އެކަމަކު އަޅުގަނޑުމެން މި ދޭ ހިދުމަތުން ދެ ކުދިންގެ އެޗްއެލްއޭ 100 ޕަސެންޓް މެޗުވާނެ\nސަލީމް ވިދާޅުވީ މި ފަރުވާ ފެށުމުގެ ކުރިން، އެތިކަލް ކޮމެޓީއަކަށް، ފަރުވާ ހޯދާ މަގްސަދު އޮޅުންފިލުވައިދޭން ޖެހޭ ކަމަށެވެ. އެއީ މީގެ ބޭނުން ނަހަމަ ގޮތުގައި ކުރިއަ ނުދިނުމަށެވެ. ލޭގެ ކެންސަރު ޖެހިފައިވާ މަންމަ ނުވަތަ ބައްޕަގެ ފަރުވާއަކަށް، އައިވީއެފް ހަދައިގެން ދަރިފުޅުގެ ސްޓެމްސެލް ބޭނުން ކުރެވޭއިރު، މިފަދަ ގޮތަކަށް އެ ބޭނުން ނުކުރާނެކަން، ދާއިރާގެ ތަޖުރިބާކާރަކާއި ލޯޔަރަކާއި ސޯޝަލް ވޯކަރެއް އިންނަ ކޮމެޓީއަށް ޔަގީންކޮށްދޭން ޖެހެ އެވެ.\nއޭނާ ވިދާޅުވި ގޮތުގައި ވިހެއުމަށް ފަހު އެއްލާލައި ފޫޅުދަނޑިން ސްޓެމް ސެލް ނެގުމަށް ފަހު، ކުޑަކުއްޖާގެ ދައުރު އެ ފަރުވާގައި ނިމުނީ އެވެ. ޓްރާންސްޕްލާންޓަށް ދޮށީ ކުއްޖާ ތައްޔާރުވަންދެން، އެ ސެލްތައް ރައްކާ ވެސް ކުރެވޭނެ އެވެ.\nތެލެސީމިއާ ވާރުތަކުރާ ދެމަފިރިން، މަންމަގެ ބަނޑުގައި އޮންނަ ކުއްޖާއަކީ ލޭ އަޅާ ކުއްޖެއްތޯ ޔަގީންކުރަނީ ބަނޑަށް 14 ހަފުތާގައި ހަދާ ޓެސްޓަކުންނެވެ. ސަލީމް ވިދާޅުވި ގޮތުގައި ރާއްޖޭގެ ވަރަށް ގިނަ ޑޮކްޓަރުން ވެސް، މި ޓެސްޓު ހެދުމަށް އޭނާއަށް ސާމްޕަލް ފޮނުވަ އެވެ. އެކަމަކު އޭނާގެ ލެބޯޓަރީން މިހާރު ދޭން ފަށާފައިވާ އައިވީއެފްގެ މި ހިދުމަތަކީ ސަލީމްގެ ބަހުން ނަމަ، "އެއްވެސް ކުއްޖަކަށް އިހާނެތި ނުވާ ގޮތަށް ކުރާ ކަމެކެ"ވެ.\n"ތެލަސީމިއާ ކުއްޖެއްކަން ޔަގީންވީމައި މިހާރު ގިނަ މީހުން އެބޯޓް ކުރަނީ. އެކަމަކު އަޅުގަނޑުމެން މި ދޭ ހިދުމަތުން ދެ ކުދިންގެ އެޗްއެލްއޭ 100 ޕަސެންޓް މެޗުވާނެ. ގުދުރަތީ ގޮތުން ވިހައިގެން އެ ދިމާވާނީ އެންމެ ހަ ޕަސެންޓް،" ކިޔަވާ ނިންމުމަށް ފަހު، މެލޭޝިޔާގައި މަސައްކަތް ކުރައްވާތާ ގިނަ ދުވަސް ވެފައިވާ ޑޮކްޓަރު ވިދާޅުވި އެވެ.\nއޭނާ ވިދާޅުވި ގޮތުގައި އާއްމުކޮށް 30،000-40،000 ރިންގިޓް (114,000-152،000 ރުފިޔާ)އަށް ދޭ މި ޕްރޮސީޖާގެ މައުލޫމާތު ގިނަ ދިވެހިންނަކަށް އަދި ނޭނގެ އެވެ.\nމި ފަރުވާ ހޯދަން ދަރިފުޅު ގޮވައިގެން މިދިޔަ ދެ އަހަރު ޝާހިދާ މެލޭޝިޔާގައި އިން އިރު، އޭނާގެ ފިރިމީހާއަށް ހުންނަން ޖެހުނީ، އާމްދަނީ ހޯދަން ރާއްޖޭގަ އެވެ. އެކަމަކު އޭނާގެ ބުރަ މަސައްކަތުގެ ނަތީޖާ ފޮންޏެވެ. ދެ ދަރިންނާ އެކު އާއިލާ އެނބުރި ރާއްޖެ އަންނަން ތައްޔާރުވަނީ ދޮށީ ދަރިފުޅުގެ ވޭނީ ދިރިއުޅުމަށް ނިމުމެއް ގެނެވުނު ކަމުގެ އުއްމީދާ އެކުގަ އެވެ.\nސިއްހަތު ތެލެސީމިއާ ބޭސް\n26 ކޮމެންޓް, 195 ރިއެކްޝަންސް\nރާއްޖޭގަ ތެލަސީމިއާ ކުދިން ގިނަ ވާނެދޯ އެނގިތިބެ ވެސް އިންނަންްޏާ. ކުރީގަ ވާ ބުނާނެ ކެރިއަރުންކަން ނޭންގެޔޭ. ހާދަ ހާލެއްގައޭ އެކުދިން އުޅެނީ. އެއްފަހަރުވެސް އެ ޖަހާ ކަށިތައް މަންމަ ނޫނީ ބައްޕަ ގަޔަށް ޖަހާލީމަ އެނގޭނީ މީގެ ވޭން. ދެމީހުންގެ ލޯބި ސަލާމަތްކުރެވިއްޖެއްޔާ ނިމުނީނު. އެނގި ތިބެ ދޭ އަނިޔާ ހަަމަ. އެ ވޭނުގަ އުޅުމަށްވުރެ ކެރިއަރުންކަން އެނގުނީމަ ވަކިވީމަ ވީނު\nމި ޕްރޮސީޖާއަށް ކިޔަނީ "ޕްރި އިންޕްލާންޓޭޝަން ޖެނެޓިކް ޑައިނޯސިސް(ޕީ.ޖީ.ޑީ)" ވަރަށް ތަފްޞީލުކޮށް ލިޔެފައިވާ ލިޔުމެއް. ޝުކުރިއްޔާ!\nދެ ކެރިއަރުން ކަން އިނގެތިބެ ކައިވެނިކުރުމަކީ ކުރުން ރަގަޅު ކަމެއް ނޫނެވެ. އެކަމުގެ ސަބަބުން ދެމަފިރިންނަށާއި އެ ދެމިހުންނަށް ލިބޭ ކުދިން ތަހައްމަލު ކުރަންޖެހޭ ހިތްދަތިކަމާއި ވޭނާ ހުރެއެވެ. އެއްވެސް ކުށެއްނެތް ކުއްޖަކަށް ދިރިހުރުމާމެދު ހަގުރާމަކޮށް ވޭންއެޅުމަށް މެދުވެރި ސަބަބަކީ އެ ކުއްޖާގެ މައިން ބަފައިން ކަމުގަވުމަށް އެދެވޭނެ ހެއްޔެވެ. މި ފަދަ ލިޔުންތަކުން ދެ ކެރިއަރުން ކައިވެނިކޮށް ދަރިން ހޯދުމަށް ހިތްވަރަކަށް ނުވާނެ ކަމަށް އުއްމީދު ކުރަމެވެ.\nލޯބި ވިޔަސް2މީހުންނަކީ ކެރިއަރުން ކަމުގައި ވާނަމަ ބުއްދިވެރި ގޮތަކީ ކައިވެނި ނުކުރުން، ފަހުން އުފުލަން ޖެހޭ ވޭނާ ކެކުޅުން މާބޮޑު ވާނެތީ\nބޭރު ގައުމުތަކަށް ގޮސް އައިވީއެފް ހަދައިގެން ލިބޭ ކުދިންގެ ޑީއެންއޭ ޓެސްޓެއް ފަހުން ހަދާބާ އެދެމަފިރިންގެ ދަރިއެއްތޯ ޔަގީންކުރަން؟ ދަރިން ނުލިބޭފަދަ އެހެން މައްސަލަތަކުގައި އެގޮތަށް ދަރިން ހޯދުމަށް އެހީވާ ތަންތަނުގެ ކާމިޔާބުކަން ދައްކަން އެހެން މީހެއްގެ ސާމްޕަލްއެއް ބޭނުންކޮށްފާނެކަމާމެދު އެއްވެސް ބަޔަކަށް ޝައްކެއްނުވޭބާ؟\nއެމްބްރޯއި ހަދައި ކޮށައި މަށައި ނައްތާލުމަކީ ހުއްދަ ކަމެއް ތަ. ތިލިއުމުގައި ފަށަމުން ބުނީ އެގި އެގި ތިބެ އިދެގެން ހޯދި ކުއްޖެއް ކަމަށް. އެކުއްޖާ އުފުލަން ޖެހުނުވޭނަކީ ތި ދެމަފިރިން ހެދި ގޯހެއް.\nތީ ދީނުގައި ހުއްދަ ކަމެއްތޯ އަހާލަން ބޭނުން! އެހެނީ އިލާހީ ރައްބުގެ މަތިވެރި ހައްގެއް އިންސާނާގެ ފުރާނައަކީ! އެއްވެސް މީހަކަށް ކަމެއް މިންވަރުކުރައްވާފިނަމަ އެކަމެއް ވާނެ! ހަމަ އެގޮތަށް ތެލެސީމިޔާ ކުދިންނަކީވެސް ހަމަ އެކަލާނގެ މިންވަރުފުޅު! މިގޮތަށް އެކިމީހުންގެ ދަރިފަނި/ބިސް ވަކިން ފާޓިލައިޒްކުރުމުގެ ނަތީޖާއަކީ އިންސާނީ ނަސްލު އޮޅިގެންދިޔުން ނޫންތޯ؟؟\nކަލެއަށް ވާނުވާއެބަ އިނގޭތަ ތިކޮމެންޓް ކުރަނީ ކާކުގެ ކޮން ނަސްލެއް އޮޅޭވާހަކަ ތިދައްކަނީ ވާނުވާނޭގެންޔާ ކޮމެންޓު ނުކޮށްބަލަ އޭރަށްވެސް ކަލެއަށް އެކުރެވެނީ މަތިވެރި އަޅުކަމެއް ހަމަ\nއާދައިގެ ލޭ ގެ ޓެސްޓް ހެދުމަށްޓަކައި ހޮސްޕިޓަލަށް ދުރުވާއިރުވެސް މިވަރަށް ވިސްނަވަންތޯ؟\nއެގިއެގި ތިބެ ތެލަސީމިއާ ކުއްޖަކު ހޯދައި އެދަރިފުޅަށް ފަރުވާއެއް ހޯދަން ބައިވަރު އެމްބރިޔޯ ހަދައި ހަލާކުކޮށް ހެދައި ދައުލަތުގެ އާސަންދައިން ބައިވަރު ފައިސާ ޚަރަދުބކުރުމަކީ ގޯހެއް.\nއައިވީއެފް އެއް ހެދުމަށް ދައުލަތުގެ އާސަންދައިން ލޯލާރިއެއްވެސް ނުދޭނެ! އެނގިހުރެ ވާހަކަ ދެއްކުން ރަނގަޅު


Information commissioner aku ayyan nukurevi gaanoonee huskameh! | Mihaaru\nރައްޔިތުންގެ މަޖިލީހުގެ ޖަލްސާއެއް ކުރިއަށް ދަނީ: އިންފޮމޭޝަން ކޮމިޝަނަރުގެ މަގާމަށް ކުރިމަތިލީ ބޭފުޅުންނާ މެދު ރައްޔިތުންގެ ހިޔާލު ހޯދަން މިދިޔަ މަހުގެ ތެރޭގައި ހުޅުވާލި.\nއިންފޮމޭޝަން ކޮމިޝަނަރަކު އައްޔަން ނުކުރެވި ގާނޫނީ ހުސްކަމެއް!\n25 ސެޕްޓެމްބަރ 2019 - 15:154comments\nގާނޫނުގައި އޮންނަ ގޮތުން، އިންފޮމޭޝަން ކޮމިޝަނަރުގެ މަގާމް ހުސްވާތާ ލަސްވެގެން 60 ދުވަހުގެ ތެރޭގައި އެ މަގާމަށް މީހަކު އައްޔަން ކުރަންވާނެ އެވެ. އެ މަގާމުގައި އެންމެ ފަހުން ހުންނެވީ އަބްދުލް އަޒީޒް ޖަމާލް އަބޫބަކުރެވެ. އޭނާގެ މަގާމުގެ މުއްދަތު މިދިޔަ ޖުލައި 22 ވަނަ ދުވަހު ވަނީ ހަމަވެފަ އެވެ.\nމައުލޫމާތު ހޯދައި ލިބިގަތުމުގެ ގާނޫނުގެ ދަށުން އިންފޮމޭޝަން ކޮމިޝަނަރުގެ އޮފީހުގައި އެދޭ މައުލޫމާތު ނުލިބި ލަސްވަނީ ކޮމިޝަނަރަކު އައްޔަން ނުވެގެން ކަމަށް ބައެއް ފަރާތްތަކުން ހުށަހަޅާ ސިޓީތަކަށް ޖަވާބު ދީފައިވެ އެވެ.\nއެ މަގާމަށް މިދިޔަ ޖުލައި މަހުގެ ތެރޭގައި ކުރިމަތިލާން ރައީސް އޮފީހުން ހުޅުވާލުމުން، ނުވަ ބޭފުޅަކު ކުރިމަތިލެއްވި އެވެ. އެ ނަންތައް މަޖިލީހަށް ފޮނުއްވި އިރު ރައީސް އިސްކަން ދެއްވި ތަރުތީބުގައި ހަތަރު ބޭފުޅަކު ހިމެނިވަޑައިގަންނަވަ އެވެ.\nއިންފޮމޭޝަން ކޮމިޝަނަރު ކަމަށް ކުރިމަތިލީ ބޭފުޅުންނާ މެދު އާއްމުންގެ ހިޔާލު ހޯދަން ރައްޔިތުންގެ މަޖިލީހުން މިދިޔަ މަހުގެ ތެރޭގައި ހުޅުވާލި އެވެ. އެކަމަކު މަޖިލީހުގެ ފުރަތަމަ ދައުރު ނިމި މިއީ ޗުއްޓީގެ މުއްދަތެވެ.\nއިންފޮމޭޝަން ކޮމިޝަނަރު ކަމަށް ރައީސް އިސްކަން ދެއްވި ލިސްޓުގައި ހިމެނިވަޑައިގަންނަވަނީ ހުސެއިން ފިޔާޒް މޫސާ އާއި އަހުމަދު ފަޔާޒް ހަސަން އާއި އަހުމަދު އާހިދު ރަޝީދުގެ އިތުރުން ފާތުމަތު ސައުޝަން އެވެ. އިންފޮމޭޝަން ކޮމިޝަނަރަކީ މީގެ ފަސް އަހަރު ކުރިން ފާސްކުރި، މައުލޫމާތު ހޯދައި ލިބިގަތުމުގެ ގާނޫނުގެ ދަށުން ރައްޔިތުންގެ މަޖިލީހުން އައްޔަންކުރާ މަގާމެކެވެ. އިންފޮމޭޝަން ކޮމިޝަރުގެ އޮފީހަކީ މައުލޫމާތު ހޯދައި ލިބިގަތުމުގެ ހައްގުގެ ގާނޫނުގެ ދަށުން އުފެއްދި އޮފީހެކެވެ.\nއިތުރު ލިޔުންތައް ރައީސް އޮފީސް ސަރުކާރު ރައްޔިތުންގެ މަޖިލިސް މައުލޫމާތު ހޯދައި ލިބިގަތުން އިންފޮމޭޝަން ކޮމިޝަނަރު


މިއަދުގެ އަޑުއެހުން ނިންމާލައިފި. ދެން އަޑުއެހުމެއް އޮންނާނެ ދުވަހެއް ގާޒީ އިއުލާނެއް ނުކުރައްވާ.\nގާޒީ ހައިލަމް: ހެކިވެރިޔާ އާއި ސުވާލު ކުރުން ނިމުނީ. ނަމަވެސް އަދި އޭސީސީގެ ރިޕޯޓާއި އެސްއޯއެފްގެ އެކައުންޓް ސްޓޭޓްމަންޓާއި ބެހޭ ގޮތުން ވާހަކަދެއްކުމަށް އިތުރު ދުވަހު ހާޒިރު ކުރެވޭނެ.\nގާޒީ ހައިލަމް: އެކައުންޓް ފްރީޒް ނުކުރީ ކީއްވެތޯ؟\nމުއައްވިޒް: ކޮމިޝަންގައި މަޝްވަރާ ކުރިން އެކައުންޓް ފްރީޒް ކުރުމަށް ކޯޓަށް ހުށަހެޅުމާއި މެދު. ނަމަވެސް ކޮމިޝަނުން ގޮތެއް ނުނިންމާ އެކަމުގައި.\nޔާމީން: މީހެއްގެ އެކައުންޓް ގައި ހުރި ފައިސާ ހޯލްޑް ކުރަން އެއްވެސް އިދާރާއަކުން ނާންގަނީ، ކޯޓުން ފްރީޒް ނުކުރަނީސް ފައިސާ އެއް އެކައުންޓުން އަނެއް އެކައުންޓަށް ޓްރާންސްފާ ކުރުމަކީ މަނާ ކަމެއްތޯ؟\nމުއައްވިޒް: އަޅުގަނޑަކަށް އެނގިފައެއް ނެތް.\nޔާމީން: އެކްސްކްރޯ އެކައުންޓްގައި ހުރި ފައިސާ އަކީ ދައުލަތައް ލިބެން ޖެހޭ ފައިސާ ކަމަށް ނިންމައިފިންތޯ؟ ތަކުރާރުކޮށް ޔާމީން ސުވާލު ކުރެއްވި.\nމުއައްވިޒް: އެއީ ދައުލަތައް ލިބެން ޖެހޭ ފައިސާ ކަމަކަށް އަދި ނުނިންމަން.\nޔާމީން: އެކައުންޓްގައި ހުރި ފައިސާގައި އަތްނުލާން އޭސީސީ އިން އެންގިއިރު އެފައިސާ އިންވެސްޓްމަންޓް ބޭންކަށް ޖަމާކުރިތާ އެއް އަހަރު ވެއްޖެ.\nޔާމީން: އެއްބަސްވުމުގައި ބުނަނީ އެކްސްކްރޯ އެކައުންޓްގައި ހުރި ފައިސާ އާއި މެދު 12 މަސް ދުވަސް ތެރޭގައި ގޮތެއް ނިންމަން ޖެހޭނެ ކަމަށް. އެއަށް ގޮތެއް ނިންމިންޖެއްތޯ؟\nމުއައްވިޒް: ތިކަމަށް ގޮތެއް ނުނިންމި އޮތީ3ވަނަ މާއްދާގައި ބުނާ ފައިސާ އެކްސްކްރޯ އެކައުންޓްގައި ނެތުމުން.\nޔާމީން: އިސްލާމިކް ބޭންކްގައި ހުރި ފައިސާގައި އަތްނުލާން ނޭނގީ ކޮންއިރަކުތޯ؟\nމުއައްވިޒް: ކިހައި ވަގުތެއް ކަމެއް ނޭނގޭ.\nޔާމީން: 2018 ފެބްރުއަރީ ގައި އެބެއް އޭސީސީ އިން ސިޓީއެއް ފޮނުވާފައި ފައިސާގައި އަތްނުލަން.\nޔާމީން: ކިހައި ވަގުތެއް މިތަޙްޤީޤު ކުރިއަށް ދިޔައީ؟ ކިހިނެއްތޯ މިކަން ކުރިއަށް ދިޔައީ؟\nޔާމީން: ސުވާލުތައް ރައީސް އޮފީހަށް އީމެއިލް ކޮށްފައި ވަނީ ކީއްވެތޯ؟\nމުއައްވިޒް: އެއީ ރައީސް އޮފީހުން އެދުމުން.\nޔާމީން މުއައްވިޒާއި ސުވާލު ކުރަން ފައްޓަވައިފި.\nޔާމީންގެ ވަކީލް އަލީ ޝާހް: ކީއްވެގެންތޯ 2019 ވަނަ އަހަރު ފުލުހުންނަށް ބަޔާން ދެއްވީ؟ މިއީ 2015 ގައި ހިނގި ކަމަށް ބުނާ މައްސަލައެއް.\nމުއައްވިޒް: އެއީ ފުލުހުން ބަޔާނަކަށް އެދުނު ތާރީޚް ކަމަށް ވާތީ.\nޔާމީންގެ ވަކީލް އަލީ ޝާހް: ޔާމީންގެ އެކައުންޓްތައް ހުއްޓުވަން އަމުރެއް ނެރެން މަސައްކަތް ނުކުރީ ކީއްވެތޯ؟\nމުއައްވިޒް: އެއީ އަމުރެއް ނެރުމަށް ފުލުހުންނަށް ވެސް ދަތިތަކެއް ހުރިކަމަށް ފުލުހުން ވިދާޅުވެފައި ވުމުން.\nޔާމީންގެ ވަކީލް އަލީ ޝާހް: ރިޕޯޓް ތައްޔާރު ކުރުމާއި ހަމައަށް ޔާމީންގެ މައްޗަށް ތުހުމަތެއް ކުރިންތޯ؟\nމުއައްވިޒް: ޔާމީންގެ މައްޗަށް ތުހުމަތެއް ކޮށްފައެއް ނުވާނެ.\nޔާމީންގެ ވަކީލް އަލީ ޝާހް: އެސްއޯއެފްގެ މައްޗަށް ތަޙްޤީޤެއް ހިންގިންތޯ؟\nމުއައްވިޒް: އެސްއޯއެފްގެ އެއްވެސް މައްސަލައެއް ތަޙްޤީޤެއް ނުކުރަން. އެސްއޯއެފް އާއި ގުޅުން ހުރި މައްސަލަތައް ތަޙްޤީޤު ކުރިން.\nޔާމީންގެ ވަކީލް އަލީ ޝާހް: އެކްސްކްރޯ އެއްބަސްވުމެއްގައި ސޮއި ކުރުމުގެ ކުރިންތޯ ފަހުންތޯ ފައިސާ ޓްރާންސްފާ ކުރީ؟\nމުއައްވިޒް: ލިޔުންތަކުން ފެންނަ ގޮތުގައި އެއްބަސްވުމުގައި ސޮއި ކުރުމުގެ ކުރީގައި ފައިސާ ޖަމާކޮށްފައި ވަނީ.\nޔާމީންގެ ވަކީލް އަލީ ޝާހް: އެކްސްކްރޯ އެއްބަސްވުމުގައި ސޮއި ކުރިއިރު ޔާމީންގެ އެކައުންޓްގައި ފައިސާ ހުރިކަން ވެރިފައި ކުރިންތޯ؟\nމުއައްވިޒް: ވެރިފައިއެއް ނުކުރަން.\nޔާމީންގެ ވަކީލް އަލީ ޝާހް: އެކްސްކްރޯ އެކައުންޓެއް ގާއިމް ކުރުމަށް ތިބޭފުޅުންނަށް އޮތީ ކޮން ޤާނޫނީ ހުއްދައެއްތޯ؟\nމުއައްވިޒް: އެކްސްކްރޯ އެކައުންޓެއް ގާއިމް ކުރަން ޤާނޫނު މަނައެއް ނުކުރޭ. ނަމަވެސް ފިނޭންސްގެ ހުއްދައެއް އެކަމަށް ހޯދިން. އެކްސްކްރޯ އެކައުންޓެއް ހެދީ ދައުވާ ލިބޭ ފަރާތުން އެކަމަށް އެދުމުން.\nޔާމީންގެ ވަކީލް އަލީ ޝާހް: ޤާނޫނުގައި ބުނާ ނޯޓިސް ނުފޮނުވީ ކީއްވެތޯ؟\nމުއައްވިޒް: ނޯޓިސް ފޮނުވަނީ ފޯނުން ހާޒިރުވާން އަންގާ ހާޒިރު ނުވެއްޖެނަމަ. އޭސީސީ އިން އަމަލު ކުރަނީ ދައުލަތުގެ ވެރިން މަސައްކަތް ކުރާ އިދާރާއަކަށް ހާޒިރުވެ ބަޔާން ނެގުން.\nޔާމީންގެ ވަކީލް އަލީ ޝާހް: ޔާމީންގެ ބަޔާން ނެގުމުގެ ކުރިން ލިބޭ ޙައްޤުތައް އެންގިންތޯ؟\nމުއައްވިޒް: ނޫން. އެއީ ތުހުމަތެއް ކުރެވިގެން ނެގުނު ބަޔާނެއް ނޫން. މައުލޫމާތެއް ސާފުކުރަން ނެގި ބަޔާނެއް ނޫން.\nޔާމީންގެ ވަކީލް ސިޔާޒް: އެއް މިލިއަން ޑޮލަރަކީ ދައުލަތައް ލިބެން ޖެހޭ ފައިސާ ކަމަށް ނިންމާފައިވޭތޯ؟\nމުއައްވިޒް: ކޮމިޝަނުން އަދި ނެތް ނިންމާފައެއް އެއީ ދައުލަތައް ލިބެން ޖެހޭ ފައިސާ ކަމެއް ނިންމާފައެއް.\nޔާމީންގެ ވަކީލް ސިޔާޒް: ދެން ޔާމީނާއި ބައްދަލު ކުރިއިރު އެއީ ދައުލަތައް ލިބެން ޖެހޭ ފައިސާ ކަމަށް ވިދާޅުވީ ކިހިނެއްތޯ؟\nމުއައްވިޒް: މުއާމަލާތް ކުރެވިފައި ހުރި ގޮތުން އެގޮތައް ދެންނެވީ.\nޔާމީންގެ ވަކީލް ސިޔާޒް: ޔާމީނާއި ބައްދަލު ކުރީ ކޮންއިރަކު ކޮންތާކުތޯ؟\nމުއައްވިޒް: 2016 އަދި 2017 ވަނަ އަހަރު ބައްދަލު ކުރިން. އަޅުގަނޑާއި އެކު ހަސަން ލުތުފީ ދެބައްދަލުވުމުގައި ވެސް ބައިވެރިވި.\nގާޒީ ހައިލަމް: މިވަގުތު ސުވާލު ކުރެވޭނީ ހަމައެކަނި ހެކިބަހާއި ބެހޭ ގޮތުން.\nޔާމީންގެ ވަކީލް ސިޔާޒް: ހެކިވެރިޔާ މޯޓިވް އާއި ބެހޭ ގޮތުން ސުވާލު ކުރެވޭނެ.\nޔާމީން: އަޅުގަނޑުމެން ވާހަކަދައްކަން ޖެހޭނީ ގާޒީ ހުއްދަ ދެއްވުމުން ކަމަށް އެބަ ވިދާޅުވޭ. ނަމަވެސް ޕްރޮސެކިއުޓަރުން ކަންތައް ކުރައްވަނީ އެހެންނެއް ނޫން.\nޔާމީންގެ ވަކީލް އަލީ ޝާހް: ރިޕޯޓްގެ ސައްހަ ކަމާއި ބެހޭ ގޮތުން މުއައްވިޒް އާއި ސުވާލެއް ނުކުރެވޭނެ. ހެކިވެރިޔާ އަކީ ރިޕޯޓްތަކުގެ ސައްހަކަން ކަށަވަރު ކުރަން ގާޒިރުކުރި ފަރާތެއް ނޫން.\nމުއައްވިޒް: އެސްޓީއެފް އެއް ނޮވެމްބަރ މަހު ލިބުމުން އޭސީސީއަށް އެނގުނީ އެއްބަސްވުމާއި އެއްގޮތައް ނޫންކަމަށް ފައިސާ ޖަމާކޮށްފައި ވަނީ.\nމުއައްވިޒް: އެކައުންޓަށް ފައިސާ ޖަމާކުރުމުން އެކްސްކްރޯ އެއްބަސްވުން ނިމުމަކަށް ގެނައިގެން.\nރިޕޯޓް ދިރާސާ ކުރުމަށް އިތުރު ވަގުތު ބޭނުންވާ ކަމަށް ޔާމީންގެ ވަކީލުން ވިދާޅުވުމުން ގާޒީ ހައިލަމް ވިދާޅުވީ ރިޕޯޓާއި ބެހޭ ގޮތުން ސުވާލު ކުރުމަށް ހެކިވެރިޔާ އެހެން ދުވަހެއްގައި ހާޒިރު ކުރެވޭނެ ކަމަށް.\nގާޒީ ހައިލަމް: އެލިޔުން ދައުވާ ލިބޭ ފަރާތާއި ހަވާލުކުރެވިފައެއް ނުވޭ.\nއެއް މިލިއަން ޑޮލަރުގެ މައްސަލައިގައި އޭސީސީ އިން ތައްޔާރު ކުރި ރިޕޯޓް ނުލިބޭ ކަމަށް ޔާމީންގެ ވަކީލުން ވިދާޅުވޭ. ނަމަވެސް ދައުލަތުން ވިދާޅުވަނީ އެރިޕޯޓް ހަވާލު ކުރެވިފައިވާނެ ކަމަށް.\nމުއައްވިޒް: އޭސީސީ އަށް ގަބޫލު ކުރެވުނު ފައިސާ ޖަމާކުރި ފަރާތްތަކުގެ ބަޔާން ނަގަން ޖެހޭނެ ކަމަށް އޭސީސީ އަށް ގަބޫލު ކުރެވުނު. ނަމަވެސް އެފަރާތްތައް ހާޒިރު ނުކުރެވިގެން މައްސަލަ މަޑުޖައްސާލަން ޖެހުނު.\nމުއައްވިޒް: އެއްމިލިއަން ޑޮލަރުގެ މައްސަލައިގައި ޔާމީންގެ ބަޔާން ނެންގެވިއިރު އެފައިސާ އޭސީސީ އަށް ޖަމާކުރަން އެދުނިން. ޔާމީން ވިދާޅުވި އެއީ ކެމްޕޭނަށް ލިބުނު ފައިސާ ކަމަށް. އެފައިސާ ޖަމާވީ ކޮން ފަރާތަކުން ނުބައްވަލާ ކަމަށް ޔާމީން ވިދާޅުވި.\nމުއައްވިޒް: ޔާމީންގެ އެކައުންޓް ސްޓޭޓްމަންޓެއް ލިބުނީ ދެވަނަ ފަހަރަށް އެދިގެން. އެކައުންޓް ސްޓޭޓްމަންޓް ރައީސް އޮފީހުން ލިބުނު. 2016 ވަނަ އަހަރު އެމައްސަލައިގައި ބަޔާނެއް ނަގަން އޭސީސީ އިން މަސައްކަތް ކުރިން. ނަމަވެސް ބަޔާން ލިބުނީ 2017 ވަނަ އަހަރު.\nދައުލަތުގެ ވަކީލް އައިޝަތު: އެމްއެމްޕީއާރްސީ މެދުވެރިކޮށް ކޮރަޕްޝަންގެ ފައިސާ އާއި ގުޅޭ މައްސަލަތައް ތަޙްޤީޤު ކުރަން ފށީ ކޮންއިރަކުތޯ؟\nމުއައްވިޒް: 2015 އަހަރު އޭސީސީ އިން މައްސަލަ ތަޙްޤީޤު ކުރަން ފެށި. ޔާމީންގެ އެކައުންޓަށް ފައިސާ ޖަމާވިކަން ޔަގީން ކުރެވުނީ 2016 ވަނަ އަހަރު.\nދައުލަތުން ހެއްކެތްގެ ގޮތުގައި ހުށަހެޅި އޭސީސީގެ ރައީސް މުއައްވިޒްގެ ހެކިބަސް ނަގަން ފަށައިފި.\nގާޒީ ހައިލަމް: ޔާމީން ހުށަހެޅި ހެކިން ބަލައިގަންނަން ނިންމައިފިން.\nދައުލަތުގެ ވަކީލް އައިޝަތު: ކިތާބީ ހެއްކާއި ބެހޭ ގޮތުން އިތުރަށް ފާހަގަ ކުރަން ބޭނުންކަމެއް ނެތް.\nދައުލަތުގެ ވަކީލް އައިޝަތު: ދައުލަތަކުން ނުބުނަން އެސްއޯއެފްގެ ހުރިހާ މުއާމަލާތްތަކަކީ ޤާނޫނާއި ހިލާފު ފައިސާ ކަމަކަށް.\nދައުލަތުގެ ވަކީލް އައިޝަތު: ހަމައެކަނި ނޫސްބަޔާނުގެ މައްޗަށް ބިނާކޮށް ޔާމީންގެ އެކައުންޓަށް ޖަމާކުރި ފައިސާ އަކީ މަނީލޯންޑްރިން ކޮށްފައި ހުރި ފައިސާ ނޫންކަމަކަށް ނޭނގޭނެ.\nދައުލަތުގެ ވަކީލް އައިޝަތު: އެމްއެމްއޭގެ ނޫސްބަޔާނަކީ ހަމައެކަނި މިއުމަލާމަތާއި ބެހޭ ބަޔާނެއް ނޫން.\nޔާމީންގެ ވަކީލް އަލީ ޝާހް: ޔާމީނާއި ދެކޮޅަށް ހުރި ހެކިތައް އެއް ދުވަހެއްގައި ނަގައި ދިނުމަށް އެދެން. ހުރިހާ ހެކިންގެ ހެކިބަސް އެއް ދުވަހެއްގައި ނުނެގޭނަމަ ވީހާވެސް ގިނަ ހެކިންގެ ހެކިބަސް އެއް ދުވަހެއްގައި ނަގައި ދިނުން އެދެން.\nޔާމީންގެ ދިފާޢީ ހެއްކެއްގެ ގޮތުގައި ސިވިލް ކޯޓުގައި އެމްއެމްޕީއާރްސީ އިން އެސްއޯއެފް އާއި ދެކޮޅަށް ދައުވާ ކުރި މައްސަލައެއްގެ ޙުކުމެއް ހުށަހަޅައިފި. އެ ޙުކުމް ހުށަހެޅީ އެސްއޯއެފްގެ ހުރިހާ ފައިސާ އަކީ ކުށް ކޮށްގެން ހޯދާފައި ހުރި ފައިސާ ނޫންކަން ސާބިތުކުރުމަށް.\nޔާމީންގެ ދިފާޢީ ހެއްކެގެ ގޮތުގައި އެމްއެމްއޭގެ ނޫސްބަޔާނެއް ހުށަހަޅައިފި. އެބަޔާނުގައި އޮންނަނީ އެމްއެމްއޭ މެދުވެރިކޮށް މަނީލޯންޑްރިން ކޮށްފައި ނުވާނެ ކަމަށް.\nޔާމީންގެ ވަކީލް އަލީ ޝާހް: އަޒީމާގެ ނަން ހުށަހެޅީ މަނީ ލޯންޑްރިންގެ މުއާމަލާތެއް މިކަމުގައި ނުހިމެނޭކަން ސާބިތު ކުރުމަށް.\nޔާމީންގެ ދިފާޢީ ހެއްކެއްގެ ގޮތުގައި ކުރީގެ ގަވަރުނަރު އަޒީމާ އާދަމްގެ ނަން ހުށަހަޅައިފި.\nޔާމީންގެ ވަކީލް އަލީ ޝާހް: ދައުވާ ލިބޭ ފަރާތުން މިމައްސަލައަށް ހުރިހާ ގޮތަކުން އިންކާރުކުރަން. ދައުވާ ކޮށްފައިވާ ޤާނޫނީ ނައްސުތަކަށް ބަލާއިރު ދައުވާގައި ފާހަގަ ކުރެވޭ ކަންތައްތަކެއް އެބަހުރި. ޤާނޫނުގެ5ވަނަ މާއްދާގައި އޭނާގެ އަމަލާއި ނިޔަތް އެނގެން ޖެހޭނެ ކަމަށް ސާފުކޮށް ބުނޭ. ދައުލަތުން ސާބިތުކޮށްދޭން ޖެހޭނެ ދައުވާ ލިބޭ މިހާގެ ނިޔަތް.\nދައުލަތުގެ ވަކީލް އައިޝަތު މުހައްމަދު: ޔާމީންގެ އެކައުންޓަށް ޖަމާވެފައިވާ ފައިސާ އަކީ މަނީ ލޯންޑްރިން ފައިސާ ނޫންކަމަކަށް ނިންމާފައިވާކަން ފާހަގަ ކުރެވިފައެއް ނެތް.\nދައުލަތުގެ ވަކީލް އައިޝަތު މުހައްމަދު: އެސްއޯއެފް އަކީ މަނީ ލޯންޑްރިން ކުރާ ކުންފުންޏެއް ކަމަށް ނިންމާފައެއް ނުވާނެ. އެއީ ޤާނޫނީ ގޮތުން ކުރަން ޖެހޭ ކަމެއް ނޫން. އެސްއޯއެފްގެ އެކައުންޓް ވަނީ ގިނަ މުއާމަލާތެއް ހިނގާފައި. ނަމަވެސް ދައުވާ ލިބޭ ފަރާތައް ޖަމާކޮށްފައި ވަނީ މާބިންހުރާ އިން ލިބުނު ފައިސާ.\nޔާމީންގެ ވަކީލް އަލީ ޝާހް: އެސްއޯއެފް އަކީ މަނީ ލޯންޑްރިން ކުރާ ކުންފުންޏެއް ކަމަށް ދައުލަތުގެ އެއްވެސް އިދާރާ އަކުން ނިންމާފައިވޭތޯ؟ މިމައްސަލައިގައި ހިމެނޭ އެއް މިލިއަން ޑޮލަރު ދައުވާ ލިބޭ ފަރާތުގެ އެކައުންޓަށް ޖަމާކުރިއިރު އެސްއޯއެފްގެ އެކައުންޓްގައި އެއްވެސް ފައިސާއެއް ހުރިތޯ؟ އެސްއޯއެފް އިން މިދައުވާ ލިބޭ ފަރާތުގެ އިތުރުން އިތުރު ފަރާތަކަށް ފައިސާ ޖަމާކުރިތޯ؟ މަނީލޯންޑްރިން ހިންގާފައިވަކަމަށް އެމްއެމްއޭ އިން ނިންމާފައިވޭތޯ؟\nގާޒީ ހައިލަމް: އެދުނު ކަންކަން ވާނީ ކުރީގެ އަޑުއެހުމުގައި ސާފުކޮށްދީފައި.\nޔާމީންގެ ވަކީލް އަލީ ޝާހް: މައުޟޫއީ ގޮތުން ދިފާޢު ހުށަހަޅަން ދަތިތަކެއް އެބަހުރި. އެކަންކަން ދައުލަތުން ސާފުކޮށްދިނުމުން ދިފާޢު ހުށަހަޅަން ފަސޭހަވެގެން ދާނެ.\nޔާމީންގެ ވަކީލް ސިޔާޒް: މިމައްސަލަ ތަޙްޤީޤު ކުރުމުގައި ސިޔާސީ ނުފޫޒުތަކެއް އޮތްކަން މިހާރު އެފަރާތްތަކުން ދެއްވަމުން ގެންދަވާ ބަޔާންތަކުން އެބައެނގޭ.\nގާޒީ ހައިލަމް: އަޅުގަނޑުގެ މައްސަލައެއް ބަލާކަން ޖޭއެސްސީ އިން އަންގާފައެއް ނެތް. އަޅުގަނޑުގެ މައްސަލައެއް ބެލުމަކީ މިމައްސަލައެއް ނުފޫޒެއް ފޯރާނެ ކަމަކަށް ގަބޫލެއް ނުކުރަން. އިންސާފު ގާއިމް ކުރެވިދާނެ ކަމާއި މެދު އަޅުގަނޑު ޝައްކެއް ނުކުރަން.\nޔާމީންގެ ވަކީލް ސިޔާޒް: އަޅުގަނޑުމެން ވާނީ މައްސަލަ ބެންޗަކުން ބަލައި ދިނުމަށް އެދުމުން. ގާޒީގެ އިންސާފުވެރިކަމާއި މެދު ސުވާލެއް ނުއުފެދޭ. ނަމަވެސް ގާޒީ ހައިލަމްގެ މައްސަލައެއް އޭސީސީ އިން ބަލަމުން ގެންދާތީ ފަނޑިޔާރުންގެ މަޖިލީހަށް މައްސަލަ ހުށަހަޅުއްވައިގެން ގޮތެއް ނިންމަވާ ދެއްވުމަށް އެދެން.\nގާޒީ ހައިލަމް: ކޯޓުން އެކުލަވާނީ ކޯޓު ތެރޭގައި އަމަލު ކުރާނެ އުސޫލެއް.\nޔާމީންގެ ވަކީލް ސިޔާޒް: ޓީވީ އިން ދުރަށް ދައްކާނަމަ އުސޫލް އެކުލަވާލާ އާއްމު ކުރަން ޖެހޭނެ. ނަމަވެސް ޓީވީ އިން ލައިވް ކުރަން ކްރިމިނަލް ކޯޓުން އެކުލަވާލި އުސޫލު އާއްމުކޮށްފައެއް ނުވޭ. އަޅުގަނޑުމެން ލައިވް ކުރުމަށް އިއުތިރާޒެއް ނުކުރަން. ނަމަވެސް ދައުވާ ލިބޭ ފަރާތުގެ ޙައްޤަކަށް ވާތީ އެކަން ފާހަގަ ކޮށްލީ.\nޔާމީންގެ ވަކީލް ސިޔާޒް: ދައުވާ ހުށަހެޅި އިރު ޖިނާއީ އިޖުރާއަތުގެ ގާނޫނުގެ ދަށުންވާ ފޯމާއި، ދައުވާ ހުށަހަޅާ ފޯމުގައި ގިނަ ތަފާތުތަކެއް އެބަ ހުރި. ފުރަތަމަ ތަފާތަކީ ތުހުމަތު ކުރެވޭ މީހާއަށް ރެފެރެންސް ނަމްބަރެއް ދީފައި ވަނީ. ދައުވާ ހުށަހަޅާ ފޯމުގައި އިގުރާރު ކިޔާ ބައެއް ވަނީ އިތުރުކޮށްފައި. ފޯމުގެ ތިރީގައި އޮންނަން ޖެހޭ ރައްދުވާ ކޯޓުގެ ނަމެއް ނެތް.\nހައިލަމް: މިއަދު އޮންނާނީ ދިފާޢު ހުށަހެޅުމާއި ދައުލަތުގެ ހެކިންގެ ހެކިބަސް ނެގުން.\nޝަރީޢަތުގެ މަޖިލިސް ފަށައިފި. މިމައްސަލަ ބައްލަވަނީ ކްރިމިނަލް ކޯޓުގެ އިސް ގާޒީ އަހުމަދު ހައިލަމް.\nދައުލަތުގެ ވަކީލުން ވެސް މިހާރު ތިއްބެވީ ޝަރީޢަތުގެ މަޖިލީހުގައި.\nޔާމީން ވެސް ޝަރީޢަތުގެ މަޖިލީހަށް ވަދެވަޑައިގެންފި.\nޔާމީންގެ ވަކީލުން ކޯޓް ރޫމަށް ވަދެވަޑައިގެންފި. ޔާމީންގެ ވަކީލުންގެ ޓީމްގައި ކުރީގެ ނައިބުރައީސް ޑރ.މުހައްމަދު ޖަމީލް ހިމެނިވަޑައިގަންނަވާ ކަން ކުރިން އިއުލާންކޮށްފައި އޮތްނަމަވެސް މިއަދުގެ ޝަރީޢަތުގެ މަޖިލީހުގައި ޖަމީލް ފެންނާކަށް ނެތް.\nކްރިމިނަލް ކޯޓުގެ ބޭރުގައި ޕީޕީއެމް އާއި ޕީއެންސީގެ އިސް ބޭފުޅުން ވެސް އެބަތިއްބެވި.\nޝަރީޢަތް ފަށަން ތާވަލް ކޮށްފައި އޮތީ 10:30 ކަމުގައި ވީނަމަވެސް އަދި ޝަރީއަތެއް ނުފަށާ.\nމިއަދު ކްރިމިނަލް ކޯޓު ކައިރިއަށް ޔާމީންގެ ސަޕޯޓަރުން ވެސް ވަނީ އެއްވެފައި. ކޯޓު ކައިރީގައި ޓްރެފިކް ފުލުހުން ވެސް ހަރަކާތްތެރިވަމުން އެބަގެންދަވާ.\nޝަރީޢަތުގެ އަޑުއެހުމުގައި ބައިވެރިވުމަށް ޔާމީނާއި އެމަނިކުފާނުގެ ޤާނޫނީ ވަކީލުން މިހާރު ވަނީ ކްރިމިނަލް ކޯޓަށް ވަޑައިގެންފައި. ޔާމީން ކްރިމިނަލް ކޯޓަށް ވަޑައިގެންނެވި ކާރު ވަނީ ކްރިމިނަލް ކޯޓުގެ އިމާރާތް ހުންނަ ތީމްގޭގެ ގޯތިތެރެއަށް ވަދެފައި.\nކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑްރިން ދައުވާގެ މިއަދުގެ އަޑުއެހުން ފަށަން ތައްޔާރުވެއްޖެއެވެ. ޔާމީންގެ މައްޗަށް ކުރާ ޝާރީޢަތުގެ މިއަދުގެ އަޑުއެހުން ފަށަން ކްރިމިނަލް ކޯޓުން ތާވަލް ކޮށްފައި ވަނީ 10:30 ގައެވެ.\nބެލެވޭ ގޮތުގައި މިއަދު ކުރިއަށް ދާނީ ދައުލަތުން ޔާމީނާއި ދެކޮޅަށް ހުށަހަޅާފައިވާ ހެކިންގެ ހެކިބަސް ނެގުމެވެ.\nޔާމީންގެ ޝަރީއަތުގެ މައުލޫމާތު "ވަގުތު" ލައިވް ބްލޮގުން ފެނިވަޑައިގަންނަވާނެއެވެ.\nއޮގަސްޓް 4, 2019 11:27\nހައިލަމް އަހުމަދު ދީދީ\nއޮގަސްޓް 4, 2019 12:30\n"ދައުލަތުގެ ވަކީލް އައިޝަތު މުހައްމަދު: ޔާމީންގެ އެކައުންޓަށް ޖަމާވެފައިވާ ފައިސާ އަކީ މަނީ ލޯންޑްރިން ފައިސާ ނޫންކަމަކަށް ނިންމާފައިވާކަން ފާހަގަ ކުރެވިފައެއް ނެތް." އަޅެ ފުރަތަމަ ކަމަކަށް މިއަންހެން މީހާ ހަމަތޯ ބަލަން އެބަޖެހޭ. ކަލޭ މުއްސަނދިކޮށް ތިތެޅެނީ ވަގު ފައިސާއިން ނޫން ކަމަށް ކަނޑައަޅާފަ އޮތްކަން އެބަ ފާހަގަ ކުރެވޭތަ؟\nއޮގަސްޓް 4, 2019 11:49\nއުމުރުން 40 އަހަރު ނުވާ ކުޑަކުޑަ ސޮރަކު، ގާޒީއަކަށް ލައިގެން މިޖަހަނީ ކޮންސަކަރާތެއް. އިންސާފު ގާއިމު ކުރާނަމޭ ބުނާއިރު، ތިމާއާ ދެކޮޅު މައްސަލައެއް، އޭސީސީ ނާއި ޖޭއެސްސީން ބަލާއިރު، ތިމާއަކީ، ގޮތެއް ހުރި، އިއްޒަތުއް ނަފުސެއް، ނުވަތަ ގަބޫލުކުރާ ތަހުޒީބީ ހަމައެއް އޮތް މީހެއްނަމަ، ތިޔަ ޝަރީޢަތުން އެއްފަރާތްވެހުންނާނެ.\nއޮގަސްޓް 4, 2019 13:58\nޕީޕީއެމް މެންބަރުން ކިތަންމެ ނުރުހުނަސް ވަގެއް ވާނީ ވަގަކަށް. ކިތަންމެވަރަކަށް ދޮންކުރިޔަސް ދުނބުރިއެއް އަނބަކަށް ނުވާނެ.\nސަދޫމީ ސަރުކާރުންބޭނުންވަނީ ޔާމީނުގެ އެއްވެސް ހެއްކެއް ގަބޫލުނުކޮށް ވަގުހެކިންގެ ހެކިބަސް ބޭނުންކޮށްގެން ޔާމީނު ޖަލައްލާން. ހަމައެކަނި މިމައްސަލާގައިވެސް އެބަތިބި ޔާމީނަށްވުރެ ބޮޑު ޝަރީއަތްތައް ބާއްވަންޖެހޭ ބޭފުޅުން ސަރުކާރުގެ މަތީ މަގާމުތައް ދެއްވާފަ. މިމައްސަލާގެ ބޮޑު އިހަށްދުވަަހު ފިލަން މަސައްކަތް އެކުރީ. މިމައްސަލާގެ ހުރިހާ ކަމެއް ޔާމީންގެ ބޮލަށް ޖަހާލީމަ ވަރަށް އިންސާފުވެރިވާނެ. ?. އަދިވެސް އަސްލު ކުށްވެރިންނަށް ސަރުކާރުގެ ބޮޑެތި މަގާމުތައް ދީފައި ބަހައްޓާ!\nއޮގަސްޓް 4, 2019 12:21\nމަގޭ އެކައުންޓެއްގައި 6000 ހުއްޓާ އެހެން ފަރާތަކުން މަގޭ އެ އެކައުންޓަށް 1000 ރުފިޔާ ޖަމާކުރިފަހުން އެ އެކައުންޓުން އެކައުންޓުގެ ވެރިޔާ 3000 ރިފިޔާގެ ކޮންމެފަދަ މުޢާމަލާތެއް ކުރިޔަސް އެކައުންޓުގެ ވެރިޔާ އެކުރީ އެއީ މަނީ ލޯންޑަރީ ކަމުގައިވާނަމަ ބުނާނޭ އެއްޗެއް ނެތެވެ. މަށަށް ހީވަނީ ޔާމީނަދެކޮޅަށް ސަރުކާރުން ކުރާ ދަޢުވާއަކީ ސިޔަސީގޮތުން ބަދަލުހިފުމުގެގޮތުން ހިންގާ ފެއިލް ދަޢުވާއެކެވެ.\nއޮގަސްޓް 4, 2019 12:32\nއިންޑިއާ ކަނޑުން ހޮވި ބޮޑު ހެކި ކޮބާ؟ ހުށަހަޅާބަލަ ނިކަން.\nއޮގަސްޓް 4, 2019 13:34\nބޮޑެތި ވަގުންގެ ބަލާވެރިކަން މިގައުމަށް ބޮޑުވެއްޖެ. މިވަގުންތައް ނެތިއްޖިއްޔާ ކިހާ ރަނގަޅު\nއޮގަސްޓް 4, 2019 14:08\nއެހެންވީމަ ފުރަތަމަވެސް ޔާމީނު އެ ފައިސާ ވަގަށް ކަޓުވާލިކަމަށް ތިއޮތީ ސާބިތުވެފައެއްނު!\nއޮގަސްޓް 4, 2019 14:40\nވަގުންތިބީ ކޮންބައިގަނޑެއްކަ ކަންއެގޭބާ އިހައްދުވަހުވެސްއެ އުޅުނީ ދެނެހުރިކަމައްވެސް ހަދާނުލާ އެބައިގަނޑައްވާގިވެރިވާ މީހަކު ބޭރުކޮއްލަން އެންމެފަހުން އަތައްގޮވީމަ އެކަންވެސް ނުވީ\nއޮގަސްޓް 4, 2019 15:20\nޕާޓީތައް ހަދައިގެން، ލޮބުމެތިރައްޔިތުންނޭ ކިޔައި ގޮވަމުން ގޮނޑިޔާ ދިމާއަށް ދުވެނަގަމުން އެދަނީ ބޮޑެތިޚިޔާނާތްތެރި މުޖުރިމުންނެވެ. މީންކޮންމެ މީހަކު ވެރިކަމަށް އައިސް އެމީހުންނަށްޓަކައި ޤުރުބާންވި މީހުންނަށާއި ޕާޓީތަކަށް ފައިސާތައް ދީ ހުސްކުރަނީ! ކޮންމެވެސް ނަމެއްގައި ޓެކްސްނަގައިގެން ރައްޔިތުން ހުލިކޮށް ޕާޓީތަކަށް އަހަރަކު ފަނަރަމިލިޔަނުން ދިހަ މިލިޔަނުން ދީ އެމީހުން މުއްސަނދިކުރަމުން އެގެންދަނީ! ދެބޯގެރި ދުއްވަންވެގެންނާއި ބުއްދި ވިއްކައިލައިގެން އުޅޭމީހުން ހިތް ހަމަޖައްސައި ދިނުމަށް ސިޔާސީ ޝަރިޢަތްތަކެއް އެހިންގަނީ މުޅިޤައުމު އޮތީ މަސްތުވެފަ!\nއޮގަސްޓް 4, 2019 15:38\nޙެހެ މުއައްވިޒު މިއަދު ކޯޓަށް ދިޔައީ ސީދާ ހަސަން ލުތުފީ ބުނެފަހުރި ގޮތަށް ވާހަކަ ދައްކަން މި އަދު ފާހަގަ ކުރެވުނު ވާހަކަ ދައްކާއިރު އަމިއްލަ ބާރެއް ނެއްކަން\nއެކްސް ކްރޯ އެއްބަސްވުމަކީ ކޮބައިތަ؟\nއޮގަސްޓް 4, 2019 15:45\nބަލަ ތިޔަ ޤާޒީ ލީވެސް ޔާމީނު ސަރުކާރުން ތިއީ ވިލިފުށީ ރިޔާޒްގެ ޅިޔަނު! ކޮންތާކު މި ޖެހުނީ !!!\nއޮގަސްޓް 4, 2019 16:37\nއިތުރު ހެއްކެއްގެ ބޭނުމެއް ނޫން. ޔާގުންޑާ އަމިއްލަ އަށް ވަނީ އިއުތިރާފްވެފަ.އ\nއޮގަސްޓް 4, 2019 16:53\nއަހަރެންގެ ފައިސާ ، އެފައިސާ ، މިފައިސާ ، އެވެރިންގެ ފައިސާ ، ނުހުންނާނެ ދޯ ވަގަށް ނެގީމަ ދޯ..........\nއޮގަސްޓް 4, 2019 18:18\nމިތަނުގައި އާއި ސޯޝަލް މީޑިޔާގައި އެމްޑީޕީ މީހުން ޔާމީނުއަށް ވަގަށް ގޮވަމުންދާއިރު މިސަރުކާރު އައީ 32 ބިލިއަންގެ ބަޖެޓަކާއިއެކު. އަހަރު ދެބައި ނުވަނީސް ބަޖެޓް ހުސްވެ، ސަޕްލިމެންޓްރީ ބަޖެޓްއަށް އެދިފަވަނީ. ޜިޒާވުންވެސް އެތަށް ގުނައެއްކައި ނިންމައިފި. ރައްޔިތުންނަށް ކޮށްދިންކަމެއްނެތް. ހިންގާ ޕްރޮޖެކްޓްއެއް ކުރަންފެށިކަމެއްނެތް. ހަމައެކަނި ގައުމުތަކުގަ ބުރުޖަހާފަ ރަސްރަނި ބަގީޗާގެ ނަން ބޯޑު ބަދަލުކޮށްލިއިރަށް ބަޖެޓް ހުސްވެއްޖެ.\nމިވަރުން އެނގެންޖެހޭނެ ކޮބާކަން ހަގީގީ ވަގުންނަކީ.\nމިވާގޮތަކީ އެމްޑީޕީގަ ގިނައިން ތިބީ އަތުންފައިން ހައްދަވައިގެން މަސައްކަތެއް ނުކޮށް މީހުންފެލައިގެން ކައިގެން އަބަދު ސޯޝަލް މީޑިޔާގައި ހޭރޭ މީހުން. މި މީހުން ގޮވާ ގޮވެލިފަތިދޯ އަޑު އިވޭނީ. އަމިއްލައަށް ކުރާކަމެއް ނުގޮވާނެތާ. ކޮންދުވަހަކުންބާއޭ ދިވެހިންނަށް ވިސްނޭނީ ހިތަށް އަރާ.\nއޮގަސްޓް 4, 2019 21:06\nމިއަދުގެ ކޯޓް މަރުހަލާގައި ދައުލަތުން ހުށަހެޅި ހެކިވެރިޔާއަކީ މަގާމްގެ ނުފޫޒް ބޭނުންކޮށްގެން އާއިލީ އެންމެނަށް ފްލެޓް ދިނުމަށް މި ސަރުކާރުގައި އެދުނު އެންމެ ކޮރަޕްޓް އެކެއް! ދައުލަތަށް ފަސްބައި ސާފް ރީތި ހެކިވެރިޔަކު އަދިވެސް މިކަމަށް ނުލިބެނީތޯ؟ ހެކިވެރިޔާ ނަޖިހާ ހުރެ ދެން އެހެން މީހުންނާ ދެކޮޅަށް ހެކި ދޭނީ ކިހިނެއްތޯ؟ ފުރަތަމަ ހެކިވެރިޔާ ނަޖިހުން ސާފްވެގެން ނޫންތޯ އެހެން މީހާކާ ދެކޮޅަށް ހެކިބަސް ދެވޭނީ! ރައީސް ޔާމީންގެ ސާބިތުކަމާ ކެއްތެރިކަމަށް ސެލިއުޓްކުރަން! ދައުލަތުން ކިތަންމެ ވަރަކަށް ރައީސް ޔާމީން ބާނަން އުޅުނަސް އަދި މި ފެންނަ މަންޒަރުން އަދި ދައުލަތުން ކުރާ ތުހުމަތަކުން އިންސާފްވެރި ސަރިއަތެއްކޮށްގެން ރައީސް ޔާމީން ބޭނޭތަނެއް ނުފެނޭ! އަބަދުވެސް ފެންނަނީ ދައުލަތުން ލައިނުގަނެގެން އުޅޭތަން! ވަކީލާ އަށް ކިޔޭ ނުކިޔޭޗ އެއްޗެއް އޮޅިގެން އުޅޭތަން! މަންޒަރު ވަރަށް ސާފް!


އަލަށް ކާޑު ހައްދާ މީހުންނަށް އަމާޒުކޮށް ބީއެމްއެލްއިން ހާއްސަ ޕްރޮމޯޝަނެއް ފަށައިފި --- ފޮޓޯ: އަވަސް\nއަލަށް ކްރެޑިޓް ކާޑު ހައްދާ ކަސްޓަމަރުންނަށް ޖޮއިނިން އަދި އެނުއަލް ފީ ނުނަގާ ޕްރޮމޯޝަނެއް ބީއެމްއެލްއިން ފަށައިފި އެވެ.\nބީއެމްއެލްގެ ކްރެޑިޓް ކާޑަށް އަލަށް އެދި ހުށަހަޅާ ކަސްޓަމަރުންނަށް ހާއްސަ ޕްރޮމޯޝަން ފެށީ މިއަދު އެވެ. މި ޕްރޮމޯޝަނުގެ ދަށުން ކްރެޑިޓް ކާޑުގެ ޖޮއިނިން ފީ އާއި ފުރަތަމަ އަހަރުގެ އެނުއަލް ފީ ނުނަގާނެ ކަމަށް ބީއެމްއެލްއިން ބުނެ އެވެ.\nއަދި މި ޕްރޮމޯޝަންގެ ދަށުން ފުރަތަމަ 500 ކަސްޓަމަރުންގެ ތެރެއިން ކޮންމެ ކަސްޓަމަރަކަށް 2500 ރުފިޔާގެ ކޭޝްބެކް ދޭނެ ކަމަށް ވެސް ބީއެމްއެލްއިން ބުނެ އެވެ.\nމީގެ އިތުރުން ޕްރޮމޯޝަންގެ ދަށުން ކްރެޑިޓް ކާޑު ކަސްޓަމަރުންނަށް ކޮންމެ ހަފްތާއަކު ގުރުއަތުން ހޮވޭ ފަރާތަކަށް 5000 ރުފިޔާގެ ގިފްޓް ކާޑެއް ލިބޭނެ ކަމަށާއި އަދި 100،000 ރުފިޔާއާ ހަމައަށް ކްރެޑިޓް ކާޑަށް ދައްކަންޖެހޭ ފައިސާ އުނިވެގެންދާނެ ކަމަށެވެ.\nބީއެމްއެލްއިން ވަނީ ކްރެޑިޓް ކާޑު ކަސްޓަމަރުންނަށް އަމާޒުކޮށް ބީއެމްއެލް ރިވޯޑްސް ގެ ނަމުގައި އެކްސްކްލޫސިވް ލޯޔަލްޓީ ޕްރޮގްރާމެއް ވެސް ފަށާފަ އެވެ. އެ ޕްރޮގްރާމްގެ ދަށުން ބީއެމްއެލް ރިވޯޑްސް މެދުވެރިކޮށް ކަސްޓަމަރުންނަށް ކްރެޑިޓް ކާޑު ބޭނުންކޮށްގެން ކުރާ ވިޔަފާރިތަކަށް ރިވޯޑް ޕޮއިންޓްސް ލިބޭނެއެވެ.\nއެގޮތަށް ލިބޭ ޕޮއިންޓް ރިޑީމް ކޮށްގެން ގިނަ އެއާލައިނާއި، ހޮޓެލާއި، ކާރު ކުއްޔަށް ނެގުމުގެ އިތުރުން އެމޭޒަން، އެޕްސްޓޯ، އައިޓިއުންސް، ގޫގުލް ޕްލޭ، ޕްލޭސްޓޭޝަން ފަދަ ބްރޭންޑްތަކުގެ ގިފްޓް ކާޑު ގަތުމުގެ ފުރުސަތުވެސް ލިބޭނެ ކަމަށް ބީއެމްއެލްއިން ބުނެ އެވެ.


އިއްޔެ ބޭއްވެވި ރައްޔިތުންގެ މަޖިލީހުގެ އިންތިޚާބާާ ގުޅިގެން ރައީސުލްޖުމްހޫރިއްޔާ ދެއްކެވި ވާހަކަފުޅު - The President's Office\nއިއްޔެ ބޭއްވެވި ރައްޔިތުންގެ މަޖިލީހުގެ އިންތިޚާބާާ ގުޅިގެން ރައީސުލްޖުމްހޫރިއްޔާ ދެއްކެވި ވާހަކަފުޅު\n7 އޭޕްރިލް 2019، ރިފަރެންސް: 2019\nތިރީގައި މިވަނީ އިއްޔެ ބޭއްވެވި ރައްޔިތުންގެ މަޖިލީހުގެ އިންތިޚާބާއި ގުޅިގެން ރޭ ރާޅުގަނޑު ސަރަޙައްދުގައި ބޭއްވެވި ޖަލްސާގައި ރައީސުލްޖުމްހޫރިއްޔާ ދެއްކެވި ވާހަކަފުޅެވެ.\n"بســم اللّـه الرّحمـن الرّحيــم\nاللّـه سبحانه وتعالى އަށް ޙަމްދާއި ޝުކުރު ކުރަމެވެ. މި އުންމަތުގެ މާތް ނަބިއްޔާ مُحَمَّـد رســول اللّـه صـلّى الله علـيـه وسـلّم އަށް ޞަލަވާތާއި ސަލާމް ލެއްވުން އެދި ދުޢާކުރަމެވެ. މި ޞަލަވާތާއި ސަލާމުގައި އިތުރު އެކަލޭގެފާނުގެ އާލުންނާއި އަޞްޙާބުން ޝާމިލުކުރަމެވެ.\nމިއަދުގެ މި އިންތިޚާބުގައި ނުކުމެވަޑައިގެން ވޯޓުގައި ބައިވެރިވެވަޑައިގެންނެވި ހުރިހާ ލޮބުވެތި ރައްޔިތުންނަށް އަޅުގަނޑު ފަށްފަށުން ޝުކުރު ދަންނަވަމެވެ. އަދި ޚާއްޞަކޮށް މި އިންތިޚާބުގައި އިސްލާޙަށް މަސައްކަތްކުރާ އަދި އެމްޑީޕީގެ ކެންޑިޑޭޓުންނަށް ވޯޓު ދެއްވި ހުރިހާ ބޭފުޅުންނަށް އަޅުގަނޑު ޝުކުރު ދަންނަވަމެވެ. މިނިވަން އިންސާފުވެރި އިންތިޚާބެއް ބޭއްވުމަށްޓަކައި އިލެކްޝަން ކޮމިޝަނުން ކުރެއްވި ހުރިހާ މަސައްކަތެއް އަޅުގަނޑު ބަލައިގަންނަމެވެ.\nމިއަދު ފެނިގެން މިދިޔައީ ނުފޫޒާ ބާރުން އެއްކިބާވެ މަސައްކަތްކުރުމުގެ ފުރުޞަތު އިލެކްޝަން ކޮމިޝަނަށް ދިނުމުން އެއްވެސް ޝަކުވާއެއް ނެތި، އެއްވެސް މައްސަލައެއް ނުޖެހޭގޮތަށް މި ރާއްޖޭގައި އިންތިޚާބެއް ބޭއްވިގެން ދިޔަތަނެވެ. މިއަދަކު އަނގޮޓީގެ ޝަކުވާއެއް ނާދެއެވެ. މިއަދަކު ދެލި ފޮހޭ ގަލަމުގެ ޝަކުވާއެއްވެސް ނާދެއެވެ. މިއަދު ރައްޔިތުން ނިކުމެ ވޯޓު ދެއްވީ ހިތްހަމަޖެހިގެންނެވެ.\nމި ކެމްޕެއިން ކުރިޔަށް ގެންދިޔުމުގައި ބައިވެރިވެވަޑައިގަތް ހުރިހާ ބޭފުޅުންނަށް ޚާއްޞަކޮށް ކެމްޕެއިންގެ މެނޭޖަރަށާއި، އިސް ޓީމަށް އިޚްލާސްތެރިކަމާއެކު އަޅުގަނޑު ޝުކުރުއަދާކުރަމެވެ.\nރައްޔިތުން މިއަދު ނިންމެވި ނިންމެވުމަކީ 23 ސެޕްޓެމްބަރުގައި ތިބޭފުޅުން ނިންމެވި ނިންމެވުމާއެއްގޮތަށް އަދިވެސް ތިބޭފުޅުން ތިއްބެވިކަން އަނގައިދިނުމަށް ނިންމެވި ނިންމެވުމެކެވެ. ވައްކަމާއި ކޮރަޕްޝަނަށް އެނބުރި ދާން ބޭނުން ނުވާކަން މިއަދު އަނެއްކާވެސް ތިބޭފުޅުން ހާމަކޮށްދީފިއެވެ.\nމާލޭގެ މަގުތަކުގައާއި، އަދި އެހެން ނޫންވެސް ރަށްރަށުގެ މަގުތަކުގައި ގޮތްނޭނގޭ ގޮތަށް މީހުން މަރަމުން ގެންދިޔަ ގެންދިޔުން ތިބޭފުޅުން ބަލައެއްނުގަތެވެ. އަދި، އެކަންތައްތައް ބަލައި، އެކަން ކުރި ބަޔަކު އިންސާފުގެ މަގަށް ގެނައުމަށްޓަކައި މިސަރުކާރުން ކުރަމުންގެންދާ ކަންތައްތަކަށް މިއަދު އަނެއްކާވެސް ތިބޭފުޅުން ތިވިދާޅުވީ އާނ ބަހެވެ. އެކަން ކުރިޔަށް ގެންދާނަމެވެ.\nއަދި މިއަދުގެ މި އިންތިޚާބު ކުރިޔަށް ގެންދިޔުމުގައި ޞުލްޙަ މަސަލަސް ބެލެހެއްޓުމުގައި ފުލުހުން އަދާކުރެއްވި ބުރަ މަސައްކަތަށާއި، އެމް.އެން.ޑީ.އެފް ތައްޔާރަށް ތިއްބެވި ތިއްބެވުމަށްޓަކައި އެ ދެ މުޢައްސަސާއަށް ވެސް އަޅުގަނޑު އިޚްލާސްތެރިކަމާއިއެކު ޝުކުރު އަދާކުރަމެވެ.\nރައްޔިތުން، ރައްޔިތުންގެ ވާޖިބު އަދާކުރައްވައިފިއެވެ. އެއީ ޝައްކެއް ނެތްކަމެކެވެ. 23 ސެޕްޓެންބަރުގައި ވެސް މިއަދުވެސް ތިބޭފުޅުން ތި ދެއްކެވީ އެ ނަމޫނާއެވެ. މިއަދު އޮތީ ތިބޭފުޅުން ތި އެދިވަޑައިގެންނެވި ގޮތަށް މަސައްކަތްކުރުމަށް ސަރުކާރަށާއި ރައްޔިތުންގެ މަޖިލީހަށް އެ ފުރުޞަތު ދެއްވުމެވެ. އަޅުގަނޑު މިހުރީ ތިބޭފުޅުން ތި އެދިވަޑައިގެންނެވިގޮތަށް ރާއްޖޭގެ ރައްޔިތުންނަށް ޚިދުމަތްކުރުމުގައި ކުރިޔަށް ދާން ތައްޔާރަށެވެ.\nމިއަދު ތި ބޭފުޅުން ތި ހޮއްވެވި މެންބަރުނަކީ މި މަސައްކަތުގައި ސާބިތުވެ ތިއްބަވާނެ ބައެއްކަމުގައި އަޅުގަނޑު ހިތުގެ އަޑިން ޤަބޫލުކުރަމެވެ. ތިބޭފުޅުން ކޮރަޕްޓް ވެރިކަމަކަށް ނޫނެކޭ ބުނުއްވައިފިއެވެ. ތިބޭފުޅުން، ކިލަނބުވެފައި އޮތް ރައްޔިތުންގެ މަޖިލީހެއް، ޒިންމާދާރު މަޖިލީހަކަށް ހެދުމަށްޓަކައި މަސައްކަތްކުރައްވައިފިއެވެ. ދެން އޮތީ އަޅުގަނޑުމެންގެ ވާޖިބެވެ.\nމިއަދު ތިބޭފުޅުން ތި ނިންމެވި ނިންމެވުމަކީ ހެޔޮ ވެރިކަމަކަށް ތިބޭފުޅުން ކުރާ އުއްމީދަށް ދަލީލެކެވެ. ތި ހުރިހާ ބޭފުޅުންނަށް ވަރަށް ބޮޑަށް ޝުކުރު ދަންނަވަމެވެ. މިއީ ޤައުމުގެ ރައްޔިތުން އެންމެން އެކީގައި މަސައްކަތްކުރަންވީ ވަގުތެވެ. އެއްވެސް މީހަކު ބާކީ ނުކޮށް ރައްޔިތުންނަށް ޚިދުމަތްކުރުމާއި، ރައްޔިތުން ބޭނުންވާ ކަންތައްތައް ކުރުމުގައި، އަޅުގަނޑުމެން މިތިބީ އެކީގައި މަސައްކަތްކުރާށެވެ.\nއަޅުގަނޑުމެން ވެރިކަމަށް އައި ގޮތް އަޅުގަނޑު މިއަދަކުވެސް ހަނދާނެއް ނުނެތެއެވެ. ރައްޔިތުން އަޅުގަނޑު ހޮއްވެވީ ރައްޔިތުންނަށް ޚިދުމަތްކުރުމަށެވެ. ރައްޔިތުން އެދުނު އެދުންތައް ތަންފީޒުކުރުމަށެވެ. އަޅުގަނޑު މިއަދުވެސް މިހުރީ މި ޓީމާއެކީގައި އެ މަސައްކަތްކުރުމަށް ތައްޔާރަށެވެ.\nކޮރަޕްޝަނާއި ވައްކަން މިދިޔަ ސަރުކާރުން ހިންގާފައި އޮތް މިންވަރު ބަލައި އެކަން ހޯދުމަށްޓަކައި އަޅުގަނޑުމެން އެކުލަވައިލި ކޮމިޝަން އިރާދަކުރެއްވިއްޔާ މި މަޖިލީހާއެކުގައި މަސައްކަތްކުރާތަން ތިބޭފުޅުންނަށް ފެނިވަޑައިގަންނަވާނެއެވެ. މަރާލެވިފައިވާ އަދި ގޮތްނޭނގޭގޮތައް ގެއްލިފައިވާ މީހުންގެ މައްސަލަތައް ބެލުމަށް އަޅުގަނޑު އެކުލަވައިލި ކޮމިޝަންގެ މަސައްކަތް އިރާދަކުރެއްވިއްޔާ މި މަޖިލީހުގެ ތާޢީދާއެކީ އިތުރު ބާރުމިނެއްގައި ކުރިޔަށްދާނެއެވެ.\nމިއަދު ނޫސްވެރިންގެ ވަރަށް ބޮޑު ޒިންމާއެއް އެބައޮތެވެ. ރައްޔިތުން އަޅުގަނޑުމެންނާއި، ސަރުކާރާއި، ރައްޔިތުންގެ މަޖިލީހާ މި ހަވާލުކުރެއްވި މަސައްކަތް ކުރަމުންގެންދަނީ ރަނގަޅަށްތޯ ބެލުމުގެ ޒިންމާ އަދާކުރައްވަންޖެހޭނެ ބަޔަކީ ނޫސްވެރިންނެވެ. ފާރަވެރިވެ، ސަރުކާރުން އެންމެ ކަމެއް ގޯސްކޮށްކުރި ނަމަވެސް ހާމަކުރައްވާށެވެ.\nރައްޔިތުންގެ މަޖިލީހުގެ އެއްވެސް މެންބަރަކު ފައިސާގައި ޖެހިއްޖެކަމަށް ވަނީ ނަމަ ހާމަކުރައްވާށެވެ. މަޑުން ނުތިއްބަވައްޗެވެ. އަޅުގަނޑު މިހުރީ ފިޔަވަޅުއަޅަން ތައްޔާރަށެވެ.\nމި ސަރުކާރުގައި ވައްކަމަށް ޖާގައެއް ނޯންނާނެއެވެ. އެކަން ކުރުމަށް ހިތުލައިގެން ހުންނެވި ބޭފުޅެއް ވެއްޖެއްޔާ މިވަގުތު ޖެހޭނީ ސަރުކާރާ ދުރަށް ޖެހިވަޑައިގަންނަވާށެވެ. ރައްޔިތުންގެ އިޙްސާސްތަކާއި، ރައްޔިތުންގެ އެދުމާއި އެއްގޮތަށް މަސައްކަތްކުރަން ބޭނުން ނުވާ މީހަކަށް މިސަރުކާރަކު ޖާގައެއް ނޯންނާނެއެވެ.\nމި ސަރުކާރުގައި ތިބެންވާނީ ރައްޔިތުންނަށް ޚިދުމަތްކުރުމަށެވެ. އަމިއްލަ އެދުމަކަށް މަސައްކަތްކުރުމުގެ ޖާގައެއް ހަމަ ހިލާ އިރާދަކުރެއްވިއްޔާ އަޅުގަނޑު ނުދޭނަމެވެ.\nއަދިވެސް އެއްފަހަރު ތި ހުރިހާ ބޭފުޅުންނަށް ވަރަށް ވަރަށް ބޮޑަށް ޝުކުރު ދަންނަވަމެވެ.\nوالسّلام عليــكم ورحـمــة اللّـه وبـركاتـه."


ހިނެއުން ރައްކާތެރިކަމަށް ހޮސްޕިޓަލުން ޖަމާޢަތްތެރިންނަށް އެންގި: މަބްރޫކް – Dhen.mv\nހިނެއުން ރައްކާތެރިކަމަށް ހޮސްޕިޓަލުން ޖަމާޢަތްތެރިންނަށް އެންގި: މަބްރޫކް\nނުހިނަވާ ތަޔައްމަމްކޮށްފައި މިއަދު ގދ.ތިނަދޫގައި ވަޅުލި މަޑަވެލީގެ 87 އަހަރުގެ މީހާ ހިނެއުން ރައްކާތެރިކަމަށް ޢަބުދުއްޞަމަދު މެމޯރިއަލް ހޮސްޕިޓަލުން ، ޖަމާޢަތްތެރިންނަށް އެންގި ކަމަށް ކޮވިޑް19 ޓާސްކް ފޯހުގެ ތަރުޖަމާނު މަބްރޫކް ޢަބުދުލް ޢަޒީޒް ވިދާޅުވެއްޖެއެވެ.\nތިނަދޫގައި ހުންނަ ޢަބުދުއްޞަމަދު މެމޯރިއަލް ހޮސްޕިޓަލާއި ހަވާލާދީ މަބްރޫކް ވިދާޅުވީ ކަށުކަމާކެމީގެ ކަންކަން ކުރުމުގައި ރައްކާތެރިކަމަށް ޖަމާޢަތްތެރިންނަށް އެންގުމުގެ އިތުރުން ރައްކާތެރިކަމުގެ ކިޓް ވެސް ޖަމާޢަތްތެރިންނަށް ފޯރުކޮށްދިން ކަމަށެވެ. އަދި ނުހިނަވާ ، ތަޔައްމަމްކޮށްފައި ވަޅުލާން ނިންމި ނިންމުމަކީ ޖަމާޢަތްތެރީންގެ ނިންމުމެއް ކަމަށް މަބްރޫކް ވިދާޅުވިއެވެ.\nމިއަދު ހިނގައިދިޔަ މި ޙާދިޘާއާއި ގުޅިގެން ގިނަ ބައެއްގެ ފާޑު ކިޔުންތަކެއް ޖަމާޢަތްތެރިންނަށް ވަނީ ރައްދުވެފައެވެ. ހަމަ އެހެންމެ ކަށުކަމާކެމީގެ ކަންތައް ދީނީގޮތުން އޮންނަ ގޮތް ވެސް ދީނީ ޢިލްމްވެރިޔާ ޑރ.މުޙައްމަދު ޢިޔާޟް ޢަބުދުއްލަތީފް ވަނީ ވިދާޅުވެދެއްވާފައެވެ.\nޑރ.ޢިޔާޟް ވިދާޅުވީ މައްޔިތާގެ ކަށުކަމާކެމީގެ ކަންތައް ކުރުމަކީ ދިރިތިބީންގެ މައްޗަށް އޮތް ވާޖިބެއް ކަމަށާއި އެކަން ނުކޮށް ދޫކޮށްލައިފިނަމަ އެންމެން އެކަމުގައި ފާފަވެރިވާނެ ކަމަށެވެ. އަދި ކޮވިޑް19 ޖެހިފައިވާ މީހަކު ނިޔާވި ކަމުގައި ވިޔަސް ޖަނާޒާގެ އެންމެހައި ކަމެއް ފުރިހަމަ ކުރަން ޖެހޭނެ ކަމަށް ޑރ.ޢިޔާޟް ވިދާޅުވިއެވެ.\nމަޢުލޫމާތު ލިބިފައިވާ ގޮތުގައި މަރުވި މީހާ ނުހިނަވާ ތަޔައްމަމް ކުރަން ޖަމާޢަތްތެރިން ނިންމީ އޭނާއަށް ކޮވިޑް19 ޖެހިފައި ހުރެދާނެ ކަމަށްބަލާފައެވެ. އެހެންނަމަވެސް މަރުވި މީހާއަކީ ނޭވާލާ ނިޒާމުގެ ބައްޔެއްގައި ބޭސްފަރުވާ ކުރަމުންދިޔަ މީހެއް ކަމަށް ވެސް މައުލޫމާތު ލިބިފައިވެއެވެ.\nރައީސް އޮފީހުގެ ތަރުޖަމާނަކަށް މަބްރޫކް ހަމަ ޖައްސައިފި\nކަރަންޓީން ފެސިލިޓީގައި ޖިންސީ ގޯނާގެ ކުރި ކަމުގެ ތުހުމަތު ކުރެވެނީ އެމްއެންޑީއެފްގެ މީހަކަށް: މަބްރޫކް\nސިއްހީ ހިދުމަތްތެރިންނަކީ ގައުމީ ބަތަލުން: މަބްރޫކް\nމިހާތަނަށް 488 މީހަކަށް އިންކަމް ސަޕޯޓް އެލަވަންސް ދީފައިވޭ: މަބްރޫކް


SunOnline: La Liga: Champion Barca in Getafe balikuri iru Real madrid anehkaa ves balivejje\nޗެމްޕިއަން ބާސާއިން ގެޓާފޭ ބަލިކުރި އިރު ރެއާލް މެޑްރިޑް އަނެއްކާ ވެސް ބަލިވެއްޖެ\nޢަބްދުﷲ އައިމަން 13 May 2019, 10:23\nބާސެލޯނާ އާއި ގެޓާފޭ ބައްދަލު ކުރި މެޗުގައި އާޓުރޯ ވިޑާލް ގޯލު ޖެހުމަށް ފަހު --- ފޮޓޯ/ސްޓީފެން ކްރީކް\nޗެމްޕިއަންސް ލީގުގެ ނާކާމީޔާބީއަށް ފަހު ކުޅުނު ފުރަތަމަ މެޗުން ރޭ ބާސެލޯނާ މޮޅުވި އިރު ވާދަވެރި ރެއާލް މެޑްރިޑް އަނެއްކާ ވެސް ބަލިވެއްޖެ އެވެ.\nބާސެލޯނާގެ ކޭމްޕް ނޫގައި ރޭ ގެޓާފޭއާ ބައްދަލު ކުރި މެޗުން އެ ޓީމު ކުރި ހޯދީ 0-2ގެ ނަތީޖާއަކުންނެވެ. މި މޮޅާ އެކު ބާސާއަށް 37 މެޗު ކުޅެގެން 86 ޕޮއިންޓް ވަނީ ލިބިފަ އެވެ. އެ ޓީމާ އެންމެ ގާތުން ދެން ވާދަ ކުރި އެތުލެޓިކޯ މެޑްރިޑަށް 37 މެޗު ކުޅެގެން 75 ޕޮއިންޓް ލިބޭ އިރު ރޭ ރެއާލް ސޮސިއެޑޭޑް އަތުން ބަލިވެ ރެއާލް މެޑްރިޑް ތާވަލުގެ ތިން ވަނައިގައި އޮތީ 68 ޕޮއިންޓާ އެކު އެވެ.\nރެއާލް މެޑްރިޑާއި ރެއާލް ސޮސިއެޑޭޑް ރޭ ބައްދަލު ކުރި މެޗުގެ ތެރެއިން --- ފޮޓޯ/ޕެޓްރިކް ރިޖް\nމިދިޔަ ހަފްތާ ބާސެލޯނާ ލަދުވެތި ގޮތަކަށް ޗެމްޕިއަންސް ލީގުން ކަޓައިގެން ދިއުމުން އެ ޓީމުގެ ގިނަ ކުޅުންތެރިންނަށް ވަނީ ނަފްސާނީ ގޮތުން ވަރަށް ބޮޑަށް ގެއްލުންތަކެއް ލިބިފަ އެވެ. އަދި އެކަމުގެ އަސަރު ރޭގެ މެޗުން ވެސް ވަރަށް ބޮޑަށް ފެނިގެންގޮސްފައި ވެ އެވެ. އެއާ އެކު ސަޕޯޓަރުންގެ ފަރާތުން ވެސް ވަނީ މެޗުގެ ތެރޭގައި ކުރިން ނުފެންނަ ފަދަ ކުޅިވަރާ ޙިލާފު ބައެއް އަމަލުތައް ފެނިފަ އެވެ.\nއެގޮތުން ބައެއް ކުޅުންތެރިންނަށް ބޯޅަ ލިބުމާ އެކު ތުން ގޮށްވާ ހަޅޭއްލަވާ ހެދި މަންޒަރު ވެސް މެޗުގެ ތެރެއިން ފެނިފައިވެ އެވެ. ނަމަވެސް ބާސެލޯނާ އިން ވަނީ އެ މެޗުގައި ރަނގަޅު ކުޅުމެއް ދައްކައިފަ އެވެ.\nމީގެ އިތުރުން އެ ޓީމާއި ހުރިހާ ގޮތަކުން ވެސް އެންމެ ވާދަވެރި ރެއާލް މެޑްރިޑް ވަނީ ބަލިވުން އާދައަކަށް ހަދާފަ އެވެ. ރޭ ރެއާލް ސޮސިއެޑޭޑް އަތުން ލިބުނު ބައްޔާ އެކު ރެއާލް ވަނީ މި ސީޒަނުގައި 11 ފަހަރަކު ސްޕެނިޝް ލީގުގައި ބައްޔަކާ ކުރިމަތި ލާން ޖެހިފަ އެވެ. މިއީ މީގެން ޒަމާނަކު ވެސް ރެއާލް މެޑްރިޑް ވެއްޓިފައި ނުވާހާ ދަށު ދަރަޖަ އެކެވެ.\nރެއާލުން ލީގުގެ މެދަކާ ހަމައަށް ދިޔައިރު ދެ ކޯޗުން ވަނީ ޓީމަށް ގެނެސް ވަކިކޮށްފަ އެވެ. މީގެ ކުރިން އެ ޓީމަށް ބޮޑެތި ކާމިޔާބީތައް ހޯދައިދިން ކޯޗު ޒިދާންގެ އެނބުރި އައުމާ އެކު މެޗުތަކުން ރަނގަޅު ނަތީޖާތަކެއް ނެރުނު ނަމަވެސް ފަހަކަށް އައިސް އެ ޓީމުން ކުޅުނު ގިނަ މެޗުތަކުން ވަނީ ބަލިވެފަ އެވެ.\nރޭގެ މެޗުގައި ރެއާލް މެޑްރިޑްގެ ފަރާތުން ފެނުނީ ވަރަށް އާދައިގެ ކުޅުމެކެވެ. މެޗުގައި ކުރީ ކޮޅު ގޯލެއް ޖަހައި ލީޑު ނެގި ނަމަވެސް ރެއާލް ސޮސިއެޑޭޑްގެ އަވަސް ކުޅުމާ އެކު އެ ޓީމުން ވަނީ ފަހަތުން އަރައި ރެއާލް ކޮޅަށް ތިން ގޯލު ޖަހައިފަ އެވެ.\nމި ގޮތުގައި އޮވެ ސީޒަން ނިންމާލަން ޖެހިއްޖެ ނަމަ މިއީ ފަހުގެ ތާރީހުގައި ރެއާލް މެޑްރިޑް އެންމެ ބޮޑު ނާކާމީޔާބީއަކާއި ކުރިމަތިލާން ޖެހޭ ސީޒަނަށް ވާނެ އެވެ. ލީގުގެ ފަހު މެޗުގައި އެ ޓީމުން ނުކުންނާނީ ރެއާލް ބެޓިސްއާ ދެކޮޅަށެވެ.


ފިރިން އެހެން އަނތްބެއް ހޯދަން މެދުވެރިވާ ސަބަބުތަކާއި، އެކަން ހުއްޓުވާނެ ގޮތް | Jazeera\tފިރިން އެހެން އަނތްބެއް ހޯދަން މެދުވެރިވާ ސަބަބުތަކާއި، އެކަން ހުއްޓުވާނެ ގޮތް - Jazeera\nފިރިން އެހެން އަނތްބެއް ހޯދަން މެދުވެރިވާ ސަބަބުތަކާއި، އެކަން ހުއްޓުވާނެ ގޮތް\nޝަރޫނާ އަބްދުﷲ April 17, 2019 198 views0\nފިރިހެނަކާއި އަންހެނެއްގެ ދެމެދުގައި އުފެދޭނެ އެންމެ މާތް އެއް ގުޅުމަކީ ކައިވެނީގެ ގުޅުމަށް ވާއިރު، މި ގުޅުމުގެ ސަބަބުން ދެފަރާތަށްވެސް އެކަކު އަނެކަކަށް އުފަލާއި ހިތްހަމަޖެހުން ދިނުމަށް މަގުފަހިވެދެއެވެ. އެފަދަ އުފާވެރިކަމަކާއި ހިތްހަމަޖެހުމެއް ލިބިފައިވާ ދެމަފިރިއަކީ ވަރަށް ނަސީބުގަދަ ބައެއްކަމުގައި ވާނެއެވެ. ނަމަވެސް ދެމަފިރިންގެ ދެމެދުގައިވެސް އެކި މައްސަލަތަކާއި ކޯޅުންތަކަށް ޖާގަ އޮންނަކަމީ ހިތާމަހުރިކަމެކެވެ. މިފަދަ ކަންތައްތަކާއިހުރެ ދިމާވާ އެއްކަމަކީ ފިރިމީހާ އިތުރު އަތްނބެއް ހޯދަން ބޭނުންވުމެވެ.\nމާތްވެގެންވާ އިސްލާމްދީނުގައި، ވަކި ޝަރުތުތަކަކާއި ލައިގެން، ފިރިހެނަކަށް ހަތަރު އަނބިން ގެންގުޅުން ވަނީ ހުއްދަކުރައްވާފައެވެ. އަދި ފިރިހެނަކު އިތުރު މީހަކާއި ކައިވެނިކުރަން ބޭނުންވެ ދެއަނތްބަށް ކައިވެނި ކުރި ކަމުގައި ވިޔަސް، އެ ފިރިހެނެއްގެ ފުރަތަމަ އަނބިމީހާއަށް އެކަމާއިމެދު ޝަކުވާ ކުރުމުގެ ހައްގެއް ނޯންނާނެއެވެ. ޝަކުވާ ކުރުމުގެ ހައްގު އޮންނާނީ އަނބިންގެ މެދުގައި ތަފާތުކުރުންތައް ފެންނަ ކަމުގައި ވަނީނަމައެވެ.\nތިމާގެ ފިރިމީހާ އިތުރު ތިން މީހުންނާއި ކައިވެނި ކުރިކަމުގައިވިޔަސް އެކަމާއިމެދު ފިރިމީހާއަށް އަދި އޭނަގެ ދެން ތިބި އަނބިންނަށް ހަސަދަވެރިވުމަކީ ރަނގަޅު ސިފައެއް ނޫނެވެ. ނަމަވެސް ގިނަފަހަރު އަންހެނަކަށް އޭނާގެ ފިރިމީހާ އެހެން މީހަކާއެކު ފެނުމަކީވެސް ހިތަށް ކެތްވާވަރުގެ ކަމަކަށް ނުވެއެވެ. އެހެންކަމުން އެފަދަ ހާލަތެއްގައި ކުރެވެން އޮތީ އެންމެ ކަމެކެވެ. އެއީ ފިރިމީހާ އެހެން އަނތްބެއް ނުހޯދާނެ ވަރަށް ފިރިމީހާއަށް ލޯތްބާއި އަޅާލުންދިނުމާއި، ފިރިމީހާއަށް ގަދަރާއި އިހުތިރާމް ކުރުމެވެ. އެހެން ގޮތަކުން ބުނަނީނަމަ ތިމާގެ ހިޔާލުތަކުން އަރައިނުގަނެވޭނެ ވަރަށް ފިރިމީހާގެެ ހިތް ތިމާގެ މައްޗަށް ލަންބުވާލުމެވެ.\nހިތްވަރެއް ހުރެއްޖެނަމަ ތިމާގެ ފިރިމީހާ އެހެން އަންހެނަކާއި ދިމާލަށް ބަލައިނުލާނެ ވަރަށްވެސް ފިރިމީހާ ތިމާގެ "ޖާދޫ" ގައި ޖެއްސިދާނެއެވެ. އެއީ އެހާ އުނދަގޫ ކަމެއްވެސް ނޫނެވެ.\nތިމާގެ ފިރިމީހާއަކީ އަބަދުވެސް ހަމައެކަނި ތިމާގެ މީހެއް ގޮތުގައި ބަހައްޓަން ބޭނުންނަމަ އެންމެ ފުރަތަމަ ކުރަންވާނެ ކަމަކީ އެކަމަށް އެދި ދުއާ ކުރުމެވެ. އެއަށްފަހު، ފިރިމީހާގެ މިޒާޖާއި އޭނާގެ އުޅުމުގެ ވައްޓަފާޅި ދެނެގަންނާށެވެ. އަދި ފިރިމީހާގެ ބޭނުންތައް ފުއްދައިދިނުމަށް އޭނާ ބޭނުންވާނެ ފަދަ ގޮތްތައް ހިޔާރު ކުރާށެވެ. ފިރިމީހާ އުފަލުގައި ބެހެއްޓުމަށް މަސައްކަތް ކުރުން މުހިއްމެވެ. އެއީ އެކި ގޮތްގޮތުން ކުރެވިދާނެ ކަމެކެވެ.\nކޮންމެ މީހަކީވެސް އެމީހަކަށް ދަތިވާ ދުވަހު އެމީހެއްގެ ގާތުގައި އުޅޭ މީހުންނަށް ގަދަރު ކުރާނެ މީހެކެވެ. އެގޮތުން އަނތްބަކަށް، ފިރިއަކަށް ދެވޭނެ އެންމެ ބޮޑު އެއް ހިދުމަތަކީ ފިރިމީހާ ހާލުގައި ޖެހޭ ދުވަހުގައިވެސް ހިދުމަތް ކުރުމުގައި ދެމި ހުރުމެވެ. އަދި އަލިމަގެއް ފެންނާނެ ކަމުގެ އުންމީދު އެބައޮތްކަން ބުނެދީ ހިތްވަރު ދިނުމެވެ. މިކަމުންވެސް ފިރިމީހާއަށް އެނގޭނީ އޭނަގެ އަނބިމީހާއަކީ ވަފާތެރި ހެޔޮ އަނތްބެއް ކަމެވެ.\nދެން އޮތް ކަމަކީ ފިރިމީހާއަށް ކަމުދާ އެއްޗެއްސާއި ކަމުނުދާ އެއްޗެހި ދެނެގަތުމެވެ. އެގޮތުން ކެއުމުން ފެށިގެން ފޭރާމުގެ ގޮތުގައި ބޭނުންކުރާ އެއްޗެހިވެސް އެނގެންވާނެއެވެ. ފިރިމީހާ ހިތްހަމަޖެހޭގޮތަށް އެފަދަ ކަންކަން ބަހައްޓަން އެނގޭނީ އޭރުންނެވެ. މިސާލަކަށް އަބަދު އެކައްޗެއް ކައްކާފައި ހުރުމުން ބޭރަށްގޮސް އެހެން އެއްޗެހި ކާހިތްވެސް ވާނެއެވެ. އެހެންކަމުން ބޭރައްގޮސްފައިވެސް ފިރިމީހާ ކާހިތްވާ ހުރިހާ އެއްޗެއް އަމިއްލައަށް ކައްކަން ދަސްކުރަންވާނެއެވެ.\nފިރިމީހާގެ ގާތް އެކުވެރިންނާއި އާއިލާއާއެކު ބަދަހި ގުޅުމެއް ބޭއްވުމަކީ އަނތްބެއްގެ ފަރާތުން ކޮންމެހެންވެސް ފިރިހެނަކު ދެކެން ބޭނުންވާނެ އެއް ސިފައެވެ. އަދި އެފަރާތްތަކަކީ ތިބާގެ ފިރިމީހާއަށް ނުބައި އަދި ރަނގަޅު ނަސޭހަތްވެސް ދޭން ތިބޭނެ މީހުންނެވެ. އެހެންކަމުން އެމީހުންނާއެކު ގުޅުން ބަދަހި ކުރުުން އެމީހުންވެސް ތިމާއާއި ތިމާގެ ފިރިމީހާގެ ގުޅުން އިތުރަށް ވަރުގަދަ ކޮށްދިނުމަށް އެހީވެދޭނެއެވެ.\nއަނބިމީހާއަކީ ފިރިއެއްގެ ބަސް ގަބޫލުކުރާ މީހެއްނަމަ އެދެމީހުންގެ ދޭތެރޭ ޖެހޭ މައްސަލަތައް މަދު ވާނެއެވެ. އަދި އަނބިމީހާއަކީ އޭނާ ނުދަންނަ މީހުންގެ ތެރޭގައި އުޅޭއިރު މަޑުމައިތިރި ނަމަވެސް ފިރިމީހާއާއެކު މަޖާ މިޒާޖު ގެންގުޅޭ މީހެއްނަމަ އެ އަނތްބަކާއިމެދު ފިރިމީހާ ވަރަށް ރުހޭނެއެވެ. މާނައަކީ ފިރިމީހާއާއެކު ސަކަރާތް ޖަހައި ހީ އުޅެން ވާނެއެވެ.\nއަނތްބެއްގެ އަތުން އޭނާގެ ފިރިމީހާ ގެއްލެން ދިމާވާ އަނެއް ސަބަބަކީ، ފިރިމީހާ އޭނާގެ އަނބިމީހާއާއެކު އެއްދާންވާން ބޭނުންވުމުން އެކަން އަނބިމީހާ މަނާކުރުމެވެ. އެއީ އަނބިމީހާ ފިރިމީހާއަށް އަދާކޮށްދޭން ޖެހޭ ހައްގެކެވެ. އަނބިމީހާގެ ފަރާތުން ފިރިމީހާއަށް މި ހައްގު އަދާނުކޮށްދޭނަމަ ފިރިމީހާ ވަރަށް ފަސޭހައިން ފޫހި ވާނެއެވެ. އަނބިމީހާގެ ފަރާތުން އެ އުފާ ނުލިބޭނަމަ ތިމާގެ ފިރިމީހާ އެހެން އަންހެނެއްގެ ގާތަށް ދިއުން ގާތެވެ. އެހެންކަމުން ފިރިމީހާގެ އެ ހައްގު އަދާކޮށްދިނުން މުހިންމެވެ.\nފިރިމީހާ ގެއަށް އަންނައިރު އަނބިމީހާ ގޭތެރޭ މަސައްކަތުގައި މަސްއޫލުވެގެން ގޮސް ޒީނަތްތެރިނުވެ ހުންނަނަމަ ވަރަށް ފޫހިވާނެއެވެ. އަދި ފިރިމީހާ ބޭރަށް ދިޔަ ނުދީ ނުވަތަ ވަކި ކަމެއް ކުރިޔަ ނުދީ މާ ބޮޑަށް ހިފަހައްޓާ، ފިރިމީހާ ކުރާ ކަންކަމަށް ފާރަވެރިވާނަމަވެސް އަނބިމީހާދެކެ ފޫހިވާނެއެވެ. މިނިވަންކަމަކީ ކޮންމެ މީހަކަށްވެސް ވަރަށް މުހިންމު އެއްޗެކެވެ. އެގޮތުން އަބަދުވެސް ފިރިމީހާއަށް އިތުބާރު ކުރަން ވާނެއެވެ.\nމަތީގައި ބުނެވިދިޔަ ގޮތްގޮތަށް ފިރިމީހާއަށް ހިދުމަތްކޮށްދެވޭނަމަ އިތުރު އަނބިން ހޯދުމަކީ ފިރިމީހާ ބޭނުންވާނެ ކަމެއް ނޫނެވެ. އެހެންކަމުން ފިރިމީހާ އެހެންމީހަކާއި ކައިވެނިކުރުމުން ރޮއި ހިތާމަ ކުރުމަށްވުރެ އެކަން ވުމުގެ ކުރިން އަޅަންހުރި ފިޔަވަޅުތައް އަޅާށެވެ.


ތަޢާރަފް | Halif Atoll\nތިލަދުންމަތީ އުތުރުބުރި ( ހއ. އަތޮޅު ) އަކީ ރާއްޖޭގެ އެންމެ އުތުރުގައިވާ އަތޮޅެވެ. މިއަތޮޅަކީ، އާބާދީއަށް ބަލާއިރު ރާއްޖޭގެ4ވަނައަށް އެންމެއާބާދީ ބޮޑުއަތޮޅެވެ. ރާއްޖޭގެ ނިސްބަތުން އާބާދީގޮތުން ތިންވަނަ އަތޮޅުގެ ގޮތުގައި ހއ. އަތޮޅު އޮތުމަށްފަހު ހަތިފުށީ މީހުން ހަނިމާދުއަށް ބަދަލުވުމާއެކު އާބާދީގެގޮތުން ހަތަރުވަނަ އަތޮޅުގެ ގޮތުގައި ހިމެނުނީއެވެ. މި އަތޮޅަކީ މީހުން ދިރިއުޅޭ 14 ރަށުގެ މައްޗަށް އެކުލެވިގެންވާ، އަތޮޅު އާބާދީގައި 21529 މީހުން ހިމެނޭ އަތޮޅެކެވެ. މިއަތޮޅުގެ އަތޮޅުވެރިކަންކުރާ ރަށަކީ ދިއްދޫއެވެ. އެހެންނަމަވެސް ދާދިމަދު ދުވަސްކޮޅަކަށް އަތޮޅުވެރިކަން ހޯރަފުއްޓަށް ބަދަލުވެގެން ދިޔައެވެ.\nތިލަދުންމަތީ ދެބައި ނުކުރާއިރު ( ބޮޑުތިލަދުންމަތި ހއ. ހދ. އަތޮޅު އެއް އަތޮޅެއްގެ ގޮތުގައި އޮތްދުވަސްވަރު ) އަތޮޅުވެރިކަން ކުރީ ހދ. ނޮޅިވަރަމްފަރުގައެވެ. އޭގެފަހުން އަތޮޅު ދެބައިކޮށް ހއ. އަތޮޅު އުފެދިފައިވަނީ 21 މެއި 1958 ގައެވެ. ހއ. އަތޮޅުގެ އެންމެ ފުރަތަމަ އަތޮޅުވެރިޔަކީ އަލްމުހުތަރަމް މުޙައްމަދު ޙަސަނެވެ. އޭގެފަހުން މިވީ 47 އަހަރުގެ ތެރޭގައި 14 އަތޮޅުވެރިން ވެރިކަން ކުރައްވާފައިވެއެވެ. އެންމެފަހުގެ އަތޮޅުވެރިޔަކީ ލ. މާބައިދޫ އާޝީރުވާދީ މުޙައްމަދު ރަޝީދެވެ\nތިލަދުންމަތީ އުތުރުބުރީގައި ޖުމްލަ 42 ރަށް އޮވެއެވެ. މީގެތެރެއިން 2006 ވަނައަހަރާ ޖެހެންދެން މިއަތޮޅުގައި މީހުން ދިރިއުޅެމުންދިޔައީ ޖުމްލަ 16 ރަށުގައެވެ. ނަމަވެސް މިދެންނެވި ތާރީޚްގެ ފަހުން، މިއަތޮޅު ބެރިންމަދޫ ރައްޔިތުން ހޯރަފުއްޓަށް ބަދަލުކުރެވުނެވެ. އަދި މިއަތޮޅު ހަތިފުށީ ރައްޔިތުން 2007 ވަނައަހަރު ހދ. ހަނިމާދޫއަށް ބަދަލުކުރެވުނެވެ. އެހެންކަމުން މިހާރު މިއަތޮޅުގައި މީހުން ދިރިއުޅެނީ ޖުމްލަ 14 ރަށުގައެވެ\nޖުމްލަގޮތެއްގައި ބަލާއިރު މިއަތޮޅުގެ ގިނަ ރަށްރަށަކީ ބިންބޮޑެތި ލަފާފުރަން ފަސޭހަ ރަށްރަށެވެ\nއަތޮޅަށްލިބޭ އާމްދަނީ އިތުރުކުރުން\nއަތޮޅު ކައުންސިލްގެ މާއްލިއްޔަތު މުއްސަނދި ކުރުމުގެ ގޮތުން އޭރުގެ އަތޮޅުކޮމިޓީން ޢިމާރާތް ކޮށްފައިވާ '' ގެލެކްސީ ޢިމާރާތާއި، އުތުރުހިޔާ ޢިމާރާތުން އަތޮޅު ކައުންސިލަށް އާމްދަނީ ލިބެއެވެ. އަދި މީގެއިތުރުން ލާމަރުކަޒީ ޤާނޫނުގެ ދަށުން ކައުންސިލްތައް އުފެދުނުފަހުން ކައުންސިލްގެ ފުރަތަމަ ދައުރުގައި 20 މެއި 2013 ގައި ބޭސްފިހާރައެއް ހުޅުވާ ރައްޔިތުންނަށް ޚިދުމަތް ދެމުން ގެންދެވެއެވެ. މީގެއިތުރުން މިހާރު ހިންގަމުންމިދާ ދެވަނަ ދައުރުގައިވެސް ކައުންސިލަށް އާމްދަނީ ލިބޭނެ އިތުރުގޮތްތައް ތަޢާރަފް ކުރުމުގެ މަސައްކަތް ކުރެވެމުން އެބަދެއެވެ. އޭގެތެރޭގައި އަތޮޅު ކައުންސިލްގެ '' ރެހެންދި ލާންޗް '' ބޭނުންކޮށްގެން '' ފަހިދުވެލި '' ގެ ނަމުގައި ދަތުރުކުރެވޭނެ ޕްރޮގްރާމެއް ތަޢާރަފް ކުރުމާއި '' ފަހިއަރަނި '' ގެ ނަމުގައި އަތޮޅުގެ އެކި އިދާރާތަކުގައި މަސައްކަތްކުރައްވާ މުވައްޒަފުންނަށް ސްކީމެއް ތަޢާރަފްކުރުން ހިމެނެއެވެ\nތިލަދުންމަތީ އުތުރުބުރިއަކީ ފަޚުރުވެރި ތާރީޚަކާއި މުއްސަނދި ޘަޤާފަތެއް އޮތް އަތޮޅެކެވެ. ޕޯޗްގީޒުންގެ އަޅުވެތިކަމުން މިލޮބުވެތި ދިވެހި ޤައުމު ސަލާމަތްކުރެއްވި ހިއްވަރުގަދަ، ލާމަސީލު ބަޠަލު އައްސުލްޠާނުލްޣާޒީ މުޙައްމަދު ތަކުރުފާނުލްއަޢުޒަމަކީ މިއަތޮޅު އުތީމުގެ ބޭފުޅަކަށްވާތީ ތާރީޚީގޮތުން މިއަތޮޅު ވަނީ މުޅިރާއްޖެއަށް މަޝްހޫރު އަތޮޅަކަށް ވެފައެވެ. އުތީމު މަހާރަދުންނާއި، އެމަހާރަދުންގެ އެހީތެރިން ޕޯޗްގީޒުންނާ ހަނގުރާމައަށް ނުކުމެވަޑައިގަތުމުގެ ކުރިން ކީރިތި ﷲގެ ޙަޟްރަތުން ނަޞްރަށް އެދިވަޑައިގެން ދުޢާކުރެއްވި އުތީމު ކަނދުވަލު މިސްކިތަކީ ތާރީޚީގޮތުން ފާހަގަކޮށްލެވޭ، ގިނަ ދުވަސްވީ އަގުހުރި ބިނާއެކެވެ. މި މިސްކިތަކީ އެޒަމާނުގެ ދިވެހިންގެ މަސައްކަތްތެރިކަމާއި، ފާޑުވެރިކަން ވަރަށް ރީތިކޮށް ހާމަވެގެންދާ އަގުހުރި ތަރިކައެކެވެ\nއަތޮޅު ރައްޔިތުން ކުރަމުންދާ މައިގަޑު މަސައްކަތް\nޒަމާނުއްސުރެ މިއަތޮޅު މީހުން ދިރިއުޅުމަށް ކުރާ މައިގަނޑު މަސައްކަތަކީ މަސްވެރިކަމާއި، ދަނޑުވެރިކަމެވެ. ހަލުއިކަމާއެކު ފުޅާވަމުން އަންނަ ފަތުރުވެރިކަމުގެ ދާއިރާގައި ޙަރަކާތްތެރިވާ ޒުވާނުންވެސް މިހާރު މަދެއް ނޫނެވެ. ކަނޑު މަސްވެރިކަމަށް އެންމެ މަޝްހޫރު ރަށަކީ އިހަވަންދޫއެވެ. ދަނޑުވެރިކަމަށް އެންމެ ފާހަގަކޮށްލެވެނީ ކެލާ، ބާރަށް، ފިއްލަދޫއެވެ. ބޮޑުކަންނެލީގެ މަސްވެރިކަމަކީ ވެސް މިހާރު މިއަތޮޅުގައި އެކަށީގެންވާ ގޮތެއްގައި ކޮށްއުޅޭ މަސައްކަތެކެވެ\nތިލަދުންމަތީ އުތުރުބުރީ ރަށްރަށުގެ ސްކޫލްތަކުން ޖުމްލަ 3178 ކުދިން ތަޢުލީމް ޙާޞިލް ކުރަމުން ގެންދެއެވެ. މިއަތޮޅުގައި ޖީ.ސީ.އީ އޭލެވެލްއަށް ކިޔަވައިދޭ3ސްކޫލު ހުރެއެވެ. އެއީ ހއ. އިހަވަންދޫ މަދަރުސާއާއި، ހއ. ހޯރަފުށީގައިހުންނަ ހއ. އަތޮޅު މަދްރަސާއާއި، ހއ. އަތޮޅު ތަޢުލީމީ މަރުކަޒެވެ. އަދި ޖީ.ސީ.އީ އޯލެވެލްއަށް ކިޔަވައިދޭ 14 ސެކަންޑްރީ ސްކޫލް ހުރެއެވެ. އަދި މިއަތޮޅު ކޮންމެ ރަށެއްގައި ޕްރީސްކޫލެއް ހުރެއެވެ. ރާއްޖޭން ބޭރުގައާއި، މާލޭގައިވެސް މިއަތޮޅުގެ ދަރިން ތަޢުލީމު ޙާސިލްކުރަމުން ގެންދެއެވެ\nޞިއްޙީ ޚިދްމަތް ވެސް މިއަދު މިވަނީ ވަރަށް ބޮޑަށް ފުޅާވެފައެވެ. ޞިއްޙީ ދާއިރާ ތަރައްޤީވަމުން މިދަނީ ވަރަށް ހަލުއި ސްޕީޑެއްގައެވެ. އަތޮޅުގައި ހުރި ޞިއްޙީ ޚިދްމަތްދޭ އެންމެ އިސް ތަނަކީ ދިއްދޫގައި ހުންނަ ހއ. އަތޮޅު ހޮސްޕިޓަލެވެ. މީގެ އިތުރަށް ދިއްދޫ ފިޔަވާ އަތޮޅުގެ އަނެއް 13 ރަށުގައި ޞިއްޙީމަރުކަޒުވަނީ ޤާއިމުކުރެވިފައެވެ. އަދި އެތަންތަނުގައި ޑޮކްޓަރުންނާއި ނަރުހުން މަސައްކަތް ކުރައްވަމުން ގެންދަވައެވެ\nމިއަތޮޅުގައި ސަރުކާރުން ކަރަންޓް ލައިދެއްވާފައިވަނީ3ރަށެއްގައެވެ. އެ ރަށްރަށަކީ ދިއްދޫ، ހޯރަފުށި، ތުރާކުނެވެ. އޭ.ޑީ.ބީގެ ލޯނުއެހީ ލިބިގެން ސަރުކާރުން ހިންގަވާ އައުޓަރ އައިލެންޑް އިލެކްޓްރިފިކޭޝަން ޕްރޮޖެކްޓްގެ ދަށުން ހއ. ކެލާ، އިހަވަންދޫ، ބާރަށަށް މިހާރުވަނީ ކަރަންޓް ދޫކުރަންފަށާފައެވެ. މީގެއިތުރުން މިއަތޮޅުގެ 8 ރަށެއްގައި ހުންނަނީ އެރަށްރަށުގެ ރައްޔިތުން ޚަރަދުކޮށްގެން ލާފައިވާ ކަރަންޓެވެ. ނަމަވެސް މި ހުރިހާރަށެއްގެ އިންޖީނުގެތައް މިހާރުވަނީ ސަރުކާރުން އުފައްދާފައިވާ ޔުޓިލިޓީސް ކުންފުންޏަކާ ޙަވާލުކޮށް އެކުންފުނިން ހިންގަން ފަށާފައެވެ. ކޮންމެ ރަށަކަށްވެސް 24 ގަޑިއިރުގެ ކަރަންޓް ލިބެންހުރެއެވެ\nތިމާވެށީގެ ގޮތުން މިއަތޮޅުގެ ގިނަ ރަށްރަށަށް ދިމާވެފައިވާ އެންމެ ބޮޑު އެއް މައްސަލައަކީ ރަށްގިރުމުގެ މައްސަލައެވެ. ޚާއްސަކޮށް ދިއްދުއަކީ ތިމާވެށީގެ މައްސަލަތައް ބޮޑު ރަށެކެވެ. އެގޮތުން ދިއްދޫގެ ބިންހިއްކިފަހުން ދިއްދޫގެ ހުޅަނގުފަރާތުން އާދަޔާޚިލާފު ބާރުމިނެއްގައި ގިރަމުންގޮސް ވަރަށްގިނަ އަދަދެއްގެ ރުއްގަސް ވެއްޓި އެސަރަޙައްދުގައިވާ ހޮޅުއަށިގެ ބިންދައިގެންގޮސް އެތަނަށް މިހާރުދަނީ ރާޅުއަރަމުންނެވެރަށްރަށުގެ ނާޒުކު ތިމާވެށި ޙިމާޔަތްކުރުމުގެ ގޮތުން މަގުމަތީގައާއި ހޭޅިފަށުގައި ގަސް އިންދުމަކީ އެކިއެކި މުނާސަބަތުތަކާ ގުޅުވައިގެން ވަރަށް ގިނައިން ކުރެވެމުންދާ ކަމެކެވެ. އަދި އުކާލެވޭ ކުނިބުނީގެ ސަބަބުން ރަށްރަށުގެ ހިތްގައިމު ފަރުތަކަށާއި، ރީތި ގޮޑުދޮށްތަކަށް ލިބޭ ގެއްލުންތައް ކުޑަކުރުމުގެ ގޮތުން ކުނި އަޅާނެ ކުނި ކޮށިތައް މިހާރުވަނީ ތައްޔާރުކުރެވިފައެވެ


Mas Baanan Gos Ulhenikoh Fu'maigen Ai Tholhieh Herunee Karah! - Vaguthu\nއުމުރުން 16 އަހަރުގެ އިދުލްގެ ކަރަށް ތޮޅި ހެރިފައި-- ފޮޓޯ: މީސްމީޑިއާ\nއިންޑޮނޭޝިއާގައި މަސްވެރިކަމަށް ނުކުމެ އުޅުނު ކުއްޖެއްގެ ކަރަށް، ފުންމައިގެން އައި ތޮޅިހެއް ހެރިއްޖެއެވެ.\nއުމުރުން 16 އަހަރުގެ މުހައްމަދު އިދުލް ނަމަކަށް ކިޔާ މި ފިރިހެން ކުއްޖާ މަހަށް ނުކުމެ އުޅުނީ އޭނާގެ އާއިލާގެ މީހުންނާއި އެކީ އިންޑޮނޭޝިއާގެ ރަށެއް ކަމަށްވާ ބުޓޮންގެ އިރުދެކުނުގެ ކަނޑަށެވެ.\nއެ ތޮޅި އެކުއްޖާގެ ކަރަށް ވަތ ްގޮތަށް ވަނީ އެއްކޮޅުން ފޫ އަޅުވާފައެވެ. އިދުލްގެ އާއިލާ މީހުން އަވަސްވެގަތީ އޭނާ ހޮސްޕިޓަލަށް ގެންދިއުމަށެވެ. ހޮސްޕިޓަލަށް ގެންދިއުމުން ޑޮކްޓަރުން ވަނީ އޭނާގެ ސާޖަރި ދެ ދުވަސް ފަހުން ކުރުމަށް އަންގައި އޭނާއަށް އެވަގުތު ދެވެން ހުރި ފަރުވާތައް ދީފައެވެ.\nއިދުލްގެ ކަރުން ނަގާފައިވާ ތޮޅިގެ ތުނބު--ފޮޓޯ: މީސްމީޑިއާ\nމީސްމީޑިއާގައި ދައުރުވަމުން އަންނަ ފޮޓޯތަކުން ފެންނަ ގޮތުގައި އެ ތޮޅި ހެރިފައިވަނީ އެކުއްޖާގެ ކަރުގެ ފަހަތަށް ވާ ގޮތަށެވެ. ބައެއް ފަރާތްތަކުން ބުނެފައިވަނީ ކަރުގެ މެދަށް ހެރުނު ނަމަ އޭނާ ދިރިހުރުމުގެ ފުރުސަތު ކުޑަކަމަށެވެ.\nއޮޕަރޭޝަނަށް ހާއްސަ2ޑޮކްޓަރުންނާއި ހޭނައްތާ2ޑޮކްޓަރުންނާއި ގުޅިގެން ކުރިއަށް ގެންދިޔަ މި ސާޖަރީ ވަނީ2ގަޑިއިރަށް ދިގު ދެމިގެން ގޮސްފައެވެ. އޭނާގެ ސާޖަރީ ކުރި ޑޮކްޓަރުންގެ ޓީމުން ބުނެފައިވަނީ ސާޖަރީ ކޮށްފައިވަނީ އޭނާގެ ކަރުގެ މައި ނާރަށް ވަރަށް ބަލައިގެން ކަމަށާއި ތޮޅި ހުރީ މައިނާރަށްވެސް ކޮންމެވެސް ވަރަކަށް އަސަރު ކުރާ ގޮތަށް ވަދެފައި ކަމަށެވެ.\nއަދި އެފަރާތުން ބުނެފައިވަނީ އިދުލްގެ ނަސީބު ވަރަށް ރަނގަޅު ކަމަށާއި، މީގެ ކުރިން އެގޮތަށް ކަރަށް ތޮޅިއެއް ހެރިގެން އަންނަ ފަރާތްތަކުން ދުނިޔޭގައި ތިބި ނަމަވެސް ކޮންމެވެސް ކަހަލަ އައިބެއް އެމީހެއްގެ ކިބައިން ފެންނަން ހުންނާނެ ކަމަށެވެ.\nއިދުލްގެ އާއިލާއިން ބުނެފައިވަނީ ސާޖަރީއަށް ފަހު އޭނާގެ ހާލު ރަނގަޅު ނަމަވެސް އޭނާގެ ގައިގައި ހުމުގެ އަަސަރު ހުރި ކަމަށެވެ. އަދި ހުމުގެ އަސަރު ކެނޑުމުން އޭނާ ގެއަށް ދޫކޮށްލާނެ ކަމަށް ޑޮކްޓަރުން ވަނީ ބުނެފައެވެ.\nޖެނުއަރީ 27, 2020 10:28\nފެބުރުއަރީ 14, 2020 20:39


މާފަރުގައި އެއްވަގުތެއްގައި ދެޕާޓީގެ ދެޖަލްސާ ހިގަމުންދަނީ. | Landhooinfo\nމާފަރުގައި އެއްވަގުތެއްގައި ދެޕާޓީގެ ދެޖަލްސާ ހިގަމުންދަނީ.\nއަޙްމަދު ދާއޫދު / ލަންދޫ6އަހަރު ކުރިން\tComments Off on މާފަރުގައި އެއްވަގުތެއްގައި ދެޕާޓީގެ ދެޖަލްސާ ހިގަމުންދަނީ.\nއިސްލާމިކް މިނިސްޓްރީގެ ވާހަކަ ތަކަށް އަނެއްކާވެސް މާފަރު ކައުންސިލުން ރައްދުދީފި.\nކުރީގެރައީސް އަލްފާޟިލް މުޙައްމަދު ނަޝީދު މާފަރަށް ކުރައްވާ ދަތުރުފުޅުގެ ތެރެއިން / ފޮޓޯ: ޢަބުދުﷲ ޙަމީދު ( ފޭސްބުކު )\nނ.މާފަރުގައި މިރޭ ދެޕާޓީގެ ދެޖަލްސާ އެއްގަޑިއެއްގައި ހިނގަމުން އެބަދެއެވެ. އެއީޕީޕީއެމް ގެ ޖަލްސާއަކާއި، އެމްޑީޕީގެ ޖަލްސާއެކެވެ.\nމިރޭ މިހިނގާ ދެޖަލްސާއާއި، ބެހޭގޮތުންމަޢުލޫމާތުދެމުން މާފަރު މީހަކު ބުނީ އެމްޑީޕީގެ ޖަލްސާހިނގަމުންދަނީ މާފަރު ޕްރީސްކޫލްގައި ކަމަށާއި، ޕީޕީއެމްގެ ޖަލްސާ ހިނގަމުންދަނީ މާފަރު ސްކޫލްގައި ކަމަށެވެ.\nއެމްޑީޕީގެ ޖަލްސާއަކީ މިއަދު މާފަރަށް ވަޑައިގެންނެވި ކުރީގެ ރައީސް އަލްފާޟިލް މުޙައްމަދު ނަޝީދު ވަޑައިގެންނެވުމާއި،ގުޅިގެން އަދި މިމަހުގެ 17 ގައި މާފަރުގައި ބޭއްވުމަށް ހަމަޖެހިފައިވާ ބައިއެލެކްޝަންގައި އެމްޑީޕީގެ ފަރާތުން ވާދަކުރާ ކެނޑިޑޭޓަށް ތާއީދު ހޯދުމަށް ބާއްވާ ޖަލްސާއެކެވެ.\nހަމައެހެންމެ ޕީޕީއެމްގެ މާފަރު ގޮފިންވެސް މައުލޫމާތު ދެއްވި ގޮތުގައި އެބޭފުޅުންގެ ޖަލްސާއަކީވެސް ޕީޕީއެމްގެ ފަރާތުން މި ބައިއެލެކްޝަންގައި ވާދަކުރައްވާ ބޭފުޅަށް ތާއީދުހޯދުމަށް ބާއްވާ ޖަލްސާއެއްކަމަށެވެ.\nމިދެ ޖަލްސާ އެއްފަހަރާ މާފަރުގައި ހިނގަމުން ދިޔަކަމުގައިވިޔަސް އަދި މިހާތަނަށް އެއްވެސް ކަހަލަ ހަމަނުޖެހުމެއް ހިނގާފައެއްނުވެއެވެ.ނަމަވެސް މިއަދު މެންދުރެއްހާއިރު ކުރީގެ ރައީސް އެރަށަށް ވަޑައިގަތުމުން އެރަށުގެ އަންހެންވެރިންގެ ބަޔަކާ އެމަނިކުފާނާ ދެމެދު ބަހުގެ ހަމަލާތަކެއް ބަދަލުކުރެވުނު ކަމަށް މާފަރުގައި ހުންނަ ލަންދޫއިންފޯގެ ރިޕޯޓަރު މިއަދު ވަނީ މަޢުލޫމާތު ދެއްވާފައެވެ.\nމިރޭގެ މިޖަލްސާގައި ބައިވެރިވުމަށް ނ.މާޅެންދޫގެ ބަޔަކާއި، ނ.ލަންދޫގެ ބަޔަކުވެސްވަނީ މާފަރަށް ގޮސްފައެވެ. ލަންދޫއިންފޯއަށް މައުލޫމާތު ލިބިފައިވާ ގޮތުގައި ލަންދޫން މާފަރަށްދިޔަގުރޫޕްގައި ގާތްގަޑަކަށް ވިއްސަކަށް މީހުން ހިމެނޭއިރު މާޅެންދޫން ދިޔަގުރޫޕްގައިވެސް ތޭރަވަކަށް މީހުން ހިމެނޭނެއެވެ.\nމާފަރުގައި ބަޔަކު ވިހައްވެއްޖެ.\nނ މާފަރުގައި ފަރުމަހެއް ކައިގެން3މީހަކު ވިހަވެ، ނ އަތޮޅު ހޮސްޕިޓަލްގައި ފަރުވާދޭން ފަށައިފިއެވެ. ނ އަތޮޅު ހޮސްޕިޓަލުން …


SunOnline: Irumathee Europe ge ithuru airline thakun Raajje ah dhathuru thah fashan mashvaraa kuranee\nއިރުމަތީ ޔޫރަޕުގެ އިތުރު އެއާލައިންތަކުން ރާއްޖެއަށް ދަތުރުތައް ފަށަން މަޝްވަރާ ކުރަނީ\nއަހުމަދު މިޒްޔާލް 22 Jul 2021, 20:40\nރަޝިއާއާއި އިރުމަތީ ޔޫރަޕުން ރާއްޖެއަށް އިތުރު އެއާލައިންތަކުގެ ދަތުރުތައް ފެށުމާ ގުޅޭގޮތުން މަޝްވަރާކޮށްފި އެވެ.\nޓޫރިޒަމް މިނިސްޓަރު ޑރ. އަބްދުﷲ މައުސޫމު ބައިވެރިވެވަޑައިގެންނެވި އެ ބައްދަލުވުން ކުރިއަށްގެންދިޔައީ ރަޝިއާގައި ގާއިމުކޮށްފައިވާ ދިވެހި ޓުއާ އޮޕަރޭޓަރެއް ކަމަށްވާ ރިސޯޓް ލައިފް ހޮލިޑޭސް އާއި ރެޑްވިންގްސް އެއާލައިންއާ ގުޅިގެންނެވެ.\nމޮސްކޯއާއި ރާއްޖެއާ ދެމެދު ސީދާ ފުލައިޓްތައް ފެށުމަށް މަޝްވަރާކޮށް އިއްޔެ ބޭއްވި އެ ބައްދަލުވުމުގައި މިނިސްޓަރު މައުސޫމް ވަނީ ރާއްޖޭގެ ފަތުރުވެރިކަމާ ގުޅުންހުރި މައުލޫމާތު ރެޑްވިންގްސް އެއާލައިން އޮޕަރޭޓުކުރާ ޒިއާ ޓުއާސް އާއި މޮސްކޯގެ ޒުކޮވުސްކީ އިންޓަނޭޝަނަލް އެއާޕޯޓުގެ ސީއީއޯ ތޯމަސް ވައިސްވިލާއަށް ހިއްސާކުރައްވާފަ އެވެ.\nބައްދަލުވުމަށްފަހު ޒިއާޓުއާސްއާއި ރިސޯޓްލައިފް ހޮލިޑޭސްއާ ދެމެދު މިކަމާ ގުޅޭ އެމްއޯޔޫއެއްގައިވެސް ވަނީ ސޮއިކޮށްފަ އެވެ.\nއެ ރަސްމިއްޔާތުގައި ވާހަކަ ދައްކަވަމުން މިނިސްޓަރު މައުސޫމް ވަނީ ރާއްޖޭގެ ފަތުރުވެރިކަމުގެ ސިނާއަތުގައި ރަޝިއާ މާކެޓުގެ މުހިންމުކަމާއި ރާއްޖެ މަގުބޫލު މަންޒިލަކަށް ހެދުމަށް ރަޝިއާގެ ޓްރެވަލް ޓްރޭޑް ޕާޓްނަރުން ކުރާ މުހިންމު މަސައްކަތްތައް ފާހަގަކުރެއްވާފަ އެވެ.\nމީގެ އިތުރުން މިއަދު ޖުލައި 22ވަނަ ދުވަހު ރިސޯޓްލައިފްއާއި ރަޝިއާގެ ނޯޑްވިންޑްސް އެއާލައިންއާއެކު ބޭއްވި މަޝްވަރާތަކުގައި ވެސް މިނިސްޓަރު މައުސޫމް ވަނީ ބައިވެރިވެވަޑައިގެންފަ އެވެ. އެ ބައްދަލުވުމުގައި ރާއްޖެއަށް ދަތުރުތައް ފެށުމަށް އެއާލައިންތަކަށް ހުރި ފުރުސަތުތަކަށް އަލިއަޅުވާލެއްވެވި އެވެ. އަދި ވަކިން ހާއްސަކޮށް ގަން އިންޓަނޭޝަނަލް އެއާޕޯޓަށް ދަތުރުތައް ފެށުމަކީ ސަރުކާރުން އެދޭ ކަމެއް ކަމަށް ފާހަގަކުރެއްވި އެވެ.\nރިސޯޓްލައިފް ހޮލިޑޭސްގެ ދައުވަތަކަށް މިނިސްޓަރު މައުސޫމް ކުރައްވާ އެ ދަތުރުގައި މޮސްކޯގައި ހުންނަ ރިސޯޓްލައިފް ހޮލިޑޭސްގެ އޮފީހަށް ވެސް ވަނީ ޒިޔާރަތް ކުރައްވާފަ އެވެ.\nރަޝިއާއާއި އިރުމަތީ ޔޫރަޕުން ރާއްޖެއަށް އަންނަ ފަތުރުވެރިންގެ އަދަދު ދަނީ އިތުރުވަމުންނެވެ. މިއަހަރުގެ މިހާތަނަށް ރާއްޖެއަށް އައި ފަތުރުވެރިންގެ ތެރެއިން 23.8 ޕަސެންޓަކީ ރަޝިއާގެ ފަތުރުވެރިންނެވެ.\n"އުންމީދަކީ ފަތުރުވެރިކަން ބަލްގޭރިއާގައި އިޝްތިހާރުވުން"


Rowdy Rathore ge dhevana bai 2020 gai - One Online\nރައުޑީ ރާތޯރު ގެ ދެވަނަ ބައި 2020ގައި\n2012 ވަނަ އަހަރު ނެރުނު ފިލްމް ރައުޑީ ރާތޯރް އަކީ ބޮކްސް އޮފީހުގައި ބޮޑު ކާމިޔާބީއެއް ލިބިފައިވާ ފިލްމެކެވެ. ސަންޖޭ ލީލާ ބަންސާލީ އުފެއްދި އެ ފިލްމުގެ ލީޑް ރޯލުން ފެނިގެން ގޮސްފައި ވަނީ އަކްޝޭ ކުމާރެެވެ.\nފަހުގެ ހަބަރުތައް ބުނާ ގޮތުގައި ސަންޖޭ އާއި އަކްޝޭ ގުޅިގެން ރައުޑީ ރާތޯރު ދޭއް ނެރުމުގެ މަސައްކަތް ފަށައިފިއެވެ. މިފަހަރު އަކްޝޭ އަކީ ފިލްމުގެ އެކްޓަރުގެ އިތުރުން ޕްރޮޑިއުސަރުވެސް މެއެވެ.\nފިލްމުގެ ދެވަނަ ބައެއް ހެދުމުގެ ވާހަކަތައް ދެކެވޭތާ ދުވަސްތަކެއް ވެފައިވާއިރު އަކްޝޭގެ އެހެން ފިލްމުތަކުގެ މަސައްކަތްތައް މިހާރުވެސް ވަނީ ޑިލޭވެފައެވެ.\nޖެނުއަރީ 2018 ގައި ސަންޖޭގެ ފިލްމު ޕެޑްމޭން ރިލީސްކުރާ ތާރީހު ފަސްވެފައިވާކަން ހާމަކުރަން ބޭއްވި ނޫސްވެރިންގެ ބައްދަލުވުމުގައި އަކްޝޭ ވަނީ ރައުޑީ ރާތޯރު2ގެ ވާހަކަ ކުޑަކޮށް ހިއްސާކޮށްފައެވެ. ޕެޑްމޭން ގެ އެކްޓަރަކީވެސް އަކްޝޭއެވެ.\nރައުޑީ ރާތޯރު2ނެރެން ހަމަޖެހިފައިވަނީ 2020ގައެވެ. ފުރަތަމަ ފިލްމު ޑައިރެކްޓްކޮށްފައި ވަނީ ޕްރަބޫ ދޭވާއެވެ. ނަމަވެސް ދެވަނަ ބައި ޑައިރެކްޓް ކުރަނީ އެހެން ޑައިރެކްޓަރެއްކަމަށްވެއެވެ. ރައުޑީ ރާތޯރުގެ ފުރަތަމަ ފިލްމުގެ ބަތަލާއަކަށް ސޮނާކްޝީ ފެނިފައިވާއިރު ދެވަނަ ސީކުއިލްގައި ފެނިގެން ދާނެ ބަތަލެއް އަދި ހާމަކޮށްފައެއް ނުވެއެވެ.


India gai MTCC ge namugawi bodu musaara aa eku vazeefaa dheyn kuri iulaan akee scam eh! | ThePress\nބޮޑު މުސާރައިގައި އިންޑިއާއިން މީހުން ހޯދަން ކުރި އިއުލާނަކީ ސްކޭމެއް!\n28 October 2021, 18:58\nއިންޑިއާގެ އަފްރީން އިންޓަނޭޝަނަލް ނަމަކަށް ކިޔާ ކުންފުންޏެއް މެދުވެރިކޮށް، އެމްޓީސީސީން ވަޒީފާގެ ފުރުސަތު ހުޅުވާލައި އިއުލާނެއް ކޮށްފައި ނުވާނެ ކަަމަށާއި އެއީ ސްކޭމެއް ކަމަށް އެމްޓީސީސީގެ ސީއީއޯ އާދަމް އާޒިމް ވިދާޅުވެއްޖެއެވެ.\nއާޒިމް މިހެން ވިދާޅުވީ، އިންޑިއާގައި އެފަދަ އިއުލާނެއް ކޮށްފައިވާ ކަމަށާއި އެ އިއުލާނުގައި މީހުން ހޯދުމަށް ޖަހާފައިވާ މަގާމުތަކަށް ދޭ މުސާރައަކީ ވަރަށް ބޮޑު މުސާރައެއް ކަމަށް ބުނެ ދުވަހު ނޫހެއް ކަމަށްވާ 'ދިޔަރެސް' ނޫހުން ޝާއިއު ކޮށްފައިވާ ހަބަރަކާ ގުޅިގެންނެވެ. މި ކަމާ ގުޅިގެން އާޒިމް ވިދާޅުވީ އެއީ އެމްޓީސީސީގެ އިއުލާނެއް ނޫން ކަމަށާއި އެ އިއުލާނަކީ ސްކޭމެއް ކަމަށެވެ. އަދި އަފްރީން އިންޓަނޭޝަނަލް ނަމަކަށް ކިޔާ ކުންފުނި މެދުވެރިކޮށް އެމްޓީސީސީން މުވައްޒަފުން ނުނަގާ ކަމުގެ ޔަގީން ކަން ވެސް އާޒިމް ދެއްވިއެވެ.\nއެމްޓީސީސީން މުވައްޒަފުން ހޯދަން ކޮށްފައިވާ އިއުލާނުގައި ވަނީ، 36 ދާއިރާއަކުން މުވައްޒަފުން ހޯދުމަށް އިއުލާނު ކޮށްފައެވެ. އޭގެ ތެރޭގައި ސުަޕަވައިޒަރަަކަށް 1700 ޑޮލަރު، ސިވިލް އިންޖިނިއަރުންނާއި މެކޭނިކަލް އިންޖިނިއަރުންނަށް 1600 ޑޮލަރު، އަދި ފޯމަނުންނަށް 1200 ޑޮލަރު ދޭނެ ކަމަށް އިއުލާނުގައި ވެއެވެ. އެންމެ ދަށް މުސާރައެއްގެ ގޮތުގައި އެ އިއުލާނުގައި އޮތީ ކްލީނަރަށް ދޭ މުސާރައެވެ. އެއީ 450 ޑޮލަރެވެ. ހަމައެއާއެކު ހެލްޕަރަކަށް 500 ޑޮލަރު، އޮފީސް ބޯއީ އަށް 550، އަދި ކޭޝިއަރަކަށް 750 ޑޮލަރު ދޭ ގޮތަށް އެ އިއުލާނުގައި ވެއެވެ.\nއިންޑިއާ ކުންފުންޏަކުން އެމްޓީސީސީގެ ނަމުގައި ވަޒީފާ ދިނުމަށް ކޮށްފައިވާ އިއުލާންގެ ސްކްރީން ޝޮޓެއް\nމިއީ ރާއްޖޭގައި މި މަގާމުތައް އަދާ ކުރާ މީހުންނަށް ދޭ އުޖޫރައާ ބަލާފައި ބޮޑު އަދަދެއް ކަމުން ގިނަ ބަޔަކު އަންނަނީ މި ކަމާ މެދު ސުވާލު އުފައްދަމުންނެވެ.\nމިފަދަ މައްސަލައެއް ފެންމަތި ވެފައިވާ އިރު، އެއީ ސްކޭމެއް ކަމަށް އާޒިމް ވިދާޅުވިއެވެ.\nމީގެ ކުރިން އެމްޓީސީސީގެ ސީއީއޯގެ މަގާމުގައި އިބްރާހިމް ޒިޔަތު ހުންނެވި ދުވަސްވަރު ރާއްޖެއިން ބޭރުން މުވައްޒަފުން ހަމަޖެއްސުމުގައި ކޮރަޕްޝަންގެ ކަންކަން ހިންގާފައިވާ ކަމަށް ތުހުމަތުކޮށް އޭސީސީން ވަނީ އެ މައްސަލަ ޕީޖީއަށް ފޮނުވާފައެވެ.\nއެ މައްސަލައިގައި ކަން ހިނގާފައިވާ ގޮތަށް ބަލާއިރު އެމްޓީސީސީން ހިންގާ ޕްރޮޖެކްޓުތަކުގައި މަސައްކަތް ކުރުމަށް ބޭނުންވާ ބިދޭސީން ރެކްރޫޓް ކުރުމަށް ރެކްރޫޓްމަންޓް އެޖެންސީތަކާ އެކު ވެފައިވާ އެއްބަސްވުމާ ހިލާފަށް، އެސްކޭ މޯލްޑިވްސް ޕްރައިވެޓް ލިމިޓެޑް އާއި، ކަންޓްރީ މޯލްޑިވްސް ޕްރައިވެޓް ލިމިޓެޑް އަށް ނާޖާއިޒު ފައިދާ ލިބޭގޮތަށް، ކަން ކޮށްފައިވާ ކަމަށް އޭސީސީން ބުނެއެވެ.\nހަބަރު ބިދޭސީން އިންޑިއާ އެމްޓީސީސީ


BREAKING NEWS: Uhthama Fandiyaaraa Dhekolha Ves Gina Heki Thakeh Hoadhaifi - Vaguthu\nއުއްތަމަ ފަނޑިޔާރާއި ދެކޮޅަށް ވެސް ގިނަ ހެކިތަކެއް ހޯދައިފި\n3 އަހަރު ކުރިން ( ފެބުރުއަރީ 13, 2018 )\nއުއްތަމަ ފަނޑިޔާރު އަބްދުﷲ ސައީދު އާއި ދެކޮޅަށް ގިނަ ހެކިތަކެއް ހޯދާފައިވާކަން ފުލުހުން ހާމަކޮށްފިއެވެ.\nފުލުހުން މިއަދު ހަވީރު ކުރިއަށްގެންދިޔަ ނޫސްވެރިންގެ ބައްދަލުވުމެއްގައި ވާހަކަދައްކަވަމުން ފުލުހުންގެ ތަރުޖަމާނު ސުޕުރިންޓެންޑް އޮފް ޕޮލިސް އަހުމަދު ޝިފާން ވަނީ އަބްދުﷲ ސައީދުއާ ދެކޮޅަށް މިހާތަނަށް ފުލުހުންނަށް ލިބިފައިވާ ހެކިތަކެއް ހާމަކޮށްފައެވެ.\nޝިފާން ވިދާޅުވީ، ފުލުހުން ބެލި ބެލުމުން ރާއްޖޭގެ ބޮޑު ކުންފުންޏަކުން ސްޕްރީމް ކޯޓުގެ ފަނޑިޔާރުންނަށް ނާޖާއިޒް މަގްސަދެއް ހިމެނޭގޮތަށް ދިންކަމަށް ތުހުމަތު ކުރެވޭ 2.4 މިލިއަން ޑޮލަރުގެ އެއް ބެނިފެޝިއަރީއަކީ އަބްދުﷲ ސައީދު ކަަމަށެވެ.\n"ރިޝްވަތުގެ ގޮތުގައި ލިބުނު ފައިސާ ބޭނުންކޮށްގެން ރާއްޖެ އާއި ރާއްޖެއިން ބޭރުން އަގުބޮޑެތި ޕްރޮޕަޓީސް ގަތުމާއި، އެތަންތަން ބަލަން ދަތުރުކޮށް، އެތަންތަނަށް ޒިޔާރަތްކޮށް މި ވިޔަފާރިތައް މިގޮތަށް ހިންގާކަމުގެ ކިތާބީ ހެކި އަޅުގަނޑުމެންނަށް ލިބިފައި ވަނީ. އަދި މިކަންކަން ވަނީ ފުލުހުންނަށް ޔަގީން ކުރެވިފައި". ޝިފާން ވިދާޅުވިއެވެ.\nމީގެ އިތުރުން އަބްދުﷲ ސައީދުގެ މައްޗަށް ފުލުހުންނަށް ކުރެވެ ޔަގީން ކަމަކީ ދައުލަތް ހިންގުމަށް ގަސްތުގައި ހުރަސް އަޅައި، އަދި އެކަންކަން ކުރުމަށް ސްޕްރީމް ކޯޓުގެ އައިޓީ ވިއުގާ ހުއްޓުމަކަށް ގެނައުމުގެ މަސައްކަތްކޮށްފައި ވަނީ ސީދާ އަބްދުﷲ ސައީދުގެ އަމުރުގެ ދަށުންކަމަށްވެސް ފުލުުހުންގެ ތަހުގީގަށް ޔަގީން ކުރެވިފައިވާކަމަށް ޝިފާން ވިދާޅުވިއެވެ.\nއަބްދުﷲ ސައީދު މައްޗަށް ފުލުހުން ކުރާ ތުހުމަތުތަކަކީ، ރިޝްވަތުގެ ގޮތުގައި ފައިސާ ހިފުމަށްފަހު ޝަރުއީ ހުކުމްތައް ވަކި ގޮތަކަށް ކުރުމާއި، ގާނޫނީ ގޮތުން އުފެދިފައިވާ ސަރުކާރު ގާނޫނާއި ހިލާފަށް ބަދަލު ކުރުމަށް މަގާމުގެ ނުފޫޒު ބޭނުންކޮށްގެން މަސައްކަތް ކުުރުން. ދައުލަތް ހިންގުން ހުރަސް އެޅުމާއި ޖިނާއީ އަދުލުގެ ނިޒާމް ހިންގުމަށް ގަސްތުގައި ހުރަސްއެޅުން ހިމެނެއެވެ.\nފުލުހުން ވިދާޅުވީ، ފުލުހުންގެ ތަހްޤީގަށް ހައްޔަރު ކުރެވިފައިވާ ބައެއް ފަރާތްތަކުން އެއްބާރުލުން ދެމެން ނުދޭކަމަށެވެ، އަދި އެ ފަރާތްތަކުގެ މައްޗަށް ފުލުހުންގެ ދައުރަށް ހުރަސް އެޅުމުގެ ދައުވާ ވަރަށް އަވަހަށް ކުރާނެކަމަށްވެސް ފުލުހުން ވިދާޅުވިއެވެ.\nފެބުރުއަރީ 13, 2018 17:09\nހެކި ނެތިގެންތަ ތި ތެޅިބާލަނީ... ޔާމިނު އެކައުންޓަށްވެސް ބައިތުލްމާލު ދިރުވާލިކަމުގެ ހެކި ލިބުނު...\nފެބުރުއަރީ 13, 2018 17:24\nހޯދާނެއޭ ހޯދާނެއޭ ހެކި އެކަނިތަ ހޯދާނީ ، ހުރިހާއެއްޗެއްވެސް ހޯދާނެ\nފެބުރުއަރީ 13, 2018 17:27\nއަދިވެސް އެހެން މީހުންނާ ދިމާލަށް ވަގަށްގޮވާތި ރީނދޫ ބާޣީ ބައިގަނޑު.\nފެބުރުއަރީ 13, 2018 18:19\nޙެހެ ތި ޤަބޫލްކުރވޭ ހެއްކެއްނޫން ތިޔަށް ކިޔަނީ. މީހުން ފްރޭމްކުރުން\nފެބުރުއަރީ 13, 2018 19:46\nހައްްޤް އަދަބުދީ ބަލަ ހުރިނުބައިކަން!\nފެބުރުއަރީ 13, 2018 20:29\nހައްތާވެސް ކާންދޭއަތުގަ ދަތްއަޅާމީހުން! މަނީ ޓޯލްކްސް ޕީޕަލް!\nފެބުރުއަރީ 13, 2018 21:25\nމިވަރުގެ ނުބައި ޢަމަލުތައް ފަނޑިޔާރުންލައްވާ ހިންގުވިމީހުން އެބަފެނޭނު ދިފާޢުގައި ނުކުމެ ކޮމެވެސް އެހެންދިމާކަށް މީހުން ސަމާލުކުރުވާ އޮޅުވާލަމުންދާ މަންޒަރު!\nފެބުރުއަރީ 13, 2018 22:08\nކޮބާ ރަންރީނދޫ ޓްވިޓަރޭ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. އިޓްސް ގޮނާ ސަކް ދޯ.\nފެބުރުއަރީ 13, 2018 22:13\nއަންނަ ހުކުރު ދުވަހު ބޮޑު އެއްވުމެއް ނޫން ކުޑަ އެއްވުމެއް ވެސް ނޯންނާނެއޭ ރަންރީނދޫ ޓްވިޓަރޭ މެން ހޭދެބައިވެގެން ނޫޅެއްޗޭ މީ މަމެންގެ ވެރިކަން އަދި މީ މަމެންގެ ގައުމު ދޯ. މިހާރު މިއޮތީ ލާރޖް ކޮށް ސްޓޭޓް އޮފް އެމެޖެންސީ ދެން ތަމެން މާ ބޮޑަށް ފުއްޕާނަމަ ހުކުރުވިލޭރޭ ނެރެލާނީ ސްޓޭޓް އޮފް އަލްޓިމޭޓް އެމެޖެންސީ އޭ އެއިރުން ހުންނާނެ ރަނގަޅަށް ރާކަނި މަސްކެވިފައި އޭ މަމެން ބުނަން ނެތީމު ދޯ. އިޓްސް ގޮނާ ސަކް ދޯ އެއިރުން.


15 kujjaku rape kuri kamah bunaa massala eh balanee\nފަނަރަ ކުއްޖަކު ރޭޕްކުރި ކަމަށް ބުނާ މައްސަލައެއް ބަލަނީ\nޖިންސީ ގޯނާއާ ދެކޮޅަށް ޒުވާން ދެ މީހަކު އަޑުއުފުލަނީ --\nކުޑަކުދިންތަކަކަށް ޖިންސީ ގޯނާކޮށް އެ ކުދިން ރޭޕްކުރި ކަމަށް ބުނާ މައްސަލައެއް ފެންމަތިވެ އެކަން ފުލުހުން ބަލަން ފަށައިފި އެވެ.\nމީގެ ދެތިން ދުވަސް ކުރީން ފެށިގެން ސޯޝަލް މީޑިއާގައި މި މައްސަލަތައް ވަނީ ފެންމަތިކޮށްފައެވެ. އަދި ކުދީން ރޭޕްކުރި ކަމަށް ބުނާ ސުކޫލު ދަރިވަރެއްގެ މައުލޫމާތު އާންމުކުރިއެވެ. އެ ދަރިވަރު އަމިއްލައަށް އެހެން މީހުން ކައިރި ދައްކާފައިވާ ވާހަކަތަކެއް ކަމަށް ބުނެ ޗެޓް ލޮގްތަކެއްވެސް ވަނީ އާންމުކޮށްފައެވެ.\nއެ ޗެޓްލޮގްތަކުގައި ބުނެފައިވާ ގޮތުން އެ ދަރިވަރު ވަނީ 15 ކުއްޖަކަށް ޖިންސީ ގޯނާކޮށްފައެވެ. އެ ކުދީން ރޭޕްކޮށްފައިވާ ކަމަށްވެސް އޭނާ ބުނެ އެވެ. އަދި އޭނާގެ އަނިޔާ ލިބުނު ބައެއް ކުދީންގެ ފޮޓޯ ބޭނުން ކޮށްގެން އޭނާ މިހާރު ދަނީ ބްލެކް މެއިލް ކުރަމުން ކަމަށްވެސް ބުނެއެވެ. އޭނާގެ ޖިންސީ އަނިޔާ ލިބުނު ކުދީންގެ ތެރޭގައި އޭނާގެ އާއިލާގެ ދެ އަހަރު ނުފުރޭ ކުދީންވެސް ހިމެނޭ ކަަމަށްވެސް ވެއެވެ.\nއެކަމާއި ގުޅިގެން ފުލުހުންނާ ތަކުރާރުކޮށް ސުވާލުކުރުމުން މިއަދު ބުނީ އެ މައްސަލަ ފުލުހުންގެ ސަމާލު ކަމަަށް އައިސްފައިވާ ކަަމަށެވެ. އަދި އެކަމުގެ މައުލޫމާތު ސާފުކޮށް ބަލަން ޖެހޭ ކަންކަން ބަލަމުންދާ ކަމަށެވެ. އިތުރު ތަފްސީލެއް ނުދެއެވެ.


Azerbaijan Ah Dhin Hamalaagai 42 Meehaku Maruvejje - Vaguthu\nއަރުމޭނިއާ އިން އަޒަރުބައިޖާނުގެ ދެ ވަނައަށް އެންމެ ބޮޑު ސިޓީ ކަމަށްވާ ގަންޖާއަށް ފޮނުވާލި ހަމަލާފައި އާންމުންގެ 42 މީހަކު މަރުވެއްޖެއެވެ.\nއަޒަރުބައިޖާނުގެ ޕްރޮސެކިއުޓަ ޖެނެރަލްގެ އޮފީހުން ބުނެފައިވަނީ އަރުމޭނިއާ އިން ފޮނުވާލި ދެ ހަމަލާ އަމާޒުވެފައިވަނީ އެ ސަރަހައްދުގައި ތިބި ގެތަކަށް ކަމަށެވެ. އަދި އެ ގެތަށް ބިމާއި ހަމަވެފައިވާ ކަމަށް އެ އޮފީހުން ވަނީ ބުނެފައެވެ.\nނަމަވެސް އަރުމޭނީއާގެ ޑިފެންސް މިނިސްޓްރީން ވަނީ އެކަން ދޮގު ކޮށްފައެވެ.\nގަންޖާގައި މަސައްކަތް ކުރާ ބައެއް ނޫސްވެރިން ބުނެފައިވަނީ އަރުމޭނިއާއިން ދިން އެ ހަމަލާގައި އެ ސިޓީގެ ގެތަކުގެ ފުރާޅުތައްވެސް ހުރީ ގެތަކާއި ވަކިވެ ގޮސްފައި ކަމަށެވެ.\nމި ހަމަލާއަކީ އަރުމޭނިއާއިން އަޒަރުބައިޖާނުގެ ގަންޖާއަށް ފޮނުވާލި ދެވަނަ ހަމަލާއެވެ. އަދި މިންގެސެވިރް އާއި ކައިރިއަށް ފޮނުވާލާފައިވާ ތިން ވަނަ ހަމަލާއެވެ.\nމީހުން ސަލާމަތް ކުރުމުގައި ހަރަކާތްތެރިވާ ފަރާތްތަކުން ބުނެފައިވަނީ ވެއްޓިފައިވާ އިމާރާތްތަކުގެ ދަށުން ތުއްތު ކުދިންނާއި އެކި އުމުރުގެ އަންހެނުންނާއި ފިރިހެނުންވެސް ސަލާމަތް ކުރާ ކަމަށެވެ. އަދި މިހާތަނަށް ސަލާމަތް ވެފައިވަނީ ކިތައް މީހުން ކަމާއި ތާށިވެފައި ތިބި އަދަދު ބުނެދޭން ނޭނގޭ ކަމަށްވެސް އެފަރާތުން ވަނީ ބުނެފައެވެ.\nއަޒަރުބައިޖާން އާއި އަރުމޭނިއާ އާއި ދެމެދު ހަނގުރާމައެއް ފެނިފައިވަނީ، ދެ ގައުމު ގުޅޭ ސަރަޙައްދީ އިމުގައި އޮންނަ ނަގޮރްނޯ-ކަރަބަކްގެ މިލްކުވެރިކަމުގެ މައްސަލައިގައެވެ. އަޒަރުބައިޖާނުގައި އޮތް މި ސަރަޙައްދަށް އަރުމޭނިއާ ސިފައިން އަރާފައި ވަނީ މިއީ އެގައުމުގެ ސަރަޙައްދެއް ކަމަށް ބުނެއެވެ. މިގޮތުން އެންމެ ފުރަތަމަ ހަމަލާދޭން ފެށީވެސް އަރުމޭނިއާއިންނެވެ.


Council Inthihaabuge Monitor Ihnnah Vumuge Muhdhathu Ithuru Koffi | Hathaavees\nކައުންސިލް އިންތިހާބުގެ މޮނީޓަރުންނަށް ވުމުގެ މުއްދަތު އިތުރުކޮށްފި\nއަންނަ މަހުގެ ހަތަރުވަނަ ދުވަހު ބޭއްވުމަ ހަމަޖެހިފައިވާ ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ އިންތިހާބު އޮބްޒާވު ކުރުމަށާއި އެ އިންތިހާބުގެ މޮނީޓަރުންނަށް ވުމަށް އިލެކްޝަންސް ކޮމިޝަނުން ހުޅުވާލި މުއްދަތު އެ ކޮމިޝަނުން އިތުރުކޮށްފިއެވެ.\nއިލެކްޝަނުން ބުނީ އެ މުއްދަތު މާދަމައާ ހަމައަށް އިތުރުކޮށްފައިވާ ކަމަށެވެ. އެގޮތުން މިހާރު އެ މުއްދަތު ހަމަވާނީ މާދަމާގެ މެންދުރު 3:00 ގެ ނިޔަަލަށް ކަމަށްވެސް އެ ކޮމިޝަނުން ބުންޏެވެ.\nއެ މަގާމަށް ކުރިމަތިލުމުގެ ފުރުސަތު އިލެކްޝަނުން ހުޅުވާލީ މިދިޔަ މަހުގެ ފަސްވަނަ ދުވަހުއެވެ. މީގެކުރިން މި މަގާމުތަކަށް ކުރިމަތިލުމުގެ ސުންގަޑިއަކީ މިދިޔަ ހޯމަ ދުވަހުގެ ނިޔަލަށެވެ. މޮނީޓަރުންނާއި އޮބްޒާވަރުންނަށް ވުމުގެ ފުރުސަތު އަލުން އިތުރު ކޮށްފައިވާއިރު ވޯޓުލާ ދުވަހު ހަރަކާތްތެރިވާނެ އޮފިޝަލުން ހޯދުމަށްވެސް އެ ކޮމިޝަނުން އަންނަނީ މަސައްކަތް ކުރަމުންނެވެ.\nއެގޮތުން ބޭނުންވާ ވަރަށް އޮފިޝަލުން ނުލިބުމުން އަނެއްކާވެސް އޮފިޝަލު ކަމަށް ވާން ބޭނުންވާ ފަރާތްތަކަށް އެ މުއްދަތު އިލެކްޝަނުން ވަނީ އިތުރުކޮށްފައެވެ.\nއޮފިޝަލުން ހޯދުމުގައި ކުރިމަތިވަމުން އަންނަ ދަތިތަކާއެކު މިހާރު އިލެކްޝަނުން ވަނީ އޮފިޝަލުންނަށް ދިނުމަށް ހަމަޖެހިފައިވާ އެލަވަންސްވެސް ބޮޑުކޮށްފައެވެ. އެގޮތުން ވޯޓުލާ މަރުކަޒުގެ ވެރިޔާއަށް 1800 ރުފިޔާ ކަނޑައަޅާފައިވާއިރު ވެރިޔާގެ އެހީތެރިޔާއަށް 1600 ރުފިޔާ ވަނީ ކަނޑައަޅާފައެވެ. އޮފިޝަލުންނަށް 1500 ރުފިޔާ ކަނޑައެޅިއިރު ވޯޓު ގުނާ އޮފިޝަލުންނަށް 1200 ރުފިޔާ އަދި ރިޒާވް އޮފިޝަލަކަށް 500 ރުފިޔާ އިލެކްޝަނުން ވަނީ ކަނޑައަޅާފައެވެ.\nއޭޕްރީލް މަހުގެ ހަތަރު ވަނަ ދުވަހު އޮންނަ އިންތިހާބަށް 6386 އޮފިޝަލުން ބޭނުންވާއިރު ރަށްރަށުގައި ތިބި ސިވިލް ސާވިސް މުވައްޒަފުން ހިމަނައިގެން މިހާތަނަށް ލިބިފައި ވަނީ 4041 އޮފިޝަލުން ކަމަށާއި، އަދިވެސް 2340 އޮފިޝަލުން ބޭނުންވާކަމަށް އިލެކްޝަނުން ވަނީ ބުނެފައެވެ.\nTags: ކައުންސިލް އިންތިހާބު 2020, އިލެކްޝަންސް ކޮމިޝަން\nPrevious ކައުންސިލް އިންތިހާބުގެ ކެންޑިޑަސީއެއް ބަލައިނުގަތުމަށް ނިންމި ނިންމުން ސުޕްރީމް ކޯޓުން ބާތިލްކޮށްފި\nNext ރާއްޖެއަށް ދަތުރުކުރި މީހަކު ޗިލީން ކޮވިޑް-19 އަށް ޕޮޒިޓިވް ވެއްޖެ


Quarantine vumakaa nulaa Singapore ah etherevevey gaumuthakuge listah ithuru kuranee\nސިންގަޕޫރުގެ ބޯޑަރު ހުޅުވާލުން\nކަރަންޓީނުވުމަކާ ނުލާ ސިންގަޕޫރަށް އެތެރެވެވޭ ގައުމުތަކުގެ ލިސްޓު އިތުރުކުރަނީ\nއެގައުމުގެ އާބާދީގެ 83 އިންސައްތަ މީހުން ވަނީ ވެކްސިންގެ ދެ ޑޯޒް ފުރިހަމަކޮށްފައި\nމިބަދަލާއެކު ދުވާލެއްގެ މައްޗަށް ވެކްސިން ޖަހާފައިވާ 3000 މީހުންނަށް އެގައުމަށް އެތެރެވެވޭނެކަމަށް ބެލެވޭކަމަށް ސިންގަޕޫރުން ވަނީ ބުނެފައި\nއޮކްޓޯބަރ މަހުގެ 19 ވަނަ ދުވަހުން ފެށިގެން ވެކްސިންގެ ދެ ޑޯޒް ފުރިހަމަކޮށްފައިވާ 8 ގައުމެއްގެ ރައްޔިތުންނަށް ކަރަންޓީނުވުމަކާ ނުލާ ސިންގަޕޫރަށް އެތެރެވެވޭނެ\n11 އޮކްޓޯބަރ 2021 | ހޯމަ 10:52\nސިންގަޕޫރުގައި ވެކްސިން ޖަހާ ސެންޓަރެއްގެ ތެރޭގައި\nކޮވިޑް-19 އާ ގުޅިގެން ސިންގަޕޫރަށް ދަތުރުކުރުމުގައި އަޅާފައިވާ ފިޔަވަޅުތަކަށް ލުއިތައް ދެމުންދާއިރު ކަރަންޓީނުވުމަކާ ނުލާ އެގައުމަށް އެތެރެވެވޭ ގައުމުތައް އިތުރުކުރުމަށް ހަމަޖެހިފައިވާކަން އެގައުމުން ހާމަކޮށްފިއެވެ.\nއޮކްޓޯބަރ މަހުގެ 19 ވަނަ ދުވަހުން ފެށިގެން ވެކްސިންގެ ދެ ޑޯޒް ފުރިހަމަކޮށްފައިވާ 8 ގައުމެއްގެ ރައްޔިތުންނަށް ކަރަންޓީނުވުމަކާ ނުލާ ސިންގަޕޫރަށް އެތެރެވެވޭނެކަމަށް އެގައުމުން ހޮނިހިރު ދުވަހު ވަނީ ބުނެފައެވެ. އޭގެތެރޭގައި އިނގިރޭސިވިލާތާއި، ފްރާންސް، ސްޕެއިން އަދި އެމެރިކާ ހިމެނޭއިރު މިގައުމުތަކުގެ ރައްޔިތުންނަށް ކަރަންޓީނުވުމަކާ ނުލާ ސިންގަޕޫރަށް ވަދެވޭނީ ނެގެޓިވް ޕީސީއާރު ޓެސްޓަކާއެކުއެވެ.\nވެކްސިންގެ ދެ ޑޯޒް ފުރިހަމަކޮށްފައިވާ މީހުންނަށް ސިންގަޕޫރަށް ވަނުމުގެ ފުރުސަތު ހުޅުވާލީ ސެޕްޓެމްބަރ މަހުއެވެ. އޭރު އެފުރުސަތު ދީފައިވަނީ ޖަރމަނީ އާއި ބުރުނާއީ އަށެވެ. މިލިސްޓަށް ދެކުނު ކޮރެއާ އަންނަ މަހު އިތުރުކުރާނެކަމަށް ސިންގަޕޫރުން ބުނެއެވެ.\nދުވާލެއްގެ މައްޗަށް ވެކްސިން ޖަހާފައިވާ 3000 މީހުންނަށް އެގައުމަށް އެތެރެވެވޭނެކަމަށް ބެލެވޭކަމަށް ސިންގަޕޫރުން ވަނީ ބުނެފައެވެ. ސިންގަޕޫރަށް 2019 ވަނަ އަހަރު 1.91 މިލިއަން މީހުން ވަނީ ޒިޔާރަތްކޮށްފައެވެ.\nސިންގަޕޫރަށް ކަރަންޓީނުވުމަކާ ނުލާ އެތެރެވެވޭ ގައުމުތައް އިތުރުކުރުމަށް އެހެން ގައުމުތަކާއެކު ވާހަކަދައްކަމުން އަންނަކަމަށް ސަރުކާރުން ވަނީ ބުނެފައެވެ.\nމިއީ އަލުން ސިންގަޕޫރު ހުޅުވުމާލުމަށް އެގައުމުން އެޅި ބޮޑު ފިޔަވަޅެކެވެ. ދެކުނު އޭޝިޔާއަށް ނިސްބަތްވާ ސިންގަޕޫރަކީ ދުނިޔޭގެ އެންމެ މައި އެއް ވިޔަފާރީގެ ހަބެވެ. އަދި އެތައް ހާސް ކުންފުންޏެއްގެ ހެޑް ކުއަރޓަރސް ހުންނަ ގައުމަކީވެސް ސިންގަޕޫރެވެ.\n5.45 މިލިއަން މީހުން ދިރިއުޅެމުން އަންނަ ސިންގަޕޫރުގައި ދުވާލެއްގެ މައްޗަށް ކޮވިޑް ޖެހޭ މީހުންގެ އަދަދު ފާއިތުވި ދުވަސްތަކުގައި ވަނީ 3000ން މަތިވެފައެވެ. އެގައުމުގެ އާބާދީގެ 83 އިންސައްތަ މީހުން ވަނީ ވެކްސިންގެ ދެ ޑޯޒް ފުރިހަމަކޮށްފައެވެ. އެހެންކަމުން ސިންގަޕޫރު ހިމެނެނީ ދުނިޔޭގެ ނިސްބަތުން ވެސް އާބާދީގެ ބޮޑުބަޔަކަށް ވެކްސިން ޖަހާފައިވާ ގައުމުތަކުގެ ތެރޭގައެވެ.\nސިންގަޕޫރުގައި ކޮވިޑްގެ ހާލަތު ގޯސްވަމުންދިޔުމާއެކު ކޮވިޑް ފެތުރުން ކޮންޓްރޯލްކުރުމަށް ވަނީ ފިޔަވަޅުތަކެއް އަޅާފައެވެ. ނަމަވެސް ކޮވިޑް ޖެހިގެން ހޮސްޕިޓަލަށް ނުދިޔުމަށް ސިންގަޕޫރު ސަރުކާރުން އެންގުމާއެކު ސިންގަޕޫރުގެ ރައްޔިތުން ވަނީ އެކަމުގެ ނުރުހުން ފާޅުކޮށްފައެވެ.\nސިންގަޕޫރުގެ ބޮޑުވަޒީރު ލީ ވިދާޅުވީ ކޮވިޑްގެ ކޭސްތައް ދަށްވެ ވަކި މިންވަރެއްގައި ހިފެހެއްޓުމުން ފިޔަވަޅުތަކަށް ލުއިތައް ދޭނެކަމަށާއި ނިއު ނޯމަލް އަކަށް ދެވޭނެކަމަށެވެ. އެކަމަށް އެންމެ މަދުވެގެން ތިން މަސްދުވަސް ނުވަތަ ފަހަރެއްގައި ހަމަސް ދުވަސް ވެސް ނަގާފާނެކަމަށް ލީ ވިދާޅުވިއެވެ.\nސިންގަޕޫރުގައި ކޮވިޑް ފެތުރުން ކޮންޓްރޯލްކުރުމަށް ފިޔަވަޅުތައް ވަރުގަދަކުރާއިރު ވެކްސިން ނުޖަހާ މީހުންނަށް ބުދަ ދުވަހުން ފެށިގެން ފިޔަވަޅުތައް ވަރުގަދަކުރާނެކަމަށް ސަރުކާރުން ވަނީ ބުނެފައެވެ. އޭގެތެރޭގައި މޯލްތަކަށް ވަނުމާއި ކެއިން ބުއިމުގެ ޚިދުމަތްދޭ ތަންތަނަށް ވަނުން ވެކްސިން ނުޖަހާ މީހުންނަށް މަނާކުރާނެކަމަށް ސަރުކާރުން ވަނީ ބުނެފައެވެ.